text:
188
103
50
港鐵北角站 B1 出口, 步行約2分鐘 繼續閱讀
電話號碼
25909726
獎項殊榮
米芝蓮街頭小食 (2016,2017)
營業時間
今日營業
07:00 - 23:00
星期一至日
07:00 - 23:00
付款方式
其他資料
餐廳運作模式 - B類
招牌菜
食家推介
相關文章
feiching_cp 等級3 2021-10-13
0 瀏覽
如果雞蛋仔來講 呢一間都算數一數二未食過都一定聽過佢哋嘅名仲要係米芝蓮街頭小食呢一間真係由細食到大🥰細細個已經排晒長龍咁去買黎食咁多年嘅質素都一路都keep得住水準💓去開嘅話都知道要睇吓時間去如果撞正放學放工時間 通常都有好多學生排隊買來食😝就會排晒長龍 有時都要等成10幾分鐘🌟雞蛋仔 $19佢哋嘅雞蛋仔 蛋味濃👍外脆內軟 都唔錯 但係大家一定要記住如果係放咗喺度嗰啲 有時就會攤凍咗啲可以揀過另一底或者等一批新嘅😉📌利強記北角雞蛋仔北角英皇道492號🚇港鐵北角站 B1 出口, 步行約2分鐘等候時間🕰 0 mins📍#北角 繼續閱讀
joannecwtse 等級3 2021-08-13
58 瀏覽
每次經過利強記都會見到條長長的人龍,今次係周末的中午經過,見到只有兩三人等緊,即刻去買埋一份先.因為去貨速度快,唔會有囤貨,所以基本上全部雞蛋仔和夾餅都係即叫即整熱辣辣的雞蛋仔真係好香拎返去的途中已經聞到好肚餓,但在疫情之下,都係拎返去洗乾淨隻手先慢慢enjoy隔咗一陣先食,外層依然是好脆.入面的餡尚算飽滿,外脆內軟,texture好滿意.味道方面亦充滿蛋香,唔會太甜趁熱食,蛋香味會出啲整體嚟講,係唔錯的! 繼續閱讀
JackieChik_720 等級1 2021-07-30
93 瀏覽
完全無蛋味同好快淋!!!以前好硬脆卜卜,而家唔掂,好差啲雞蛋仔,食落好似蛋糕仔咁...啲姐姐又掛住玩電話,我落完order,原來佢都未開著部機,等左18分鐘,先整好,唔會再幫襯!!!好失望,我今日係岀開港島,特登去買,點知咁,最尾我無食哂,只係夾硬食到1/3雞蛋仔,因為真係無乜味道,又唔係以前果種外脆內軟,可能始終太多年,無哂心keep住個質素啦⋯⋯格仔餅都一樣無乜味個餅,因為同一份蛋醬,所以都係唔掂! 繼續閱讀
Love_Kinki 等級3 2021-05-11
285 瀏覽
之前係呢頭讀書成日會係休息時間度走落黎買野食其中呢間既雞蛋仔好多人買個時同學仔個個都話好味甘緊係要黎買底試下啦其實我都畢左業好耐不過今日黎開呢頭做野做完野又好肚餓甘岩諗起可以食個小食wor就黎左啦心諗五點幾呢的時間無人排隊啦點知都係有幾個人排香港好味既野係真係成日都有人排隊所以如果你揾到間多人排隊既都不妨試下今次食番雖然無之前讀書個時甘好味但之前上堂既回憶全部返哂黎不過都仲係外脆内軟熱辣辣好懷念讀書既日子啊行開去試下丫 繼續閱讀
夜晚收工步行返屋企 路途上 經過呢間箸名鷄蛋仔店 當然要買返個嚟試吓喇 當晚約十點鍾 平時日間大排長龍.夜晚唔洗排隊即時買到 買時候店姐姐好好人 會問會唔會帶返屋企食 佢幫我加多一個膠袋包好$19一客 買完攞響手熱辣辣.當然忍唔住即時食返粒先😋.一口咬落去 十分香脆 有蛋香味 及帶出牛油🧈味佢哋烘雞蛋仔嘅火候掌握得好好食完一粒會不停口想再繼續食多一粒 一路食到返屋企 重有剩 好似比其他賣雞蛋仔的店份量大D而且返到屋企雞蛋仔凍咗 香脆依然#雞蛋仔我至愛 繼續閱讀


c: text/html

text:
[fmbbs必睇] 初到英國要做嘅幾件事
註冊GP GP即係General Practitioner,即係你之後有病就會去呢度睇醫生 (雖然呢度真係唔興傷風感冒就睇醫生).正常嚟講你學校都應該有同你講去邊間診所到搞.我記得嗰時我去到診所之後填完啲個人資料之後,佢就會畀個樽畀我去驗尿,跟住就見一見姑娘,好快就搞掂. 習慣用contactless 香港普遍都係用現金為主,但係英國周圍都係收contactless.如果想再方便啲,所以好建議你地set up好Apple Pay/Samsung Pay/Google Pay.另外,contactless都可以用嚟搭車㗎! 買電話卡 大家買電話卡之前都不妨上一上呢個網都check吓你個地方嘅network coverage.除咗到咗英國先買,香港都有地方可以買到英國嘅電話卡.個人建議大家唔需要join plan,可以用pay as you go! 睇吓需唔需要申請student oyster card 如果你係喺倫敦讀大學嘅,可以考慮申請 18+ Student Oyster photocard.嗰陣時我就唔知頭唔知路申請咗,但係其實如果你唔係成日搭車嘅,我覺得冇呢個必要申請.因為佢唔似香港啲學生八達通咁,普通搭車就有優惠,佢係要你購買週票,月票同年票嘅時候先會畀7折你.所以我覺得如果你係住得唔近學校或者成日travel嘅就可以考慮吓申請. 網購日常生活用品 啱啱去到英國都應該好多嘢要買,而且有啲都好大件同重吓,所以可以選擇網購.

robotstxt: allowed

filter: keep


text:
原子核融合
原子核融合,簡稱核融合,又叫做核聚變,係指由質量細(低過鐵)嘅原子核,主要係指氘核或者氚核,喺一定條件下(好似超高溫同埋高壓)黐埋,總質量減少啲,並釋放巨大能量嘅核反應.當原子喺勁高溫同極高壓情況下,最外層電子會被強制脫離形成半電漿態,而係呢一個時候,有啲原子會融合成更高質量嘅原子,不過過程中會流失一部分中子,形成同位素更高既元素.
原子核嘅質量蘊藏巨大能量,原子核嘅變化(由一種原子核變化為另外一種原子核)往往轉成巨大能量釋放出.如果係由重嘅原子核變化為輕嘅原子核,叫核裂變,好似原子彈爆炸;如果係由輕嘅原子核變化為重嘅原子核,叫核聚變,好似太陽發光發熱嘅能量來源.
相比核裂變,核聚變發電幾乎唔會帶來放射性污染等環境問題,因為原子唔似得核裂變咁,喺發出能量嘅同時發放迦瑪射線令自己達至平衡,而且原料可以直接取自海水中嘅氘,來源幾乎取之不盡,係理想嘅能源方式.
目前人類已經可以實現不受控制嘅核聚變,例如氫彈嘅爆炸.但係如果想令能量可以畀人類有效利用,就必須能夠合理控制核聚變嘅速度同埋規模,實現持續,平穩嘅能量輸出.科學家正努力研究點樣控制核聚變,但而家睇嚟重有好長嘅路要行.
喺2005年,部份科學家相信已經成功做出小型嘅核聚變[1],並且得到初步驗證[2].首個實驗核聚變發電站將選址法國[3].
可控核聚變[編輯]
目前主要嘅幾種可控核聚變方式:
- 超聲波核聚變
- 雷射約束(慣性約束)核聚變
- 磁約束核聚變(托卡馬克)


text:
口乾喉渴就話可以飲水解渴或者嗒返粒喉糖潤喉啦,如果講野講到連嘴唇都乾埋,咁算呀?
唔係誇張架,呢輪天氣咁乾,真係講多幾句野個嘴唇就開始乾,唔及時處理就會慢慢變到扯住,嘴唇邊又會有爆擦先兆,紅紅癢癢咁架喇!
所以我工作檯上係無時無刻常備一樣野:潤唇膏!!!
講返我對潤唇膏要求都唔低架:
1. 要經濟耐用,實在係快速消耗品,價錢太高又好快用完一支的話嘴唔乾就到荷包乾喇
2. 要唔黏,好怕會黐頭髮同飲水果陣搞到水杯黐立立
3. 要唔難聞,最難頂係有d 成陣蠟/膠味,完全無可能埋嘴邊
4. 要夠潤,最怕搽完轉頭等於無搽果d
唔知今次我試用呢支潤唇膏又合唔合我要求呢?
呢支Burt’s Bees 全新芒果滋養潤唇膏,資料表示佢蘊含芒果油,脂肪酸及多種維他命等天然成份,仲有淡淡清甜芒果香味,能迅速滋潤及保濕唇部肌膚,預防乾燥及脫皮等情況,令櫻唇時刻保持柔軟幼滑.
Burt’s Bees 係美國銷售No.1純天然護膚品牌,一向以天然素材製成真正天然健康0既護膚品,全部產品都蘊含95
%或以上天然成份,而且有美國NPA天然產品認証,等用家安心體驗純天然護膚0既好處.
始終係放0向咀上面0既0野,同用0向臉度0既野都應該一樣要咁小心,成份天然的話,就算真係唔小心舔左落肚都無咁驚啦.
有封條貼紙,確保無開過,乾淨衛生.
講返用後感,記得我上面提過幾點嘛?大部其實都過到0既,有少部份我覺得未夠完美,請各位一路睇落去啦.
第一,天然野多數都會貴d,但我覺得佢HK$68 呢個價錢又算合理喎,Burt's Bee間中都會做特價,到時應該會再實惠d tim呢!同埋我真係由收到返黎果日開始keep住喪用,但都無見短左好多,幾襟用喎!
第二,真係唔黏嘴,唔會黐頭髮,唔會整到水杯黐立立,嘴仔亦唔會覺得好油咁.
第三,唔覺得味道好蠟同好膠,香味亦唔會好假,只可以講果隻芒果油味唔係我杯茶,我偏愛熟芒果果種甜味.
第四,搽上嘴其實都幾潤,即時舒緩到乾裂0既不適,仲撫平埋幼紋,奈何係於我而言我覺得未算持久,可能因為我成日都會口乾,所以飲水0既次數都比常人多,一飲完水d 潤唇膏就好快keep唔到要補,如果潤唇效果可以再深入d,持久d就會更加好喇!不過都公平d 講,我都有畀老公用,佢係覺得夠潤同一日裡面唔駛點再搽囉!
雖然佢未做到我理想潤唇膏0既效果,但平心而論呢款潤唇膏對比起市面上好多唔夠天然0既潤唇膏,已經叫好唔錯,加上潤唇膏同我關係咁close,成份天然的確會更令我安心選用,再且價錢合理,都算係買得過呢!


text:
星座有13宮,生肖都有12種,血型有分4型,經常剪揼都可以睇出你係點樣嘅人哦!
你直覺伸出嘅第一拳係咩?
又包含咗邊啲性格特質?只要一秒就可以解析,快啲嚟睇下啦!
第一拳會出剪嘅人:
剪型嘅人通常比較積極,敢衝,追求效率,個性奔放外向活潑,比較常被親近嘅朋友講嘈,競爭心態強,比較唔服輸.
面對工作,人際或者係社交等都唔怕生,做事風格屬於行動派,通常都係做比講仲快,計畫係用嚟輔助變化.
剪型嘅人唔介意成為眾人矚目嘅焦點,亦唔驚大家面前發言表現自己,團體活動中擅長主導活動同氣氛,鍾意熱鬧,鍾情獨特,亦鍾意風格特殊嘅創意小物.
亦因為追求效率同簡潔,買嘢會揀方便又萬用嘅物品,好似係多功能叉電線等等.雖然容易陷入天馬行空仲有啲驚麻煩,不過呢類人通常都好有創造力同想像力.
第一拳會出揼嘅人:
最先出揼嘅人通常比較內斂,亦比較內向.
出揼嘅時候所有嘅手指都會收喺手心,呢個亦象徵自我保護,呢類型嘅人面對全新嘅事物或者仲唔係好認識嘅人會採取被動模式,凡事唔會衝第一,先觀察情況再行下一步,偶爾會出現社交障礙或者係人群恐懼,或者係多慮緊張.
揼型鍾意風格沉穩嘅服裝或係小物品,基本唔會追流行,但有自己嘅堅持嘅配搭,shopping原則.
揼型唔太冒多餘嘅風險,出去玩嘅話呢類人嘅行程會鉅細靡遺,誇張啲會以分鐘為單位,行動電源仲會帶多個,叉電線會帶多條以防萬一等等,考慮相當周全.
揼型係屬於靜靜雞將事情做好嘅人,唔會追求曝光度或者邀功,一步一腳印,認真仔細.
集比新推出嘅多功能叉電線.
第一拳會出包嘅人:
出包嘅時候五隻手指全部伸出去,代表呢類型嘅人興趣相當廣泛,對於新嘅事物都有興趣,接觸過嘅,有涉獵嘅層面都好廣泛,樂於學習新知識,亦鍾意認識新朋友,包容力很強,社交力都好高.
包型人個性比較溫和,介於剪型同揼型之間,一切啱啱好最好,呢種人話可能唔多,但講出口之前都會經過思考.
包型人喜歡嘅嘢多,類別都好多元,唔會特別侷限喺某種花色或者係款式,通常當下順眼又符合需求就會落手,亦好少衝動購物.
偶爾可能會有啲猶豫不決,而且好容易變成濫好人,但包型人善擅思考,梳理邏輯同識得應變嘅個性都係佢哋嘅大優點.
呢類人好擅長傾聽又貼心,如果有煩惱嘅話,佢哋會係好好商量對象!
睇完上面嘅分類,你係屬於邊種人?
小編嘅朋友係揼型,一齊出去玩真係會帶多條叉電線!


text:
你知道嗎?吞槍自殺比自轟太陽穴更有效更快捷
原因係吞槍自殺時,比起太陽穴,腦幹長得比較接近口部.人類當腦幹失去作用時會即時死亡
我估計
非受專業槍械訓練者切勿嘗試吞槍自殺
你知道嗎?吞精懷孕比中出個穴穴更有效更快捷
我估計
好痛
好痛
救得返就傻豬豬啦
終生殘廢
G持
點解吞槍叫吞槍
細個唔識嘢真係意為塞支槍入口
點解吞槍叫吞槍
細個唔識嘢真係意為塞支槍入口
原來意思係金槍吞拿魚咁解
咁喺邊度有槍
咁喺邊度有槍
你知道嗎?我將會有一系列嘅你知道嗎?系列
咁喺邊度有槍
你知道嗎?我將會有一系列嘅你知道嗎?系列
唔好用問題迴避問題教皇鴨會員!
咁喺邊度有槍
你知道嗎?我將會有一系列嘅你知道嗎?系列
唔好用問題迴避問題教皇鴨會員!
你知道嗎?逃避可恥但比你有用
你知道嗎?我將會有一系列嘅你知道嗎?系列
唔好用問題迴避問題教皇鴨會員!
你知道嗎?逃避可恥但比你有用
你知道嗎?? 叫雞比屌西更高潮
其實支槍又唔係呑落肚點解叫呑槍?🤔
其實支槍又唔係呑落肚點解叫呑槍?🤔
我都想知
唔好用問題迴避問題教皇鴨會員!
你知道嗎?逃避可恥但比你有用
你知道嗎?? 叫雞比屌西更高潮
資深清
齋叫隻雞
但唔屌隻雞?
難怪咁耐都未有包膠


text:
邊個話重色輕友!比另一半更重要嘅好姐妹
好多人都話「人越大朋友越少,但留低嘅都係最重要嘅嗰幾個」,就算唔再好似以前日日返學咁日日見面,但每當遇到開心嘅事,會第一時間想同佢分享,傷心都會希望有佢喺妳身邊.女仔之間嘅友情比起男仔嘅兄弟情往往更加親密,拖手行街,通宵傾電話都係平常事.今日DailyView用網路大數據一齊帶大家睇吓以下十大真正閨蜜嘅特徵,妳同妳嘅閨蜜又中咗幾多呢?
DV小教室:網路溫度計透過《KEYPO大數據關鍵引擎》大調查觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
「情人係一時,但閨蜜係一世」,雖然拍拖嘅時候可能會冷落咗好姐妹,不過當妳一個電話,佢都會聽妳呻,陪妳鬧,陪妳喊,或者情人唔會陪妳走到最後,但好姐妹都會一直陪住妳.唔知大家有無經歷過呢D時候呢,當情人離開妳嘅低潮,好姐妹話畀妳知,無論發生咩事,至少仲有佢,呢一種感情真係比起愛情更加珍貴呀.
對於一個女仔嚟講,結婚絕對係人生好重要嘅一件事,伴娘呢個身分都表示住佢同新娘嘅友誼有幾深厚.應承得做姐妹一D都唔簡單㗎,除咗婚禮前後都要做好多準備工作,仲要打點一切大小事,真係少D義氣都唔得.不過可以親眼見證住自己好朋友步入人生另一階段,為佢準備最完美嘅一個婚禮,望住佢咁幸福喊到妝都花埋,都係值得嘅.
當大家都畢咗業,少咗見面機會,生日呢D特別日子就梗係要約出嚟食個飯,幫閨蜜慶祝啦.做得好姐妹,大家生日一定都會記得,而且要提早book定檯,訂定蛋糕,買好禮物同對方慶祝.其實最重要都唔係食咩,禮物係咩,而係大家有個機會可以見個面,傾吓計,而且對方願意將生日呢一日留畀妳,都證明咗妳喺對方心中嘅重要性.今年生日妳又準備點幫好閨蜜慶祝呢?
「出得嚟行,梗係要義字行頭」啦,對住好姐妹都一樣,上刀山落油鑊都在所不辭,有求必應.真正好朋友就係會陪妳做好多瘋狂嘅事,就算無曬形象都無所謂,妳開到聲,諗都唔諗就願意陪妳一齊癲.有咩事要佢幫手,都唔會托妳手踭.呢D好姐妹真係要好好珍惜呀!
唔少男士都覺得陪女朋友行街係酷刑,因為通常一行就係全日,而且女朋友問親意見都唔知點答,女仔又會覺得好無癮.所以話,行街對象真係要慎選,最佳人選就梗係閨蜜啦.身為最了解妳嘅人,知道妳適合咩風格,顏色,買起野上嚟特別志同道合,大家互相幫大家襯衫,成個氣氛真係差好遠!
相處得耐,大家都難免被對方影響,著衫風格都可能會越嚟越接近.近年好多好朋友都會特登襯一套「閨蜜裝」出街影吓網美相,靚都要拉埋閨蜜一齊靚㗎嘛.因為鍾意嘅風格類似,買衫都自然會差唔多,甚至直頭買埋同一款,同一件衫.雖然平時女仔最怕出街同人撞衫,不過如果係同自己閨蜜撞衫就唔同講法啦,身體力行話畀全世界知道妳哋感情有幾好.
證明妳同閨蜜感情好定唔好嘅其中一個線索,就係妳電話入面有幾多對方嘅醜照.通常大家擺得上網嘅相都係化個靚妝,就曬角度,影好,修好圖之後先公開.作為閨蜜,見妳素顏就好平常,而因為大家係對方面前都毫無掩飾,所以往往手上都會有對方最「不堪入目」嘅相,呢D都係相處入面好值得回味嘅時刻,雖然可能係大家嘅黑歷史,不過睇返都會記起當時開心嘅時光!
約得閨蜜出嚟,成日流流長,行街之餘,去食好野,影相打個卡都係必做嘅事之一.正所謂獨食難肥,將美食同好朋友分享梗係會更開心.每次喺Facebook同Instagram見到近排咩餐廳最多人推薦都一定要tag閨蜜,約定下次一齊去.一邊食一邊講八卦傾下近況,雖然可能成日笑對方呢排係咪又肥咗,但美食當前,食咗先講啦.
好姐妹好多時唔洗講咁多,一個眼神就知道大家心入面諗緊咩.但係萬一妳真係需要盡訴心中情嘅時候,閨蜜一定都願意聽妳講.而因為感情好好咩都可以講,無論係工作,感情定家人,閨蜜都可能做一個好好嘅聆聽者,都會毫無掩飾,畀最真心嘅意見妳.事實好多事未必啱聽,但有願意同妳講真話嘅人真係好難得,所以要明白對方都係為妳好先咁誠實對妳呀.
好多人都話去旅行係好考驗友情嘅事,因為由安排行程到實際朝夕相對,好容易會有意見不合嘅時候.不過其實大家都咁了解對方,其實好多習慣都一早知道,另外一D日常生活嘅細節磨合一下就無事啦.反而一齊去旅行都係一個好機會令大家感情進一步,真係可以「促膝把酒傾通宵都不夠」,同閨蜜影一堆靚相留念.排喺閨蜜必做清單第一名當之無愧呀.
分析說明:
本研究資料由《KEYPO大數據關鍵引擎》提供,分析時間範圍為2019年05月09日至2019年08月06日.
網路大數據系統觀測港澳地區上萬個網站頻道,包括新聞頻道,Facebook,Instagram及各大討論區,BLOG等,針對討論『閨蜜』相關文本進行分析,並根據網友就該議題之討論,作為本分析依據.
本文分析之結果,非參考投票,民調,網路問卷等資料,名次僅代表網路討論聲量大小,不代表網友正負評價.
「加入香港網路溫度計Fan Page睇睇網民嘅花生係乜嘢?」>>>
DailyView曰:
點唱返一首Twins嘅朋友仔!
「原來朋友仔感情再天真 亦是我永遠也會愛惜的人」


text:
黃牛
黃牛係種牛,目前地球上有超過13億隻,為人類提供大量嘅牛肉同牛奶.佢哋其實重可以分為兩大類:無肩峰嘅牛(歐洲),同有肩峰嘅「瘤牛」(印度).前者主要喺歐洲,美洲,日本,澳洲,紐西蘭等地有繁殖市場,人類所知嘅乳牛就係屬於呢類.
生物學特徵改
一般黃牛都係有角.而毛色由褐黃到黑色不等.牛有4個胃,同其他反芻動物一樣,四個胃分別係:瘤胃,網胃,重瓣胃同皺胃,當啲草喺第一個胃消化完會再返去個口再咀嚼,然後再到第二個胃,如此類推.
歷史文化改
黃牛可以用嚟耕田同埋俾人食.所以養牛已經有好耐嘅歷史.據資料顯示,人類養黃牛嘅年代可以追溯到公元前7000年前嘅北希臘同印度,公元前2000年前嘅埃及同歐洲,之後到咗6500年前傳到亞洲,美洲嘅熱帶地區就只有100幾年前先至有牧牛文化.
所有牛嘅祖先,叫原牛,佢哋因森林棲地不斷縮細,歐洲貴族又將佢哋當係狩獵對象,令數量逐漸減少,最後一隻母牛喺1627年死咗之後,佢哋就絕種,冇晒喇.
食性同生態地位改
牛嘅食草行為有助控制植物過度生長,而糞便就為昆蟲以至雀鳥提供食物來源.而佢哋嘅亞種亦係食肉動物(包括人類)嘅蛋白質來源.由於牧牛地方需要好大片草地,一啲農民唯有不斷伐林燒林,用嚟開闢牧地,令森林面積不斷減少.另一方面,有啲食肉動物,亦因為會捉牛嚟食,而俾農民鏟除,令佢哋瀕臨絕種.


text:
自己友最緊要係同聲同氣,和理埋堆;Be Water,兄弟爬山,各自野餐.舊年6月12日先至喺獅子山下,維港兩邊出世嘅香港人,講嘅梗係香港話‧Hongkonglish啦.
香港話老祖宗係先秦時代漢語,年紀大又讀過下華夏經典嘅本地人,睇怕都會聽過,讀過,甚至背過《詩經》「關關睢鳩,在河之洲,窈窕淑女,君子好逑」呢幾個詩句.宜家香港有啲巿井之徒,話嗰啲儍更更嘅人ON9,就係將嗰隻叫鳩嘅雀仔變咗做賓周.ON9另外有個講法,仍係笨柒.7咁就變成男性生殖器官喇!
秦始皇派兵南平百越,百越有個地域叫南粵.南粵裡邊有個近代叫做廣東嘅省,省內有個順德縣,縣內有個好多順德公,佢地煮得一手舉世無雙嘅家鄉小菜.民國以來,廣東省廣州巿有美食天堂嘅美譽,其實個巿嘅大厨房係順德.
之不過,自從英國生咗香港落嚟之後.刻苦勤勞,聰明機敏,發憤圖強,靈動如水嘅香港人,憑藉「丟哪媽,頂硬上」嘅進取精神,經奮鬥百年之後,就將美食天堂呢頂桂冠,戴咗喺頭上嘞.點解呢?請您話我知,喺香港地,祇要您有錢,有咩嘢會食唔到呢?
但係,喺今時今日嘅香港地.嗰啲有銀係Daddy,有奶係Mummy,有權係佢阿爺嘅行屍走肉.就算佢阿爺畀米田共餵佢,都好似餓狗搶屎咁,甘之如飴,仲爭住乞求餵佢食多啲!
講咗咁耐,先至用咗華英兩文同粵英兩語,加埋壹啲數目字與共標點符號.實情賣飛佛Language, Hongkonglish,係用晒全世界冚扮爛語言文字同標點符號嘅!


text:
(A&M Diary)單身嘅你,寂寞嗎?定係愛情路上滿途荊棘?抑或係遇人不淑?等我M佬幫吓你啦!想求一段好姻緣,首先你要好好裝備自己,轉變一下形象,放下自己一啲固執嘅想法.準備好之後,嚟緊週末好去處就去灣仔寶雲道嘅姻緣石,祈求天賜良緣啦!(話說好多字母粉都擔心我同A姐係咪遇上感情危機,放心放心,我哋只係嚟拍拖兼行山同打吓卡咋)
前往姻緣石方法
1. 乘坐15號巴士,喺港安醫院站落車,沿寶雲道健身徑步行約30分鐘
2. 喺灣仔其實有唔少山路,可以上到去寶雲道健身徑,大部份人會經由石水渠街花園對面嘅山路前往寶雲道,沿寶雲道健身徑步行約20分鐘
3. 我哋就選擇聖雅各福群會真光護老之家對面嘅山路上山,上山嘅路段相對較少,沿寶雲道健身徑行2分鐘就到姻緣石
寶雲道健身徑
姻緣石位於香港島嘅寶雲道健身徑內,健身徑全長三公里,沿途平坦易行,可以眺望港九維港景色,吸引市民嚟到散步慢跑,如果幸運嘅,仲可能畀你野生捕獲發哥添!另外,健身徑內亦有唔少健身設施同洗手間,非常方便!
姻緣石
傳說第二次世界大戰結束之後,一位日本軍人同本地女子相戀,但遭到家人強烈反對,所以私奔走到山上,最終化為石頭.之後報夢畀北角一帶嘅婦女,表示會庇佑來拜祭嘅有情人.據說有好多情侶因此締結美滿良緣,非常靈驗.自此越嚟越多人逢農曆初六,十六同二十六日上嚟參拜,「求配偶得配偶;求子嗣得子嗣」.
參拜姻緣石嘅詳情,可以請教設於姻緣石嘅古廟,我同A姐喺度祝大家有情人終成眷屬.


text:
「潮語」
前幾日係唔同嘅平台都有講香港嘅潮語,真係唔睇由自可,一睇又有一啲新嘅潮語.有啲都仲知道係啲乜,但係亦有啲真係完全唔知背後嘅意思.當然潮語嚟樣嘢係好容易暴露自己嘅年紀,因為你一開口講嘢,或多或少都會夾雜咗當年最流行嘅潮語係入面.有時就算想扮年輕都無用,因為唔同年代有唔同嘅潮語,所以當你用某啲潮語嘅時候,其實就已經出賣咗你自己嘅年齡.
「年代」
香港係一個好特別嘅地方,每個年代都有自己嘅一套潮語,如果你發現自己開始聽唔明嘅話,咁就代表你已經開始慢慢唔屬於嗰個年代.好多時啲潮語都只係興得嗰一年半載,但係亦都有啲係咁多年嚟都通用.潮語其實係點嚟?好多時都係因為某啲事情發生咗而演變出嚟,通常都係由年輕人嘅圈子慢慢開始通用,所以亦都係因為咁嘅原因,好多成年人都會唔知道某啲潮語背後嘅意思.
「代表」
唔知大家認識幾多潮語呢?又有啲乜嘢潮語你覺得有代表性?潮語其實分開有粗口同無粗口,而有啲潮語其實係所有年代都適用.原因基本上因為實在無其他新嘅潮語可以取代原本嘅意思,同時亦都係社會廣泛流通,所以有啲潮語基本上再唔潮,只係變咗大家一啲常用嘅溝通詞彙.當然每個人都會長大,所以唔知啲潮語嘅意思係好正常,所以無需介懷,因為大家都曾經後生過,潮過!
Also published on Medium.


text:
荷里活女演員麗素·慧絲(Rachel Weisz)為咗照顧初生女兒而息影三年,喺最近上映嘅漫威電影《黑寡婦》終於重回大銀幕.唔講你可能唔知,其實麗素·慧絲已經係一仔一囡嘅媽媽,仲已經51歲,但佢保養得非常好,著緊身衫都完全睇唔出有生過之餘,甚至同比佢後生一截嘅施嘉莉·祖安遜(Scarlett Johansson)同場,睇落都似兩姊妹多啲.大家成日見到唔少明星生完仔可以好似冇生過咁,可能會想知道有咩秘訣.其實要產後修身唔難,重點係方法有冇效.今日小編就為大家整合咗一啲產後修身方法,希望可以幫到各位新手媽媽回復青春本色.
點解產後咁難修身?幾時修身最好?
由於新手媽媽喺生仔嘅時候會流失大量血氣,新陳代謝嘅速度會減慢,好難消耗體內脂肪.而且懷孕嘅時候盆骨會被撐大,腹直肌亦會分離,腹部嘅內臟會移位,亦會出現因為子宮變大而造成血液迴圈,引致水腫.即使喺分娩之後,媽媽嘅肚部都唔會回復原狀,所以肚部往往係新手媽媽主要肥胖嘅位置.
新手媽媽喺產後初期元氣仲未完全恢復,冇辦法承受到一啲劇烈運動,減肥亦會令虛弱嘅身體冇辦法補充足夠營養;而如果同產期相隔太耐先開始修身,脂肪已經積聚成形,好難完全消除.唔少媽媽嘅修身期都拿捏得唔準,大幅降低修身成效.所以決心修身嘅新手媽媽一定要把握產後修身嘅黃金期,亦即係產後一個月至六個月呢段時期.喺呢幾個月時間,媽媽可以喺調整產後食譜同生活習慣兩方面入手.
點樣可以修身?
產後食譜
1. 低醣,低澱粉飲食
低醣飲食,係指減少攝取碳水化合物嘅飲食模式.一般產後食譜嘅碳水化合物比例都超過一半,而低醣餐單就會將碳水化合物限制喺20%左右,避免血糖波動同胰島素分泌過多,積聚脂肪.建議嘅低醣餐單食物包括奶製品,去皮肉類,豆類,蔬菜,海鮮等等.由於低醣餐單會減慢血醣轉化成葡萄糖嘅速度,減少體內葡萄糖同肝醣嘅含量,亦促進身體燃燒醣分嚟提供能量,加快產後修身.媽媽可以喺上述嘅食物種類入面自己挑選食物嚟調整產後食譜,譬如早餐食乳酪,午餐食魚香茄子,晚餐食去皮雞扒配白烚娃娃菜,減到醣分,加快脂肪燃燒之餘,媽媽又食得開心.
2. 高蛋白,低脂飲食
如果覺得低醣,低澱粉嘅產後食譜太難跟,咁就可以試吓高蛋白,低脂肪嘅食譜.呢個產後食譜著重均衡飲食,只係需要限制脂肪攝取,所以飯,麵條,麵包等等嘅高醣,高碳水化合物食物都可以食,媽媽亦都可以揀唔同菜式,例如壽司,海鮮Pizza,卡邦尼或者牛油果帶子意粉等等,傳統啲嘅中菜就有蕃茄炒蛋,青椒炒肉絲等等.新手媽媽經過長期戒口,喺修身期間都可以食翻啲好嘢,唔洗迫得咁緊.呢啲食物可以為身體提供能量,亦係一個主要營養來源,可以令啱啱生完BB,身體虛弱嘅媽媽補充足夠營養.而含有豐富蛋白質嘅食物唔單止可以有效燃燒熱量,仲可以維持長時間嘅飽肚感,令媽媽可以減少食量,達至產後修身嘅效果.
3. 修身湯水
新手媽媽除咗可以喺產後食譜入手,仲可以整一啲甜品同補品嚟減輕水腫問題,例如飲紅豆水同綠豆水,因為紅,綠豆有利尿作用,可以排走身體多餘嘅水份.新手媽媽仲可以煲一啲補身湯水,例如生化湯,令惡露可以更順暢排出,減少水腫,幫助媽媽喺產後儘快修身.
4. 傳統藥療
新手媽媽仲可以進食一啲傳統中藥療嚟修身,譬如廿八方.廿八方嘅第一方有當歸頭,川芎,桃仁,白背木耳等藥材,有活血袪瘀,行氣調經功效,亦促進血紅素嘅製造,幫助排清惡露,舒緩水腫情況.而第四方有玉竹,川斷,白芍,杜仲等等嘅藥材,促進血液循環,加速新陳代謝,可以消耗體內嘅脂肪,有助產後修身同復原,成效拍得住上述嘅產後食譜.
產後生活習慣
1. 餵哺母乳
宜家有好多新手媽媽會選擇用奶粉取代母乳,但其實用母乳餵哺有好多好處,除咗可以將營養更全面傳畀BB,提升BB嘅免疫力之外,其實對修身都好有幫助.每次餵哺母乳其實都可以消耗400至500卡路里嘅熱量,相等於慢跑一個鐘,所以持續餵哺母乳可以燃燒大量脂肪,加快瘦身.
2. 多做運動
喺坐月期間,新手媽媽嘅身體尚未恢復,唔適宜進行劇烈嘅帶氧運動,所以係坐月階段可以進行一啲簡單嘅運動嚟燃燒脂肪,例如深蹲,棒式等訓練腿臀肌肉嘅動作.而喺坐月期過咗之後,新手媽媽可以做一啲全身嘅帶氧運動,例如腹式呼吸,拉伸運動,平躺舉肢運動.新手媽媽亦都可以出去外面緩步跑或者行山,一方面可以大量排汗,減少積存體內嘅水份,一方面可以透過運動嚟燃燒脂肪,而且屈咗喺屋企坐月咁耐又可以出去行吓,一舉三得.
3. 充足睡眠
夜晚11點至凌晨1點係膽經運行嘅時間,所以新手媽媽每晚應該11點左右就瞓覺,捕捉人體自我修護嘅黃金時期,令身體可以更有效咁進行新陳代謝,燃燒體內嘅脂肪,加速修身.
各位新手媽媽只要比啲心機捱幾個月,就可以好似啲明星咁,生完都唔覺有生過,回復產前嘅苗條身材!


text:
24 AUGUST 2015(MON)
夏天一到唔好話小朋友,就連我自己都好鐘意食雪糕...雪條,但成日食雪糕都好似唔係咁健康.不過早排比我發現到一款DIY 乳酪 -Hansells 乳酪系列,見介紹好似幾健康又易整,考慮左一陣就入手一份,返屋企同小小豬齊齊整啦~
整自家製乳酪最主要就係依部簡單箱仔,再利用原盒附送嘅密實盒就可以整到,仲可以選擇一次過整一大盒1KG嘅,或者整兩款各500G唔同味道,又真係幾方便哦~
小小豬第一時間就話要整佢至愛嘅士多啤梨味,將乳酪粉倒入密實盒內~
然後慢慢加凍水至1KG嘅線上面,由於要完全拌匀啲乳酪粉,所以建議用筷子分幾次嚟拌匀,咁會易好多呀~
完全拌匀啲乳酪粉之後,就可以蓋好蓋放入乳酪機內.同一時間需要將熱水加入至乳酪機內,係唔同嘅溫度下,加水嘅量都有唔同,可以依照水位標示來作提示.不過係一般情況下用Normal Climate就可以了~
放好晒就可以去覺覺豬,因為乳酪係需要利用12小時發酵,待發酵完成就食得呀~
依隻為食豬一起身就即刻去睇佢啲乳酪成唔成功啦~
睇見面層出現一層乳清,就即係可以食啦~
依個時候已經可以食,不過都係放入雪櫃雪凍先好味嘛~
嘩哈哈.....雪凍就有得食,製成品嘅乳酪放係雪櫃可以食一星期~
依隻為食豬都不知幾鐘意食,每次要食兩小杯先肯收手呀~
自己整乳酪個質感同平時買開嗰啲又真係差唔多,自己整感覺上又真係好似健康啲添~
除左除左乳酪機之外,我仲入手兩包 Fresh As 水果乾,原理係將生果水份係真空和極低溫度下抽走,讓大部份營養保留係乾果內.
小小豬對依包藍莓乾非常有興趣,仲食唔停口添~
緊係啦...平日冇得食薯片,依包果乾就係扮下薯片,過下佢個心癮啦~
不過對我嚟講都係鍾意加埋乳酪一齊食,口感都唔錯呀~
乳酪簡單又易整,雪櫃存放乳酪總比雪糕健康多啲啲,最重要係小小豬都鐘意食,所以等下次有特價時,一定再度入手,再同小小豬齊齊邊整邊食,又可以多一個親子活動,都唔錯呀!


text:
日本仔侵略,英國殖民地統治
我細個讀書果陣時,教中文個老師,咬牙切齒咁樣講日本仔侵略中國,但係佢就從來冇批評過英國侵略同埋統治香港.殖民地統治底下,喺我讀果間學校,英文係學習主要語言,絕大部份科目都用英文學習.唔單止係咁,我哋開學校早會仲要唱英國國歌:上帝保佑女王.
當年就算唔識分析都知道要用英文上堂,要唱God Save the Queen都係因為香港係英國殖民地.當然慢慢先至學識語言同埋權力嘅關係.
澳洲原住民,世界反殖民運動
之後去澳洲讀大學.佢哋當年都係唱God Save the Queen.澳洲係白人同埋英文嘅世界.喺澳洲見到甚至認識咗一啲原著民,讀咗一啲關於佢哋嘅歷史,佢哋俾白人殘害,佢哋嘅土地俾白人侵佔,婦女俾白人強姦……白人用有天花菌嘅被毯令到佢哋惹到天花,啲原住民完全冇抵抗力,死咗唔知幾多人.白人更加夾硬將原住民嘅仔女同佢哋同父母分離,俾一啲由教會主辦嘅機構同埋營舍托管教養,果啲細路要學英文基督教聖經同埋白人嘅文化!呢啲細路大咗之後只會講英文,更加冇咗佢哋原本嘅文化.
當然當年澳洲嘅原住民有零星反抗,佢哋話唔要assimilation(同化),要integration(融入),佢哋開始有爭取原住民擁有祖先領地嘅權利運動.原住民爭取各種權利嘅運動,美國嘅原住民更加積極.
再放眼果陣時亞洲非洲已經進行咗二三十年,而且唔少地方成為咗獨立國家.不過好多前英國殖民地獨立之後,英文繼續成為官方語文.印度,巴基斯坦,馬來西亞,肯亞,烏干達,尼日利亞……殖民地時代英國人係統治者,英文係統治者嘅語言,要喺殖民地社會力爭上游飛黃騰達,無論做生意做英國人嘅買辦你都要識英文,識講英文,識寫英文,你就可以揾到錢同埋掌握權力.喺香港呢個英國殖民地亦都係一樣,你要喺英國殖民地呢個制度往上爬,基本上要識英文學好英文.所以當年許多父母,或者佢哋喺中國大陸逃落嚟香港,又或者佢哋唔鍾意中國大陸嘅制度,都想佢哋啲仔女讀英文學校(即係嗰啲所有科目,除咗中文,都要用英文教,英文學嘅學校!)當然呢啲教育,我哋叫佢做殖民地教育,奴化教育!
香港中文運動
七十年代初我哋攪中文運動要求中文成為法定語文:果陣時好多政府文件冇中譯,法律條文都用英文,政府通知告示,間中有翻譯,但係都以英文為準.一啲老人家要去郵局寄野返大陸救濟親戚都要填張英文表格講清楚郵寄物品係乜野.
中文運動當然係一個有關權力嘅運動.記得中文運動當年吸引咗好多中學生參加:有啲英文中學嘅校長就叫中文老師喺早會度講,叫啲學生千祈唔好参加.
而果陣時有個義大利年青女記者,我已經唔記得佢個名,但佢果張報纸好有名,叫做Lotta Continua繼續鬬爭,係份幾激進嘅報紙.個女記者問我:你哋爭取中文法定,爭取嘅係唔係普通話?我話唔係,我哋係要講廣東話.佢跟住問:咁你哋係唔係要攪香港獨立? 或者廣東省獨立? 佢咁問我覺得有小小奇怪.當然我哋反英反對英殖民主義,實在好明顯,不過香港獨立冇深刻咁考慮過.香港唔似得新加坡,有馬來西亞要踢佢出馬來西亞聯邦.中國唔會踢走香港.兼且對我地嚟講,香港係中國革命嘅飛彈發射台.
中文運動唔算係一個好成功嘅運動.最後爭取到嘅係政府係公事上多啲用中文.
語文運動,孟加拉獨立運動
支持語文運動俾人覺得有搞獨立之嫌,都係難怪嘅.中文運動沉寂咗冇幾耐之後出現咗孟加拉獨立運動,呢個獨立運動,好明顯係同語文有關.孟加拉獨立運動係一九七一年,當期時住喺東巴基斯坦嘅孟加拉人(佔東巴人口百分之九十八)要求脫離巴基斯坦成立孟加拉國.不過孟加拉人嘅獨立意識早在佢哋爭取孟加拉語成為法定語文嘅時候逐漸形成.
喺1947年,巴基斯坦脫離英國統治立國.巴基斯坦國分東西兩邊,相隔18,000里.兩邊嘅民眾,雖然都信奉回教,但係兩地嘅人就有極大嘅文化差異.東巴人講孟加拉話,西巴人講烏都語,西巴人擁有政治權力,將烏都當做國語,迫東巴人用烏都語,又將東巴嘅資源掠奪運返去西巴基斯坦,當正東巴係殖民地.不過東巴嘅孟加拉人爭取運用孟加拉話嘅權利,學生喺1952年2月21日保衛母語遊行, 遭到鎮壓,有七名學生被槍殺.不過喺54年5月9日孟加拉語終於成為東巴基斯坦其中之一個法定語文.但係孟加拉人經過爭取母語運動,仍然繼續遭受殖民主義式嘅統治同埋剝削,民族意識日漸高漲,結果孟加拉人起義,遭到西巴基斯坦極殘酷嘅鎮壓(西巴基斯坦軍隊一共屠殺咗二百多萬孟加拉人),當年中國共產黨害怕孟加拉獨立運動會鼓勵西藏人維吾爾人爭取獨立,所以中共一直為巴基斯坦軍隊提供武器同埋搖旗吶喊.
港獨,保衛釣魚台運動
孟加拉獨立並冇鼓勵港獨.相反差不多同時發生嘅保衛釣魚台運動令到香港不少年青人 / 學生開始認同自己係中國人.美(國)日(本)私相授受我國領土釣魚台係好民族主義,好認同中國嘅口號,而面對日本,面對美國,反對聲音叫得較為響亮嘅當然係共產黨而唔係國民黨,所以大部份參與運動嘅大學生都俾北京政權統咗去.當時有另外一啲人認為保釣係要反對美日帝國主義而在香港保釣亦都要同時反對殖民主義!不過前者在大學校園嘅影響力較大,故此大學啲學生會學生報都大部份認同中國大陸共產黨嘅政權.至於釣魚台係屬於魚,海龜和飛鳥嘅講法都係好多年之後先至聽到.
當年大學生認同中國擁抱共產黨,佢哋認中關社(認識中國關心社會), 讀毛選,唱紅歌,着白恤衫藍長褲白飯魚,當然少唔得學習普通話簡體字.坦白講學普通話簡體字唔係問題,認識中國亦唔係問題,只係佢哋將人民日報紅旗求是呢啲消息同埋資料當做真理就真係大問題.不過最後毛澤東死,之後四人幫倒台,呢班人就跌咗一跤,有人就如夢初醒知道俾人呃咗,但亦有啲人立即轉軚,跟住新嘅領導.當然十幾年之後,89年嘅民主運動,又令到一啲人再跌一跤,不過只要你緊跟當權者與及識得講當權者嘅語言,你就會得到好處.
識字,手語,充權
巴西一個好有名嘅成人教育家Paolo Freire,佢喺巴西開辦成人識字班,開宗明義就係要透過識字班令參加嘅農人工人認識統治者嘅語言達到充權效果.佢嘅識字班唔係教民眾嘅土話,係教葡萄牙文,因為葡萄牙文就係巴西統治階層嘅語言.農人工人掌握葡萄牙文,可以有信心提出佢哋嘅訴求,使用佢哋嘅話語權,對話或者談判.巴西嘅農人工人乃至原住民需要認識統治階層嘅語言,仲有一個重要原因,就係知情權.
如果因為得唔到統治者嘅資料,冇正確嘅資訊,只能夠被蒙在鼓裡面.2014年嘅雨傘運動中,聾人一直投訴資訊唔夠.運動影響住全香港人,但係因為缺乏手語翻譯,令聾人覺得跟唔上發展.冇最新嘅資料同埋消息,令佢哋徬徨無所適從.2019年嘅反送中運動中,聾人同埋佢哋嘅健聽朋友,再唔被動,我哋可以留意到每一次反送中公開集會,每一次民間記者招待會佢哋都有健聽手語翻譯在場,同時有聾人將手語嘅翻譯用手語再傳開去.佢哋更做咗一首手語版嘅 .啱啱相反,無論係林鄭抑或係警隊四點鐘記招或者政府抗疫記招都係冇人做手語翻譯.
Linguistic genocide,Cultural genocide
我哋要知道香港同世界上嘅聾人俾健聽人壓迫,自1880年以來一直唔準用佢哋嘅母語,即係手語,去學習同埋溝通.當年一大班嘅所謂聾人教育專家,係米蘭開大會(佢哋有計劃有預謀咁樣去邀請同聲同氣嘅人去開呢個會),大會決定聾人返學,唔能夠用手語,只可以讀唇學習發聲.呢種做法聾人叫做linguistic genocide,語言上嘅種族滅絕.全世界聾人,包括香港嘅聾人,佢哋嘅母語一直受到壓制直至2010年,當時喺温哥華舉行一次聾人教育會議承認1880年做咗一個非常錯誤對聾人損害非常大嘅決定!
我哋一邊廂見到香港聾人爭取佢哋嘅文化權利(包括對佢哋嘅母語尊重同承認),但另一邊廂我哋就見到中國共產黨點樣將新疆嘅維吾爾族人再教育,漢化,壓制佢哋嘅語言文化宗教,似乎係進行緊一場cultural genocide文化上嘅種族滅絕!與此同時,中國共產黨亦要壓制地方上嘅方言.喺中國大陸嘅廣東省電視台,好似全部都要配普通話.而喺香港,好似又話要用普通話喺學校上堂.
Esperanto,保衛廣東話
老實講一個地方,一個地區乃至全世界嘅人都能用一種語言溝通係一件好事,但係絕對不可以強迫,更不能夠壓制地方嘅語言.(要不要試試Esperanto世界語?一啲曾經充滿理想 / 夢想嘅人發明Esperanto,一種易學嘅人工語言,中國無政府者巴金曾經係Esperanto世界語好積極嘅倡議者,不過就唔係好成功.世界上其他地方亦一樣:一啲都唔成功.幾年前去到波蘭世界語嘅發源地Białystok,發覺果度啲人,小小嘅一個世界語博物館,都保存唔落黎.)
點解要保衛廣東話?點解要保衛所有少數民族嘅語言?其實係擁抱Diversity多元化呢個價值.喺生物世界裡,我哋講biodiversity,擁抱生物嘅多元,一種生物也不能少.喺語言喺文化嘅領域我哋亦都講diversity, 擁抱多元,一種語言也不能少.
舊年2019係五四運動1919嘅100周年,我就諗究竟五四運動對我哋有乜野啟示?五四運動係一個語文運動,我地叫佢做白話文運動.白話文嘅意思好簡單咁講就係「我手寫我口」,2019年「我手寫我口」應該就係用廣東話寫文章,用廣東話創作.我地要尋找三蘇嘅文章,搵翻甚至出版用廣東話寫嘅劇本,小說,廣東歌……我哋要尋找廣東話文章劇本,小說,廣東歌嘅美學,我哋要喺香港同埋大灣區攪一場媲美五四嘅新文化運動!
〈本文內容僅代表作者個人觀點,並不代表「虛詞.無形」及香港文學館的立場.〉


text:
(少女示意圖,絕非當事人)
得閒就去做義工幫人驗性病嘅護士姊妹今日又約我tea,佢話最近有個case,搞到佢雖然都叫做見得多世面,都心有戚戚然.
有個17歲嘅少女,去左佢機構度「睇醫生」,來得呢度嘅,咩原因都好,總之唔會係三貞九烈.
今次呢個妹,係做援交嘅.而至於佢點解會識來?就要由佢點解做性工作者開始講.
同好多「誤入歧途」嘅後生仔女一樣,佢身邊嘅人都對佢唔好.佢喺學校會被同學欺凌,佢老母會鬧佢,其中最惡毒嘅,就係鬧佢又樣衰又肥,做雞都無人叫唔值錢.因此,個少女就把心一橫,就試下出去做雞,睇下自己值幾多錢.
好多性病,就算嫖客戴左套,都會有機會傳染,從事性工作,每日同咁多病歷唔同嘅人性交,染上性病嘅機會就一定比就咁偶爾出去偷食嘅人高好多.
嫖客係傳染性病嘅存在,嫖客係賤人係鹹濕係無天裝無地載,但估唔到,對呢個少女最好嘅,就係其中一個嫖客.
可能呢位嫖客都係色途老馬,憑佢嘅經驗,發現少女有啲異樣,就勸佢來阿護士姊妹嗰度驗下.
去到我個護士姊妹度,喺姐姐關心之下,就講左好多心事出來.
心病同性病,要醫都係好需要耐性同埋技巧.
個社會就係咁,乜嘢天下無不是之父母,唔一定架,吊兒郎當靠叫雞發洩性慾嘅賤精,喺呢個時候反而就係最關心個援交少女嘅人.
少女嘅其他背景同埋驗到啲咩唔講了,務求令普通人睇完都唔可能估到係咩人.


text:
親子年度大大大盛事!因為來自芬蘭嘅 Superpark 終於殺入香港,早一排已經勁洗版,今日開幕終於可以率先嚟玩個夠.今日哥哥呀芊知道夜晚有得去玩,就即刻半個鐘內做好哂所有功課起行(不如每日放學都呃佢話有地方去囉不如...)
Superpark就位於「奧海城」的「一號銀海」地下,由奧運站E出口行過去,見扶手電梯落去,到外面見天橋行過對面就係.我目測都要10-15分鐘,正門面向海旁,環境超美!
以遊戲運動概念為主題,簡直可以話係一站式的室內活動樂園,因為佢唔單止適合幼小朋友玩,都啱年青人,甚至大人都一樣咁啱玩.如果帶小朋友嚟放電,可能你自己都要放埋一份
在 Superpark 裡面有這家 Cali-Mex Bar and Grill 都係隸屬於 Superpark 的,下次有機會我呢個扒控要試下佢 D 扒先得!
Superpark 主調顏色為紫+黃,有讀 Art 嘅同學仔一定知道呢兩隻色係對比色,真係好Sharp,本來想大家都搵番紫+黃色衫褲嚟玩,但老實講呢兩隻色平時真係少著少著
今日係 Grand Opening,先聽聽全球行政總裁 Juha Transkanen 講兩句,佢連同創辦人 Taneli Sutinen 都係來自芬蘭,佢哋喺芬蘭開咗一間細細的活動樂園,本預計容納10,000人,結果卻超出15倍.因而在世界各地繼續拓展業務,今年終於嚟到香港.
每一次影相佢哋擺埋D甫士我都唔係好明想表達D乜嘢.唔理咁多喇,快D戴上手帶著好襪準備入去開片啦
成班小朋友就好似跑馬地準備開閘嘅馬一樣(唔好怪我咁樣形容,其實似喪屍多D),職員姐姐一解開個欄帶就即刻衝入去玩
Superpark 設有3個園區
冒險地帶 Adventure Area
有迷你賽車場(是法拉利及寶馬踏板車),超級車呔滑梯,空中滑索,粒粒障礙牆,兒童歷奇城巿及幼兒體操區等,最啱家長同小朋友一齊玩!
遊戲競技場 Game Area
彈珠足球場,棒球練習場,高爾夫球練習場,街頭藍球場,最正係有雷達及電子系統測量成績,用嚟比賽鬥高分最啱!
自由式殿堂 Freestyle Hall
滑板或踏板車(場地由主辦東京 World Cup Skateboarding 的頂級歐洲品牌設計及建造),數碼攀石牆
佢哋一支箭就飛入嚟「幼兒體操區」就知道 Superpark 安排放喺門口最近地點係無錯
超有深度嘅波波池,芊芊跳咗落去真係得番個頭伸番出嚟!
哥哥就最鍾意玩吊環,飛嚟飛去!最驚你撞親其他小朋友囉
其實每個遊戲旁邊都放咗「遊戲規則」,不過佢哋都唔理咁多....見嘢就爬見嘢就玩
呢座我叫佢做「聰明豆山」因為呢個「粒粒障礙牆」斜坡上的裝置真心好似「聰明豆」同「蛇寫糖」
用唔同方法爬上去再瀡番落嚟,來回幾次真係大人玩都可以減到肥
呢個「空中滑索」係我見過當中最快,點解?因為輔助佢位哥哥真係出全力助跑起碼三分一路程先推佢出去,去到最尾端端真係成個人拋起咗,超刺激!連呀芊都敢玩,果然跟得我出去玩多,食過吓夜粥,大家碌到最尾睇片啦!
仲有多項運動+遊戲的設施好好玩,好似呢個你睇落以為剩係射籃球咁簡單,其實佢係集進攻與防守於一身的遊戲,雙方要將波掉中對方身後的閃燈板,同時又要防止俾對方掉中自己的.同朋友嚟玩一定玩嘅開心,睇嘅笑爆肚.
中途加插同朱薰E打咭!(兩個被老爸迫去影相的小孩)
「高爾夫球練習場」兩兄妹跟我玩過咁多次,都仲係好似掃地咁...睇嚟等你哋再大D先教你哋啦
之後再嚟玩保齡球,不過唔係要推倒所有樽,係要將個波碌入去唔同分數嘅窿裡面
哥哥你姿勢錯哂喎
哥哥:「我砌!」其實都唔容易,連我自己一個都碌唔中,可能我屎波啦
又有得射籃啦!「勁力投球王」比起一般玩的大好多,最遠個籃目測真係有成15尺,呀芊只好射最近嗰個啦
哥哥呢種瘋了一樣的射球,我極之唔贊成!大家唔好學佢,一陣掉爛人哋個裝置就慘!
玩完一輪都係用手嘅遊戲,今次到用腳踢啦!「彈珠足球場」將波踢到唔同嘅分數人板或者嗰條好易滑梯嘅軌道,就可以同朋友比賽鬥高分.
睇住佢哋亂踢一通真好好笑
呀芊仲踢踢下走埋上去,佢唔係真係以為自己喺個足球場度踢緊波卦,一陣唔覺意俾哥哥踢個波「省」就痛死!
嘩!我仲以為咁復古有跳舞機,原來係一部更簡單更適合訓練小朋友腦筋及四肢協調的遊戲,只要按熒光幕顯示的位置(同步腳下的台楷也會亮起燈),然後跟著踩落去就得,呢度所有遊戲幾乎唔駛教,小朋友一上去就知道遊戲玩法.
旁邊有個「棒球練習場」,我睇見個棒球發射機噴出嚟個波快到眼都睇唔到,就知道呢個遊戲都係唔啱佢哋玩!影吓人哋就算...(BTW 呢個人真係下下都「𠾴𠾴」聲)
室內遊戲室點可以冇迷宮玩,迷宮多個出口有唔同類型的瀡滑梯
最刺激係呢條,又長又多彎!
但係除咗爬上爬落,迷宮底下都有D得意又啱小朋友玩嘅設施
呢個「迷你賽車場」佢哋就玩得最耐,雖然係腳踏車,但係一D都唔似,唔駛用好多力氣就已經可以推動架車向前郁,之後睇番資料原來每架車都係法拉利及寶馬踏板車,來頭不小!
連平時踩兩下踩唔到要喊嘅芊,今日都見步如飛!
見到呢個速度計分牌真係好PRO呀...究道我自己係咪TOP5呢?
呢個角度覺得自己好似打機 Mode
我要爬呀芊頭....(做老爸的梗係要一直扮過佢唔到啦...)
遊戲室三寶「波波池」,「瀡滑梯」同埋呢個「跳彈床」點少得,仲要係呀芊嘅至愛.這裡非常安全,因為每張彈床只能容納一個小朋友
另外一邊的彈床就有個海綿池
「超級車呔滑梯」,首先要將個超級滑梯拉上去
瀡落嚟前段較快,到後段就會慢落嚟,非常安全!不過其實都係睇邊個坐喺上面,如果係我玩可能快到甩碌
下圖中並非小女...唔駛嚇親
下圖都並非我犬兒...不過呢個區好啱習過武練過下體操的運動健兒上去玩
「街頭籃球場」名符其實係一個打籃球嘅街場,話時話...依家D康記籃球場咁難 BOOK,不如嚟 Superpark 玩仲好啦!
估唔到哥哥二年班已經夠力射籃...真利害
嘩!「數碼攀石牆」早一排已在網上成日見到,今次到 Superpark 終於可以試玩一下,不過真係堅難...要爬上去維持住已經唔容易,仲要拍打牆上投射出嚟的特效
睇唔出哥哥你又真係可以玩得兩手喎
最後著好 Full Gear 落場踩板同 Scooter 囉
真係由天光玩到天黑,呢個價錢算係超值,而且大人都可以玩埋一份,唔駛喺側邊玩手機
Photo by CANON 5D Mark IV, Len | EF 24-70mm f/2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 10分


text:
轉眼間學韓文已經學咗三年,由最初啱啱轉返part time時開始嘅韓語入門(1),坐住月嚟返學嘅韓語入門(2),到之後嘅基礎韓語(1),基礎韓語(2),中級韓語(1),去到啱啱完成嘅中級韓語(2)~
收到考試成績單,就可以報名下一個學期嘅課程啦﹗咁就嚟到高級韓語(1)lu~其實每個學期尾都有唔少人「到此為止」,所以班嘅數目會隨住級別呈金字塔咁上,越來越少~嚟緊呢個新學期,韓語入門(1)有20班,而高級韓語(1)就只剩番6班lu~希望星期四嘅班夠人開得成啦~
今日有曉曉陪我去九龍西分校報名﹗其實我由基礎韓語(2)開始已經要過海去銅鑼灣上堂lu,因為美孚,九龍灣都冇晒星期四嘅堂,最初覺得浪費多好多時間係交通上面,而家唔係唔浪費,只係習慣咗啫~不過第時bb出世後,可能因為路程遠咗,來回共兩個幾鐘車程+上堂3個鐘,我可能真係要帶定奶泵回程搭巴士時泵奶﹗希望到時曉曉好合作,等婆婆都仲可以湊住兩個support到我去返學啦~
雖然話要升「高級」,其實唔係真係咁流利㗎咋~當然,最基本嘅文法大多都學咗,唔同場合,對住唔同人要用咩語法,寫文章又要用咩語法等等都知道~不過實戰太少,我諗去到韓國都未必好得心應手~另一方面,我又覺得每過一個學期,睇劇時都會聽得到多咗嘅,最近睇嘅兩套都係古裝劇,本來睇古裝劇聽到嘅韓文比起時裝劇少好多,全靠啱啱嗰個學期其中一篇listening係講金斧頭銀斧頭嘅故事,入面嘅神仙同埋樵夫都係講古裝劇入面咁嘅對白,而家聽古裝對白又多少少~下次如果再睇時裝劇或者綜藝,可能會突然間發現自己聽到好多都未定﹗有一日day開咗Dave嘅youtube channel嚟睇,Dave係一個住係韓國嘅鬼佬,講好流利嘅韓文,佢嘅channel最多嘅片就係比對唔同語言嘅差異,韓文,英文,日文,中文等等,都幾有趣,可以開嚟睇下,我嗰日先發現原來我唔睇住畫面都聽到九成喎﹗
比較遺憾嘅係,學咗三年韓文,竟然呢三年間我都冇去過韓國旅行~有同學仔第一個學期時一學咗點樣order食物,就飛過去韓國同阿豬媽order烤肉了,太令人羨慕﹗明明學韓文之前連續兩年都有去韓國旅行⋯(請參閱:韓國旅遊blog)2014年開學時肚入面已經有咗曉,babymoon揀咗飛行時間短啲嘅台北,曉出世後頭兩個trip都因為參加婚禮而自動去咗馬來西亞同埋台灣,到2016年9月個trip我哋自己決定目的地時喇,係日本同韓國之間因為餓得日本溫泉太耐+怕曉唔啱食韓國嘢(因為當時仲未識得講「唔該走辣/少辣」,而家識啦~),揀咗去日本,2017年1月個trip嘛,因為北半球天氣太凍揀咗去新加坡,一直都未去,原本諗住曉返學前可以去到,一來肚入面有咗fufu,二來day公司太忙又請唔到假,結果都係未去到韓國,我諗我去到韓國時應該讀完高級韓語(2)了,到時會唔會一開口就好犀利?﹗^^”
九月曉就開學啦,係fufu出世之前,我每日多咗三個鐘嘅自由活動時間,而家計劃想用嗰啲時間嚟做運動,睇電影,仲有讀韓文﹗﹗希望今個學期可以讀得更好~yeah~
HKU SPACE韓語學習:


text:
印度河文明
印度河文明時期,又叫哈拉帕文明時期,係指世界四大文明之一嘅古印度,約莫公元前3300年到前1300年嘅文明.
印度河流域文明[編輯]
印度河流域文明發生晏過兩河流域文明,尼羅河流域文明,但係早過商朝.考古專家喺印度河流域搵到摩亨佐達羅同埋哈拉帕兩個古代城市遺址,搵到好多石器,青銅器同農作物遺迹,同時出土好多印章,但係印章上面嘅文字到呢家都無人解讀到,甚至確定唔到渠究竟係文字定係圖象符號(印度河文字).估計城市人口都喺4萬之上.
兩個城市嘅中心都有一個人工堆成嘅土墩,用來衞城.喺呢個土墩上面建有大穀倉,對於佢嘅居民來講,呢個就好似而家嘅中央銀行.城市建築以衛城為中心呈網格狀分佈,有市政建築,場集,作坊,儲存區,民居同埋神廟.每座民居都圍住個院,有幾個房,一間廁所同一口水井.喺摩亨佐達羅嘅衞城上造咗一個大浴池,有私人浴池,會所等.
文化[編輯]
印度河流域嘅農民種大麥,小麥,棉花,瓜同椰棗.佢哋重養象同埋水牛喺田入面做嘢.呢道有好多手藝精湛嘅製陶人,佢哋用陶輪做陶器,呢個喺嗰時係一項嶄新技術.哈拉帕人用石器,重用青銅做刀,武器,碗同埋雕像.佢哋建立咗發達嘅廢物處理系統,包括有蓋板嘅排水系統同埋倒垃圾嘅斜槽.
留低印度河流域文明嘅居民主要係當地嘅白印度人.家下啲人重解讀唔到佢哋嘅文字.佢哋同蘇美爾城市嘅居民做生意,亦同印度以及中亞部落嘅人做生意,呢個地區同蘇美爾嘅文明好似.印度河文明持續咗800年,重未有人知佢點樣完,但係有幾種講法:河水泛濫,瘟疫,貿易,經濟或國內秩序崩潰等等,甚至有核武戰爭嘅講法.


text:
來到斯里蘭卡最想做既野就係行Adam’s Peak, 或者可以叫佢做Sri Pada,第四日包車去到山腳,當晚兩點就開始行,訓左唔係好耐,同無訓無咩分別,帶左少少乾糧同足夠既水就開始起行,行返前一日行過既路,路上好黑,頭燈或者電筒都好需要,雖然唔係旺季,但都好多人一齊行,外國人居多,全程都係樓梯,建設得太好了,我就比較鍾意行泥路,好彩唔係full moon festival之後黎,因為旺季時黎,啲街燈會開住,一直到山頂都係開住,應該感覺好奇怪呢.
Adam’s Peak 高2,243 米,係斯里蘭卡第二高既山,都唔算太高,預計7點就落返山,行到去白塔既時候就係一路行樓梯衝上去因為想睇到日出.睇返前一日影到既地圖,一路行其實好快就到喇.係斯里蘭卡除左見到好多神像,廟等等,仲有好多花草樹木,連有劇毒既曼陀羅係路邊有好多,有白有紅開花開得好靚,見到都唔好掂了.上山既時候都係黑夜所以無影好多相,去到就黎到達山頂個時有一個小檔,佢啲奶茶好好飲,係用煉奶整,行到好攰飲杯超甜奶補充一下體力都唔錯呀,仲有啲薄餅等等既東西,賣得都唔貴呢,衛生就麻麻地,啲杯都無水洗,不過上到黎,唔理咁多喇.
食埋塊餅個天都開始光喇,一口氣上到山頂,已經有好多人,相信佢地早好多行,其實兩點行就差唔多,因為上到去好凍,太早去都會幾辛苦要吹好耐風,黎到山區,天氣同Colombo差好遠,空氣超好同埋好涼,上到山頂直頭係凍添.
上到山頂,同想像中好唔同,山頂位置唔係好大,有一座building,前面有位置已經坐左好多人,好嘈炒同埋無咩禮貌的外國人,都係行去第二邊比較舒服,個天已經由藍轉光,凍到唔知講咩好呀,抖左陣,睇唔到個偷腳印,好似係間屋入面,間屋又無開,所以淨係睇左個日出黎就急急落山,因為又餓,又凍,即刻仆落山呀,差唔多五點左右,慢慢行既話7點就可以返到去,因為都係樓梯,落山都幾輕鬆.
開始上山了
山頂休息處
有奶茶有餅吃
係屋個邊有鐵絲網遮住左個景
上山前食個檔野,有得係入面坐下
係山下望返去山頂,其實都幾遠呀,又行多一個地方既神山喇


text:
時下無論你係任何嘢後面加個Tech字,成件事當堂勁咗,就好似啲咩FinTech,EdTech,MedTech咁,好,咁今次就為大家介紹返個「FriendTech」啦!
今日要介紹嘅主角就係一個叫做ReU鳥嘅工具,近排身邊仲讀緊書或者啱啱畢業嘅朋友差唔多逢親搞ReU/組聚都會見到佢嘅身影.
快速整好問卷,投完票自動計算結果
簡單嚟講ReU鳥係一個網頁版嘅投票工具,搞手可以輕易Set啲common嘅投票選擇,例如可以用個calendar噤啲日子同時段出嚟比人揀,當然仲可以自由Set其他選項例如比大家揀下地點呀,活動呀咁,最後一噤個完成制就會gen到條link出嚟send比friend填.
用戶體驗人性化,玩味十足
投票個過程都幾user friendly同好玩,首先搞手可以寫返個搞鬼嘅聚會主題,投票嘅人可以自己改個搞笑嘅名,又可以隨時加多啲日子時間或者地點/活動嘅建議比大家投票,有個貼心嘅位係佢仲有得比大家揀返自己埋budget,而budget嘅選擇係不記名架,姐係如果你果排手緊想慳啲又唔想比其他人知嘅話,就不妨提議搞手用依個工具啦!
慳番搞手嘅功夫同時間
之前唔知有依個工具,如果我做搞手,通常都要睇住個日曆打晒啲日期時間落一個message道,又長又多字,然後send去group道比大家填,整嘅又辛苦填嘅又辛苦.最麻煩嘅位係大家填完之後仲要人手搵番邊日最多人揀.ReU鳥嘅功能就啱啱好解決晒以上問題,佢有個查看結果功能呀一噤就睇到邊日邊個地點/活動最多人投票,再比你一Click send返個結果返Whatsapp.
近年少有嘅貼地生活工具
其實之前都見過有其他公司整類似嘅工具,但就唔太貼地,一係就要download個app,一係就複雜到好似google form咁,所以冇乜friend用.反而ReU鳥都算係個驚喜,首先佢係web-based,搞手同Friend都唔洗download任何嘢,同埋幾中意佢同Whatsapp個結合,一整完個投票就可以即刻Send去Whatsapp group/或者Whatsapp比幾個指定嘅friend,大家投完票又可以一噤就send返個最新結果去Whatsapp道,的確慳番大家唔少功夫,佢哋網址好易記,一上 www.reubird.hk 就會見到依個夾時間工具,絕對推介各位搞手試用!
如欲了解詳情,可瀏覽:
ReU鳥網站
ReU鳥Facebook Page
ReU鳥Instagram
以上資訊由 ReU鳥 提供


text:
「選舉」
今次嘅區議會選舉已經完結,不過就察覺到所謂嘅「假獨立真建制」嘅策略.真係卑鄙到無倫!我以為自己思覺失調,好彩唔係淨係我個選區有咁嘅問題.所以唔好咁容易俾人蒙騙,要上網睇清睇楚!當然大家都希望可以滅鼠,殺鯨,斬樹.雖然踢走咗鍾樹根,但係梁美芬同李慧琼仍然未出局.所以出年大家要加倍努力,做應做的,投應投的,等我哋可以將最好嘅嘢留俾下一代!
「結果」
當然好多人到最後只係會睇選舉最後嘅結果,而我梗係就係從數據方面去睇今次嘅結果啦,不過要做深入嘅分析要少少時間.除咗自動當選嘅選區,其實已經足夠反映香港大部份人嘅取態,好多地區已經出現咗民意逆轉.雖然大部份嘅地區仲係建制派嘅勢力入面,但係留心睇下就知道,好多地區其實唔係差太遠就可以係建制派手上攞到個議席.期望大家槍口一致唔好內耗,之後立法會選舉再決高下!
「分析」
如果淨係睇數據,好明顯今次未必完全可以反映到實質嘅情況.其實要睇,我覺得要睇第二得票高嘅候選人同實際差距.而且唔好忘記之後幾年會有越嚟越多後生仔將會成為合資格嘅選民,而任何選舉再唔係好似以前咁靠上一代嘅選民就得.好明顯中產嘅選區求變心強,相信之後嘅選舉唔係咁容易預測.不過有一樣嘢一定會發生嘅就係傳統黨派會被其他細黨派或者無黨派嘅人士代替.


text:
發出日期:2021-09-29
瘦身係每個女仔終身事業,捱餓加瘋狂做運動都未必落磅,食減肥藥嘅副作用又可能大得恐怖! 試過無數代餐產品,但一係就唔夠飽肚,一係就唔好味,仲點堅持落去呀? 咁就要試下日本女生大愛(UNIMAT瘦身果昔),用家最快飲咗5日就輕咗接近3磅! 每杯有多種Superfood成分,唔單止夠晒飽肚,仲有牛油果同雜莓味,內含粒粒玄米同果肉,好味之餘又有口感,無副作用瘦得輕鬆.
唔駛落街都可以自己用UNIMAT整到布丁同慕絲蛋糕
仲可以整超消暑嘅夏日甜品
以前瘦身想食甜品一定No way! 研究發現鍾意食甜品嘅人脂肪都會集中喺肚腩同Pat Pat,一星期條腰可以肥成5cm!
但有UNIMAT瘦身果昔就唔驚啦! 除咗平時沖成smoothie之外,仲可以整成多種甜食,例如雪糕,雪條,連布丁同慕絲蛋糕都OK~而且整出嚟嘅成品最低只係34Kcal,係真真正正嘅(落磅甜品)
Kefir能夠抑制細胞分化成脂肪細胞,從源頭阻止脂肪係體內填積!含有1,000粒億乳酸菌及酵母菌,全面打造健康腸道環境!
Okara含豐富食物纖維,而且遇水會膨脹約300%,令飽足感大增,抑制食慾.
便秘救星,有研究指出肥胖身型人體內可能有高達7kg至11kg宿便,奇亞籽有助清走宿便腩,更有飽腹感,同時做到減食量+減吸收功效.
牛油果有豐富水溶纖維,維他命,蛋白質,鈉,鉀,鎂,除咗大大增強飽腹感同調整腸道,最重要可以極速消水腫,包包面變V面!
巴西莓含超強抗氧化成分,比葡萄高20倍! 有助促進血液循環,提升身體燃脂力.
綠球藻有強勁排毒功能,可以將人體積聚嘅毒素排出體外,提高自身免疫力.
營養專員歐倩怡 不捱餓瘦身法
歐倩怡 (Cindy)曾經盲目咁試咗好多節食方法,但發現身體好快出現問題,仲好快反彈添! 不過依家佢選擇了有營養UNIMAT瘦身果昔,飲咗一星期就已經見效,輕咗接近4磅,連胃口都收細咗,仲日日排清便便,連最難搞嘅宿便腩都輕鬆解決埋,個肚都扁咗好多.最正嘅喺佢減肥期間都可以照食雪糕同紅豆冰!!
康子妮飲住果昔擊退歲月肥
如果瘦身產品唔係好食其實真係好難堅持落去! 但康子妮 (Lily)自從開始飲UNIMAT瘦身果昔,去到第5日就已經輕咗接近3磅,成個人輕盈咗,去廁所都好順暢.食正餐前先飲1杯,飲後正餐份量已經減少一半,自然唔洗戒口都可以繼續食自己鐘意食嘅嘢!! 依家Lily食嘢唔洗再計住卡路里,輕鬆飲住擊退歲月肥!!
迪比媽媽推薦 UNIMAT飲得又食得 照樣瘦
Debby喺有三個小朋友嘅媽媽,照顧佢哋已經分唔到身,仲要打理自己嘅蛋糕店,再加上平時食無定時,體重控制當然就更困難!! 佢見好多UNIMAT用家都好快見效所以決定要試一試.結果飲完第一盒就已經見效,兩星期就輕咗3磅仲去埋水腫,V面出返嚟!!
懶人瘦身法 Stephy食住鹽酥雞照落磅
作為Youtuber嘅Stephy成日都要拍片周圍食好嘢,搞到要靠P圖搵返腰線!! 但佢喺網上留意到UNIMAT瘦身果昔竟然可以唔洗戒口又唔洗瘋狂做運動,決定親身試一試.7日實測之後就輕咗2磅,仲要可以食住鐘意嘅鹽酥雞,皮膚好咗上妝更貼服,腰線返晒嚟,仲洗咩靠P圖!!
*用家分享只供參考,見效時間因人而異
*見效時間因人而異


text:
四年一度嘅世界盃又嚟啦…. 今年主辦國係南非. 大家知唔知係南非主辦世界盃有乜特別? 唔知? 唔緊要, 講比你知, 就係大多數球場都座落係高原地帶, 有六座咁多o架, 而最高嘅球場係位於約翰內斯堡, 有成一千七百米高. 咁高原作賽有乜問題? 問題就係高原地區空氣比較稀薄, 球員會比較容易累, 抽筋, 嚴重者仲會感覺呼吸困難, 所以好多國家球隊都特別提早去高原地方作特別訓練. 而對球員另一個問題係…. 高原地帶空氣較平地稀薄, 足球飛行的速度也會增加, 球員會好難捉摸球路.
以往幾屆世界盃, 大多數都係零晨賽事, 大家都要捱更抵夜, 然後第二朝成隻熊貓眼咁返工; 日韓世盃就好啲, 但係有好多賽事都係下午, 搞到個個 “蛇王” 去睇波. 今屆就真係 perfect time, 頭場七點半, 第二場十點, 第三場就零晨兩點半. 睇完尾場都仲有時間抖一抖先返工.
全城盛事, 我當然都有參與啦. 今次因為朋友關係, 我拎到一場有線電視係九展舉辦嘅大型直播賽事節目嘅入場劵. 與一班足球愛好者一齊睇巴西 vs 葡萄牙. 成班人一齊睇波, 氣氛真係好好, 大家都好投入, 每一個射門, C 朗每次觸球, 觀眾都會歡呼大叫, 不其然令到自己都投入咗, 緊張咗好多. 雖然場波零比零和氣收場, 但係亦無損觀眾興致, 大家都好 enjoy.
今場 show 有一個意外驚喜, 就係我可以近距離見到倫伯呀(我兒時偶像呀!!)…


text:
2017年11月16日星期四
Paneum
唔同角度形狀都唔同.
大家估唔估到呢間係乜東東呢?
咪係我好多時都去嘅博物館囉.而呢間係麵包博物館.
設計感覺似一舊麵團.唔知係咪建築師嘅靈感呢?
介紹博物館嘅影片.
麵包公司嘅玩具車仔.
有我識嘅日本牌子.
一開始就發現有不足之處.就係好多展品都冇介紹牌.但有guided tour可以跟.
有關麵包嘅古畫.
奧地利以前嘅麵包牌子.
以前麵包舖嘅價錢牌.
1531年嘅麵包舖標誌.
有好多麵包有關嘅德國名牌瓷器.
以前冇招紙,所以麵包舖會喺麵包度蓋印.呢啲係7世紀嘅印.
同粟米有關嘅秘魯陶瓷.
收成有關
可以放好耐嘅麵包.
打仗時麵包就好似錢咁.所以有呢啲麵包票嘅出現.
法國大革命時連紙都短缺,麵包票就印喺啤牌度.
講開麵包票,順便展出唔同地方嘅糧票.
以前犯人嘅最後晚餐喺麵包+湯.左邊係當時嘅食具.
17XX年嘅刑具.如果麵包呃秤,麵包佬會被罰著呢件嘢跳河.
依家好多空氣包嘅生產商都要著呢件嘢啦.
儲存麵包嘅用具.
呃秤麵包佬被罰浸豬籠.
磨小麥後啲渣嘅出口.
呢個冇介紹係乜.
呢啲係埃及嘅 grain mummy,係陪葬品. 由泥同barley grain整嘅.
16,17世紀塞拉利昂嘅小麥田守護神.
古印加嘅maize god.
但係博物館就冇整麵包嘅機器睇.
20 則留言:


text:
石灰
石灰,又叫白灰,係含鈣嘅其中一類礦石,又或係用呢類礦石整出來嘅礦物,主要成係碳酸鈣,氧化鈣同氫氧化鈣.礦石主要石灰岩.係其實石灰來源唔單止係來自礦石,亦都可以係蠔殼,貝殼,珊瑚呢類有好多碳酸鈣嘅生物.氧化鈣通常叫做生石灰,而氫氧化鈣就叫做熟石灰.佢哋之所以分生熟,係因過處理過程嘅先後.
通常石灰都係講熟石灰,因為生石灰都幾危險下.
石灰係無論係起屋,化工定耕田都會用得,用途好廣泛.響史前時代人已經知道佢嘅用處.
制作[編輯]
自然界通常係碳酸鈣,係用來做其他兩種石灰嘅材料.大自然嘅甲殼,石灰岩,石灰石等就係天然嘅石灰.要整其他石灰,傳統做法係就將材料整碎佢,同啲炭撈埋,放入個窰度,再放一浸乾草.個窰頂係通氣嘅,而窟底係有留窿畀空氣入.跟住就放火等佢燒,呢個時間就同個窟打氣,等佢燒旺啲,將所有石灰材料燒到好熱,大概攝氏825度到.燒夠六個鐘,石灰材料啲二氧化碳走晒出來,就變成鹼性都極之強嘅生石灰喇.生石灰可以強到揦[1]爛嘢.呢個過程就係叫做熱分解.
等佢響個窰度攤凍一日,就剷晒佢出來,堆埋一堆,然後加水.咁就會有好多煙走出來,呢個時候,就變成熟石灰.熟石灰無生石灰鹼性咁強,但係仍然都幾強下.由佢等一日,等佢全部都轉晒做熟石灰.
最後用個篩將啲渣隔走,淨低落來嘅石灰就包埋來賣.
級數[編輯]
石級可以跟佢粗幼分三級.最粗嘅係沙灰,用來批牆.其次係塵灰,用來批天花板.最幼嘅係上灰,用來整皮革.
用途[編輯]
田落咗石灰就無咁酸,亦都可殺蟲.落落水度可以改善水質.整批蕩會用到.
石灰可以測試有冇二氧化碳嘅存在.如果石灰遇到二氧化碳,會形成乳白色固態物質,即係碳酸鈣,水亦會喺呢個時候形成.如果再繼續將二氧化碳加入去碳酸鈣同埋水嘅話,碳酸鈣同埋二氧化碳就會溶喺水裏面,而碳酸氫鈣就係呢個化學反應嘅產物.
注[編輯]
- ↑ 音"那",腐蝕之意


text:
(圖文不符)
書展就到,各種各樣話題又開始炒作起黎,呢啲都唔知係咪宣傳策略之一黎既.當然,自己早已身處局外,無從置喙,不過就寫野黎講,自己都係一個信念:
寫老散又好,寫短中長故都好,就算唔好講到咩不朽之事業,表達偉大思想感情既工具,甚至可以令到讀者發人深省,改變佢地既人生之類,但都會想讀既人有啲野可以停低諗一諗.我成日覺得,可以啟發到人思考既,不論文筆如何,都係一篇好既文章.就算果樣野本身係人人都知道,你都可以提供一個不一樣既角度,可能你講既野完全大錯特錯,荒謬之極,但係如果可以吸引到人出黎加以駁斥,呢樣都係一樣功德黎.
有啲人會批評依家某啲人寫既野極之商業化,好似寫黎一心就係為錢,我成日覺得呢啲批評始終都無真正針對問題既根源.大家都會喜歡用二元分法,譬如賺到錢既文章就一定唔係文學式者談唔上藝術之類.唔通大家仍然覺得要好似幾百年前果啲音樂家同詩人咁,必先生前潦倒,要咳住血咁係床上完成一啲當代根本無人睇既野,直至佢死後聲明大噪,咁先可以進入啲咩經典既殿堂?邊個想窮?邊個想寫完啲野完全無人睇一卷卷咁掟落垃圾桶?咪痴線啦.
我唔係想幫任何人開脫啲乜.而係都係果句,所有野都係雙向既,有啲既讀者,就有啲咩既作者寫出黎迎合大眾既口味.你話產業鏈都好,話一整個ecosystem 又好(好似好聽啲),作者唔駛開飯?出版商唔駛開飯?仲有如果追求質素要用到既插畫,編輯,校對,公關,宣傳等等.除左文筆,有幾多人會欣賞埋排版,紙質等等.唔好話賺大錢,你連可以維生都做唔到既野,邊個人肯付出,幫你地雕欄玉砌呢.有無諗過,可能仲有好多想寫詩寫文藝既野既人,為左搵食,而要日日係娛樂版寫啲咩34D人妻出噴血寫真嘅報道?
我地可以批評,幾時都可以批評.話呢個垃圾,果個又係白痴,如果我寫我都寫到啦(但叫佢寫佢又話唔會益你).覺得唔好,千祈唔好收埋自己歎,最好好似哲仔咁大肆宣揚,逢人說項,咁先對社會有好處.而我更加會鄙視果啲錢又唔願意花去買書,然後平時睇完人地寫完野連like 都唔肯俾一個,之後又話:屌書展真係愈黎愈無野好睇喇.其實都唔係架,我成日都見到特賣場好多中西文學經典,不過年年果堆書都係度無咩點郁過渣嘛.
好喇,唔客氣既說話講完.祝大家有個愉快既世界盃週末啦.
最後利申:唔好再問我有無食女或者有咩八卦.小弟不才.一直以窮矮毒肥柒五字行走江湖,相安無事.


text:
悼念六四係我參與政治嘅起點,支聯會燭光晚會去過兩年,覺得肉麻,轉身一別,然後就返唔到轉頭.十七八歲嘅我,係徹頭徹尾嘅大中華膠,但始終求真嘅堅持,終於將我引向另一航道,而我至今仍然未有改觀——中國有民主,香港至會有民主或者有運行,一年比一年站唔住腳.二零一九年,我深感正確嘅觀念可以喺人生早期形成係莫大運氣,亦慶幸自己從來唔係嗰啲大言不慚話讀書唔重要嘅靈長生物,因為若干年後,等到某個歷史轉折過後,當世人都抱怨不斷嘅時候,我就唔會需要為點解會咁後知後覺而追悔,因為上帝早已預備,而上帝不過係人類自身.
我傾向以行為判斷他人,相信仔細去聽其言觀其行,可以睇穿一切障眼之術.組織宗旨口號反映思想綱領,如果冇內在,就唔會支撐得起相應嘅選字造句.支聯會主張平反六四,附帶嘅係結束一黨專政,以及建立民主中國.我記得當年第一次去維園,我對於呢一切都仍然毫無感覺,只係人云亦云咁講話要記住真相,要為歷史做見證.其時社交網絡尚未喺香港興起,做呢啲都冇而家咁做畀人睇,主要係為咗自我感覺良好,等自己同知識分子嘅標籤更近一步.認中方能關社,關社自然認中,上承七十年代嘅本地學潮,一直如是.
之後,必須感激支聯會成員一再暴露真貌,我逐漸就發覺,其實成個儀式,同我嘅香港人認同有矛盾.香港人認同係與生俱來,因為我土生土長,出身基層,廣東話流利,聽嘅係陳奕迅嘅哲理情歌,睇嘅係無綫嘅顛峰之作,接受嘅係香港嘅社會常態.雖然香港文化嘅根基不穩,但我意識到佢係如同物質嘅實然存在,差嘅只係借作時間加以固化——其實只要三代人,唔需要多,三代人同我經歷一樣嘅香港生活,香港就有力自成一格.於是,我開始唔理解支聯會成員致力鼓勵新移民來港家庭團聚嘅立心,攻擊天安門母親丁子霖嘅舉動,支聯會嘅唯我獨尊姿態,亦日益鮮明.加上台上哭喪儀式同台下成員處事應對判若雲泥,我開始心生戒心,然後一發不可收.
接受組織,源於信任.而當信任崩壞,凝聚力就會一去不返.支聯會靈魂人物司徒華同共產黨關係密切係事實,佢人在學友社之時,所做嘅任務就係統戰香港.據梁慕嫺所言,司徒華因為太具鋒芒而受到妒忌,地下黨擔心佢自成一系,尾大不掉,就密謀計算佢,已經略為心灰,而後來佢喺文憑教師薪酬事件同中共決裂,更加證明自己已經唔再親共,但關鍵係,反對組織,唔等於唔再愛國,因此司徒華仍然唔係心繫香港嘅堅實同道.不論後來成為香港名人嘅司徒華有冇再次受到中共統戰,回歸黨嘅懷抱,愛國多於愛港,可以話係毋庸置疑.由此延伸,支聯會死攬住中國唔放,呢個取態令身為香港人嘅我份外覺得周身唔聚財,而批判之意亦油然而生.
無可否認,燭光晚會係香港最有gimmick嘅活動,newbie要開始接觸政治,首選非佢莫屬.有重大歷史事件為基底,有各大團體雲集籌款,有宣示口號有歌曲唱誦,有片有騷有獎抽有女溝,熱鬧非凡,newbie去完一定熱血沸騰,「深感自己做咗啲嘢」.社會人對於儀式嘅追求,渴望從儀式中得到嘅情感慰藉,以至借助儀式去塑造自我形象嘅意慾,燭光晚會都可以滿足.正因如此,好多唔太思考香港利益嘅人,或者滿足於表現我關心政治嘅人,至今都唔察覺燭光晚會有問題,更加唔會去諗悼念六四可以有其他模式.有現成儀式就舉家赴會,有現世論述就據為己有,無視香港正受中國殖民,忽略中國潰而不崩未必有利香港,正正就係而家都去緊維園嘅人嘅心態.
尋日有位素來同佢唔算有太多思想交流嘅友人,六四前夕心血來潮,於是叫我幫佢校對佢嘅Facebook status,然後我睇完,就講咗句「至少都算關心政治」,以聊勝於無嘅態度鼓勵佢.然而,不出意料,佢忽然就話我口氣好大,憑乜覺得自己一套最有智慧最有道理,然後就情緒大作.因為以前已經有同佢討論港獨嘅經驗,我知道佢唔係胸襟廣闊,可以真心聽取唔同政治見解嘅人,我都唔打算多言,關心六四但又唔去理解港獨思潮出現呢種表現,實在令我缺乏動力用更加溫和嘅口吻去加以引導.我無法接受嘅係,以關心香港政治嘅人自居嘅人,至今都仍然對本土意識抬頭避而不談,至今都仍然昧於支聯會嘅hidden agenda(not so hidden to me though),然後重口口聲聲話我自以為是,高人一等.我唔認為世人需要認同佔領行動,認同梁天琦黃台仰行徑,認同香港獨立勢在必行,但覺得自己好文明,但唔接受香港人有權按住民自決原則去獨立建國,呢種態度只有偽善可以形容.當人無法意識或承認自己嘅偽善,就自然會成為注重顏面而缺乏自覺嘅人,而咁樣嘅人,係連有效溝通都唔會開啟到,讀幾多書都唔會有用,因為讀書所學同佢處世之道根本從來冇重疊過,更加唔好話有所整合.
而其實,低度投入政治,本身係冇是非對錯.鄙視他人唔理政治嘅心態,我已經戒咗好耐,因為人人起步同際遇都唔同,覺醒係冇得強求.我自身亦唔係好關心政治嘅人,遊行示威甚少參與,因此我亦唔會介意有人同我講我唔關心政治,因為我清楚知道政治係參與得幾多都唔會夠,而就算身居要位,已經係政界要人,其實都唔等於佢係高度參與政治.參與政治係一種狀態,而連自我都未發掘出黎嘅人,自己嘅生活都未過得好嘅人,參與政治只係越級挑戰,因為佢地根本唔會從政治之中有所領悟,用返喺自己嘅人生,亦唔會識得以自身所得嘅領悟,裝備政治立場,從而以最適當嘅行為去表達自己嘅政治見解.關心政治之前,首先要關心自己嘅內在,盡力面對自己嘅恐懼,反思自己嘅缺失,否則場刊同紀念品拎得再多,最終雙手都只會空空如也.
熱戰不再,新冷戰如箭在弦,我最期待嘅畫面終於出現,和平時代生於安逸嘅典型少年,非我莫屬.閱讀上個世紀歷史,我成日都想回到過去,參與參與唔切嘅大事,例如六四,直到而家自己都開始有隱約感知風雨將至嘅預測觸覺之後,至逐漸又明白到戰爭有幾可畏,而安樂茶飯又有幾難能可貴.又或者更準確而言,係我到咗但求歲月靜好嘅心境,而又遇到因惺惺相惜而及時入席嘅真命.所謂真命唔等於會永遠一齊,或者為佢而學識貪生怕死,但佢令我更有勇氣去面對虛無,面對死亡,面對未來嘅世途險阻,到適當嘅時機再為我所愛嘅香港獻身,因為佢都一直努力緊去精進佢嘅人生,而成個香港都一直努力咁掙扎求存.只有精進自身,至可以講為他人付出,為香港貢獻,修身齊家先於一切之義,大概如此.


text:
今次係Kyuu & Wani第二次去大澳.去大澳,除咗睇當地特色漁村水上棚屋,買蝦醬同鹹魚等等嘅手信之外,原來仲有一座適合新手行嘅山,佢就係虎山啦.第一次去大澳,我地就錯過咗呢個咁靚嘅山,所以今次再去就plan咗點都要去虎山行下.
我地揾咗一個平日嘅中午,去到東涌站坐 11 號巴士嚟到大澳.第一站唔係即刻去虎山.而係去之前嚟大澳都錯過咗嘅景點之一,大澳鄉事委員會歷史文化室度睇下.入面可以睇返以前大澳居民嘅物品用具,好似裝船嘅用具,捕魚工具等等,仲有好多舊相我同拆毀咗嘅古建築樑柱.睇下個時嘅大澳歷史都幾得意.大澳鄉事委員會歷史文化室係免費參觀架,大家去大澳,不妨都入我去行一轉啦.
行完大澳鄉事委員會歷史文化室,我地食咗啲小食,就去睇下水上棚屋,影下相.行下行下,仲遇到可愛嘅貓貓~
行入村,過埋橋,一直行去少林寺.到咗少林寺,會見到左邊有條小山路,沿住條小山路一直行,10至15分鐘左右就到咗虎山觀山亭.虎山個名聽落好似好難行,但原來係好輕鬆就行完,唔好俾佢個名呃到~係紅橋可以影下相,睇下海.不過,就睇唔到中華白海豚啦.
落咗山之後,我地睇埋日落就坐返11號巴士返東涌啦.喺車上面,有個女士拎住自己部手機,展示自己啱啱係大澳影嘅日落相俾佢朋友睇,然後成程車講左十幾次「個咸蛋黃好靚」.雖然講咁多次有啲誇張,但我佢真係又講得冇錯,個日個咸蛋黃真係好靚~
今次去大澳時間有限,冇去埋大澳文物酒店度睇下,留返下次再嚟大澳再去行下.
下一次去邊好 👉🏻 趕船去塔門食海膽三文治?|遊山玩水 | Kyuu & Wani
更多好去處 👉🏻 遊山玩水 | Kyuu & Wani


text:
手提電話
手提電話,或者流動電話(英文Mobile phone),簡稱手提,手電或者手機,係可以周圍都講到嘅電話,唔使喺固定地點用.除咗好似傳統電話咁可以用來傾之外,新一代手提電話可以用來打短訊,收發電郵,甚至可以上互聯網,影相錄片同埋打機.
手提電話係一推收發站來維持通訊,站連住公共電話網絡,咁樣,呢推站組成手提電話網絡.站與站之間訊號係會重疊,以免通訊中斷.早期叫手提電話網絡做蜂窩,因為網絡覆蓋就好似蜜蜂竇裏面嘅格,一個貼住一個.六角型分佈可以起最少嘅站,最大覆蓋率.英文蜜蜂竇一格格叫Cell,所以英文又叫做Cellular phone.
有一啲電話都好似手提電話周圍傾,不過就唔係用手提電話網絡.衛星電話就係一例,係直接同天上面嘅人造衛星轉駁.呢類一般都唔當係手提電話.
早期手提電話都幾大部,大細同水壺差唔多,重有人整電話型嘅水壺賣,所以啲人就叫佢做水壺,因為只係有啲錢嘅人先會用,所以就係身份象徵,啲人就叫佢做大哥大.
另一講法係,香港電視節目星星同學會有集搵咗洪金寶做嘉賓,話大家叫成龍做「大哥」,洪金寶輩份重高過佢,所以大家叫佢做「大哥大」;而佢又自稱係香港第一個擁有手提電話嘅人,所以手提電話就因為佢而有「大哥大」之稱[未記出處或冇根據].
再有一講法係,手提電話重未有正式名嗰稱,香港人習慣叫「室內無線電話」做「無線電話」,同時亦有部份人叫手提電話做「無線電話」.無幾耐,有套叫《英雄本色》嘅港產片,片中有個叫「大哥大」嘅角色成日揸住呢種手提電話,所以啲人就叫手提電話做「大哥大電話」.


text:
2018-04-25
Raymond:
Hello,想問打飛機會唔會影響健康,例如會令到皮膚變差,身體變虛?
OpenRoom小編:
坊間有好多關於自慰嘅說法,有說法認為自慰會對身體造成負面影響,例如會令人精神不振或者甩頭髮等.亦有說法持相反意見,認為自慰能對身心有正面影響,例如提升睡眠質素同免疫力.
但其實自慰對身體有益定喺有害並無...
2017-12-20
橙哥:
如果買情趣用品係無年齡限制嘅話,未成年嘅人可唔可以用情趣用品呢?
OpenRoom 小編:
自慰無分年齡,任何年齡層嘅人都可以透過自慰達至性興奮同高潮.而使用性玩具自慰亦都喺滿足自我需要嘅一種方式嚟,亦都無年齡上嘅限制,只要性器官發展成熟都可以使用.但要留意販賣性玩具比未成年人士喺犯法架,售賣嘅人亦都會觸犯法...
2017-12-11
猶崢:
想喺浴缸水中做愛,想問暖水會唔會破壞安全套/減低安全程度?
OpenRoom 小編:
暖水並唔會影響安全套嘅品質架,喺性行為入面即使接觸到唔同溫度嘅水亦都唔會令到安全套受損.咁有乜嘢會破壞安全套呢?水入面有性行為又有乜嘢要留意呢?
好多人喺性行為過程都會用到潤滑劑增添情趣,而喺水入面發生性愛,水會沖走女...
2017-11-27
kk:
想問成日自慰會唔會月經失調?
OpenRoom 小編:
女性自慰對生理期並唔會有大影響,但喺要留意喺生理期時候自慰有可能對陰道做成傷害架.因為月經發生時,陰道會比平時敏感同脆弱,自慰方式不當就有機會受傷而受到細菌感染.女性自慰嘅時候如果指甲過長又或者將太銳利嘅物品放入陰道入面就有機會整傷,而經血以至陰道入面...


text:
當大家仲係20歲的時候,相信有唔少人依然探索緊自己喜歡同想做的事,而剛剛過了20歲生日的吳偉豪 (Ricco),卻早就認清自己的目標,一心想要成為演員,發展演藝事業.Ricco加入無綫至今已3年時間,參與過好多演出,最重戲份當然是他於處境劇《愛‧回家之開心速遞》入面所飾演的朱凌凌,形象非常入屋,亦令他人氣急升.Ricco熱愛演戲,對於有人會問:「點解唔讀多啲書先?」Ricco說:「既然知道自己想做咩,不如早啲開始,就算讀埋大學,我都係會揀做演員呢條路,早啲入行學嘢仲實際.」
可以放膽去追夢,Ricco慶幸得到家人全力的支持:「屋企無咩負擔,無經濟上嘅壓力,家用係要畀嘅,爹地媽咪養到我咁大,無理由唔回報返佢哋.」Ricco爹地亦知道他真心鍾意演戲,所以當看到2015年無綫演員招募班的廣告時就叫Ricco去報名.Ricco話加入了TVB之後,大家都對他好nice好包容,自己亦沒有後悔過咁早放棄學業.
入行以來Ricco自言算是幸運的一個:「呢3年嚟我都有工開有嘢做,係期間試過有3,4個月無嘢做,雖然已經入咗劇組,但係要等出場,所以無嘢做,當時覺得好down,都有懷疑過自己係咪揀錯咗.不過到一拍返劇,團火就返晒嚟.」至於可有給自己幾多年時間在演藝圈創一番成績,Ricco說:「其實我入行無諗過要好紅,又或者要好多人識,有得演戲已經好開心,即使係做配角對我嚟講已經好好.」
熱愛演戲的他,自言捱夜都無問題,唔怕辛苦,只求有演出機會:「之前《是咁的,法官閣下》同《開心速遞》兩套劇一齊拍,好辛苦,我係一定要瞓喺張床度先瞓得着嘅人,所以嗰排無覺好瞓.喺訓練班嘅日子先係最辛苦,但又最開心嘅,我哋成班同學都好團結.」
作為TVB最年輕的小鮮肉,靚仔有型,Ricco得到幸運之神的眷顧並不令人感到意外,但其實他自己亦有努力爭取過的,絕非一味等運到.Ricco說:「我實習時會入廠睇人拍嘢,偷下師,畢業時都試過自己寫CV然後去敲啲監製房門,同佢哋自我介紹話:『我係28期嘅吳偉豪,如果有咩要幫手可以搵我㗎.』佢哋都會覺得好愕然㗎,但我自己就覺得做咗無壞嘅,做咗自己當時做到嘅嘢.我嗰時都有畀CV《是咁的,法官閣下》個監製陳耀全,佢有同我講返話認得我.去敲監製門畀CV之前我都有爭扎過,驚畀人話我好chur,自己又唔識同人吹水,唯有用呢個方法等人認識下我.我早前都有入去睇《大帥哥》拍攝,靠自己嘅觀察去消化同揣摩前輩嘅演技.」
場地提供:觀塘Penthouse Party
一齊睇下Ricco有幾咁吸引.


text:
Wikipedia:粵文拼音
關於粵文維基注音政策嘅最新討論可以喺討論版搵到.
粵文拼音用來標明粵文詞讀音.目前粵文維基採用修改過嘅粵拼方案來作為標準注音方式.
方案[編輯]
粵文維基所用標準拼音方案[編輯]
目前粵文維基採用嘅方式係修改過嘅粵拼方案,同 Cantodict 用法一樣.佢同標準粵拼方案主要區別包括:
- 將聲調用上標表示
- 有必要嘅時候,用星號標出轉調.
例子可以睇蘋婆一文.
其它拼音方案[編輯]
粵文維基早期寫嘅文章唔少都用咗其它注音方案,原則上會保持現狀,唔會用自動化程式批量替換成標準拼音方案.但係如果願意,每個編者都可以隨時將文章裡面嘅注音人工改成粵拼.
幾時注音[編輯]
原則上,一篇文章嘅標題喺正文出現第一次嘅時候,需要用粗體標出並注音;標題嘅別名第一次出現,一般放落括號,並且可以注音;其它地方一般唔注音,除咗
- 冷僻字或者難讀字
- 內容本身同讀音有關
點樣注音[編輯]
粵文維基提供咗一系列注音模用來注音,包括
- {{jpingauto}}:自動出「粵拼」兩隻字連來爾版,而且標調嘅數字同埋夾喺數字之間表示轉調嘅星號都會自動轉成上標,可以分文白二讀,注音會連去Forvo相關錄音,詳情睇個模說明;
- 一般來講,{{jpingauto}}喺一篇文入面衹應該用一次,即係篇文標題第一次出現嘅時候用,其它地方如果要注音請改用其餘三個注音模.
- {{jpautocore}}:同上面個模類似,區別係唔會出「粵讀」兩個字,唔分文讀白讀,亦唔會連去Forvo;
- {{ruby-粵讀}},{{ruby-yue}}(別名{{ruby-jyut}}):將注音放落文字上面,數字同表示轉調嘅星號會自動轉成上標.兩個模其它行為分別同{{jpingauto}}同{{jpautocore}}類似.
用之前,請睇下幾個模嘅說明.
睇埋[編輯]
連出去[編輯]
- 搜尋字音
- 搜尋粵境內地方字音


text:
假通才之所以為假,係因為如果睇通多於睇才嘅話,咁人人都係通才.我可以同霍金比踢波,同奧巴馬比美白,同莫札特比數學,咁樣向下比嘅話,我的確叻過好多人,咁仲唔係通才?但係咁樣同無一技之長,同庸庸眾生有咩分別?無分別呀!
好多人連「獨尊儒術」係後人誤筆都唔知(呢個係司馬光於《資治通鑑》寫嘅). 董仲舒講嘅係「罷絀百家,表彰六經」,而儒家正係百家之內,所以《論語》係不設博士之位嘅. 而《六經》喺當時,就係《詩》,《書》,《禮》,《易》,《樂》,《春秋》
周街唱自己宗敎歌曲都算(前排仲喺清真寺隔籬唱添!),你唱歌唱得難聽啲都擾民啦,成班人唱啲騎呢歌,啲唔信教嘅朋友都唔敢開聲.你試吓一班回教徒喺教堂出面讀可蘭經吖?叫Allahu_Akbar (真主萬歲)吖?唔俾人掃低都肯定有人報警呀.
香港人,就算係熱衷政治嘅網民,對於政治正確始終停留於種族平等同埋性別平我,加埋近日台灣納粹事件,可能要加多個反納粹,但係喺我眼中,政治正確嘅影響不止於此.
驗到我有ADHD之後,就麻煩囉,又要食藥又要上啲班做行為治療,於是我就識埋其他ADHD患者,而佢哋班仆街好撚多都係資優嘅,可能係同病相憐,可能係臭味相投,所以點都有兩句偈傾,反而同蠢人,唔用腦嘅人真係冇乜兩句.
政治,只係推動本土嘅其中一種手段.要推動本土,其實最好嘅方法係發揮己長,安守本分,而唔係將大量時間精力擺曬落政治到.人嘅時間精力有限,啲時間精力用喺政治到,就自自然然少咗時間做其他事.最弊嘅係,唔係人人都咁叻政治分析,可以睇穿層層迷霧,直指背後真相,反而會淪為個人私怨,政治鬥爭嘅工具,同自己本意南轅北轍.
如果要搞香港哲學,當然可以搵有識之士研究分析哲學(英美哲學),喺呢個範疇大放異彩,呢個係一個可行嘅方法.而另一個可行嘅方法,則係自立門戶,定下一套哲學觀,再去研究哲學課題,咁就會香港哲學就自自然然會出嚟.
邏輯學對人嘅思考嘅幫助冇大家想像中咁大,好多推崇邏輯嘅人(即係成日話人冇邏輯嘅人)連邏輯學都冇接觸過.如果你入哲學系走一轉,相信當中有好多都修過邏輯學,至少syllogism點都識㗎啦,但係仍然有唔少語意含糊,詞不達意,自相矛盾之輩,可見邏輯學就算對思考有幫助,亦唔構成決定性嘅影響,一個人嘅思考能力係受多個因素影響嘅.你可能話:「咁係佢哋學藝未精啫!」咁但係一個本身頭腦唔清晰嘅人有冇可能學邏輯學學得精呢?邏輯學係直接加強人嘅思考能力定係開發一個人潛在嘅思考能力?
我反而贊成要有一種中性嘅做法,就係起啲中性廁所,畀一啲可以接受嘅人去使用中性廁所,一啲接受唔到嘅人用返男女廁,呢啲係尊重人基本嘅權利.
如果「將一啲可以用嚟做有意義嘅事嘅時間,用喺啲無意義嘅地方」是為浪費時間.咁我哋其緊imply咗時間本來嘅存在目的係用嚟做有意義嘅事(姑勿論何為有意義).就如我哋話人浪費食物,其實本身就imply咗食物嘅目的係用嚟食,而一旦用喺本來目的外嘅用途上,例如玩食物大戰,就係浪費食物,就算你嘅用法可能令好多人開心,個effectiveness 遠遠大過食咗個食物,都會被人話浪費食物.
現代好少法律會喺punishment方面有好重嘅retributive成分.今次台灣有人支持死刑,某程度上,無論基於咩原因(無論係幾個可能性入面嘅邊一個)都係支持加重retributive嘅成分.
我之所以話愛係無價,除咗佢好珍貴之外,更重要嘅係錢係買唔到愛嘅(根據科學,所謂嘅愛係指人個腦處於某一種狀態,例如啲咩分泌嗰啲,所以所謂錢買唔到愛,當中嘅愛係指呢種科學層面上嘅真愛,而唔係指單單兩個人處於某種關係).
由於梁天琦承認自己係新移民,所以本土同左翼又嚟咗場世界大戰.左翼就話:「你哋唔係最憎中國人嘅咩?點解又咁擁護梁天琦?」本土就反擊話:「我哋一早已經講咗唔係以血統論香港人,而係講緊鍾意香港,追求香港價值嘅人就係香港人.」低級左膠當然繼續講咩血統論啦!而聰明嘅左翼就更進一步問:「咁咩係香港價值?」呢個問題問得好,亦值得畀一眾本土反思下咩係香港價值.如果香港人(一個人可以喺法律上係香港人,但其實唔以香港人自居,例如可以認為自己係中國人多於香港人)嘅價值觀就代表香港價值,咁講緊嘅係唔係賺錢為先?
1.愛能讓你不寂寞,卻無法讓你不孤獨.2.愛能讓你不孤獨,卻無法讓你不寂寞.呢兩句說話有咩分別?


text:
天后誕
天后誕,或者寫做天后𧩙,天后旦,又叫天后寶誕,馬祖誕,天后娘娘聖誕等,係天后嘅寶誕.嚮三月廿三舉行[1].天后誕係唔少唐人地方嘅大節,尤其係靠海為生嘅人,例如水上人咁.
祝誕改
南粵改
民間信奉天后係護海女神,漁民同疍家人信得最多,沿海沿江因而有唔少天后宮.每年三月二十三日係天后誕,各地有祭祀活動.如三水縣西南鎮及汕頭等地嘅天后廟,舊時每隔三,五年都會打醮,擺會.共和國後逐漸被廢,但重有唔少人去參拜.汕頭市信眾呢日多會炒麵條,買埋啲鹵鵝肉.南澳島嘅漁民崇奉媽祖,呢日家家戶戶就會做媽生,唔出海,聚埋廟前睇大戲.
廣州改
舊俗廣州疍家人係會過呢個大節,村入邊有天后廟嘅都會打醮慶賀[2].舊日河南(海珠區)沙園一帶最墟冚,迎神出遊時好鬼多人.呢個鄉雖冇天后廟,但有天后像.每年誕前必求神問杯,占卜到邊個街就送神像去渠度嘅公所或祠堂供奉.誕日一迎一送,各街都會出儀仗,樂手,或舞獅舞龍,去各村度巡行.各村當其時會喺村口,祠堂備好祭品迎神駕.各家亦會擺埋香花祭品,等到天后像經過陣就燒爆竹.一連三日做神功戲,訪客亦住埋三日,慶賀一番.
香港改
天后誕一般慶祝程序由天后誕嘅前夕開始,嚮傍晚開始還神,還花炮;子時過後各村村代表會嚮天后廟上頭炷香,拜神,然後有一啲儀式好似『喊禮』,『讀祝文』等.喺天后誕正日,各花炮會龍獅隊同表演團體喺天后廟前面集合.喺慶祝表演完後,龍獅隊會繼續去天后廟參神.最後,舉行隆重嘅抽炮儀式.
由於香港以前係漁村,而相傳天后會保佑他們海上平安,所以天后係香港同南中國沿岸省份常見供奉嘅神靈.每年天后寶誕都有好多善男信女匯集到各個天后廟慶祝.香港至今最少有40座天后廟,當中最古老嘅就係建於公元1266年嘅天后廟有西貢嘅佛堂門大廟.每年嘅天后誕會有多至5萬名信眾參拜,有啲賀誕人士會喺帆船同駁船上掛滿色彩繽紛嘅旗幟.元朗嘅大樹下天后廟又係好出名嘅,每年元朗嘅漁民團體,體育會,宗親會等會派出飄色,樂手同其他表演者參加會景巡遊至天后廟.
嚮天后誕慶典眾多嘅傳統活動中,「抽花炮」可算係最有特色.香港掌故家蕭國健博士表示,一般花炮共設三十座,當中「第三炮」除咗象徵「丁財兩旺」,重據講係最靈嘅一個,所以有「炮王」稱號.另外,據講以往曾有兩名村代表同時搶到「第一炮」,後來為咗平息風波,特設「第一壹炮」作為抽用,而「第一炮」就成為鎮壇副炮.
天后誕時,村民除咗舞龍舞獅,朝拜天后,出會,巡遊外,還舉行盛大嘅盆菜宴.盆菜係香港獨特嘅傳統菜式.傳統盆菜以木盆盛載,材料就一層疊一層嘅排放.不過,為咗可以食到熱騰騰嘅盆菜,現今盛載嘅器皿都以銅盆同梓盆代替笨重嘅木盆.


text:
立足品质 重誉守信 创优争先 追求卓越
119被120带走了……网友:一点都不丢人!近日,这样一部短片在网上火了,8月13日中午,扬州烈日如火,气温高达35℃.这么大的中午,垃圾回收站突然着火了.扬州市消防救援队广陵李典专职.救援队迅速赶到现场灭火.
现场过热的消防员在灭火的同时向自己喷水.扬州消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防处,消防处,消防处,消防处,消防处,消防处,消防处,消防处,消防处,消防处,消防处,消防处,消防处.
消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队 消防队,消防队,消防队,消防队,消防队,消防队,消防队.消防处消防处消防处消防处消防处消防处消防处消防处消防处消防处.
消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队 消防队,消防队,消防队,消防队,消防队,消防队,消防队,消防队,你们是最棒的!在如此炎热的天气里,消防员来回奔波灭火.辛苦了,一定要保护好自己的身体!资料来源:新华网综合推广.消防清流视频主编,网友信息:苏以玉.
本文来源:九州体育-www.hilleyphoto.com
上一篇:九州体育官方网站:2021年巴黎马拉松赛因新冠肺炎疫情影响改于当年10月举行
下一篇:九州体育-美国加州山火继续蔓延 华人聚居城市居民严阵以待


text:
考古學
考古學 (粵拼: haau 2 gu 2 hok 6 )係通過發掘同調查古代人類嘅遺跡遺物同文獻嚟研究古代社會嘅一門人文科學.傳統上,考古學係文化人類學嘅一門分支學科,但係而家佢越來越獨立,變成一門獨立嘅學科. 考古學家同淨係研究歷史記載嘅歷史學家唔同,佢哋通過研究遠古人類嘅遺物,對冇歷史記載嘅史前文化亦進行研究.考古學家致力於探索人類文化嘅起源.
古物古蹟辦事處
古物古蹟辦事處 ( 粵拼: gu 2 mat 6 gu 2 zik 1 baan 6 si 6 cyu 3 ) (簡稱 古蹟辦 ;英文: Antiquities and Monuments Office )係香港特別行政區政府康樂及文化事務署轄下嘅部門,1976年根據成立,負責確保香港最具價值嘅文物古蹟得到適當保護.
香港史
香港史 有文字可以追到東漢嘅李鄭屋古墓,裏面刻有『大吉蕃禺』同『大治曆』呢幾隻吉利字句.而考古發現重可以追到史前舊石器時代.不過香港地方有好多字記低,都係十九世紀中,香港開埠之後嘅事.有信史嘅考古發現,多數係由唐朝開始. 香港考古發現散布響全香港,顯示唔同時代香港都係人活躍嘅地方.
崇神天皇
崇神天皇 (前148年 - 前30年),係日本第十代天皇,亦係考古上最早可考嘅天皇,前97年到前30年在位.
元洲仔
元洲仔 ( Yuen Chau Tsai ),原字為 圓洲仔 ,係香港大埔市區東南一笪地方,響大埔海西岸.元洲仔原本係大埔河口附近一個島,因島形稍圓,而比較細,而叫圓洲仔,而舊時因為方便,亦減筆寫做元洲仔.後尾因為大埔新市鎮發展,填海後同新界大陸連成一體.島上有舊時有理民府阿頭理民官嘅官邸,英文叫Island House,即島屋咁解,所以英文又叫呢帶做 Island House .元洲仔嘅官邸,今日係世界自然基金會香港分會嘅自然環境保護研究中心.島南有大王爺廟,係大埔漁民所供奉.元洲仔行政上歸大埔區.
青荳
青荳 ,又寫 青豆 ,又叫 荷蘭荳 , 蜜糖荳 , 豌荳 ,係荳科植物一種.青豆嘅菓同種,卽係荳莢同荳,都可以當菜來煮食.考古發現,新石器時代,已有人青荳.


text:
凍飲為何要加2蚊?
最近大快樂狼死到凍蚊要加4蚊,一眾香港人小爆佢屎忽之後終於跪低回返價.
(所以話,團結少少其實就可以令到班奸商收皮.)
因此令到好多人討論點解凍蚊要加2蚊?
本皇今日同大家講下歷史:
*茶記原來係高級野*
係70年代初香港因為資源缺乏,唔好話自助餐就連飲杯奶茶都係奢侈野,當時好流行一種叫冰室嘅餐廳,亦即係依家茶記嘅前身.
可能好多後生唔知冰室係咩樣,詳情就可以係鄭伊健個套「九龍冰室」到參考一下.
不過當時冰室唔係依家嘅茶記咁,乜都有得賣,沙牛面呢類野個陣就肯定唔會有架.
而佢地最主打都係賣飲品同蛋撻.
以前冷凍技術無咁好,冰呢類產品相對係比較貴,而且餐廳都唔會有冰櫃可以放,所以冰係一樣好快就融(蝕)嘅野,因此價錢亦都唔平.
當時「飲冰」就一個溝女嘅必定節目,個情況有如今日請個女仔去食生蠔,飲白酒差唔多.
到後來經濟好轉,冷凍技術都好咗但凍飲嘅需求仍然好高,因此商家仍然會以用「加錢」呢個動作幫客人升級做凍飲.
而呢個「傳統」就流傳到依家.
*走冰真係好屈機*
細個個陣我已經意識到凍飲加2蚊仲要咁多冰真係唔抵.
記得有次我係樓下間茶記到食飯叫左杯凍奶茶走冰,Hi Aunties! 個老闆竟然將一杯唔熱嘅奶茶放返係一杯熱奶茶Size杯入面.
我呆左咁望住老闆,老闆一個華麗轉身就走,後來我先知原來係因為我係細路所以咁屈我機,其他人嗌走冰係唔會有我呢個情況.
依家冰底就越黎越平,但個加個錢就越黎越貴.
中醫同我講凍飲飲太多會傷脾,但我肯定再咁加法一定傷我銀包先.


text:
提到代表台灣嘅事物,除咗玉山,黑熊,101大樓仲有台灣島之外,你仲會諗到咩呢?
或者每個人嘅答案都唔一樣,但一定唔少得「珍珠奶茶」!
珍珠奶茶嘅魅力令日本人同韓國人都超迷,甚至歐美人都開始鍾意呢個可以「邊食邊飲」嘅飲品.
台灣身為珍奶發源地,手搖店簡直同便利店一樣多,但有一間手搖飲品有啲唔一樣,佢就係日出茶太!
日出茶太將自家嘅招牌飲品變成得意嘅宣傳紀念禮品,隨住拓展海外分店,一齊行銷到全世界.
事不宜遲,而家就嚟睇下日出茶太同集比合作嘅宣傳故事──
「相信過去嘅經驗,創造未來嘅成功」
日出茶太當初搵禮品公司時,啱啱好見到集比官網上嘅飲品杯造型USB手指,由於飲品杯嘅基本輪廓都相距唔遠,於是乎日出茶太決定以呢個為基礎,同集比一齊討論,製作「手搖杯USB手指」.
手搖杯嘅特色在於封膜,飲管,仲有上寬下窄嘅杯身,集比借由優越嘅開模技術,將所有手搖杯特點成功呈現.
但最重要嘅「珍奶感」要點做呢?
透過奶茶色,還仲有珍珠,同最不可或缺嘅粗飲管,集結珍珠奶茶必備嘅三大特色所製作出嚟嘅造型USB手指,成功到大家都話好得意.
日出茶太嘅窗口笑住講,見到飲品杯外型嘅一剎那,其實就可以想像出自己嘅產品雛型,雖係係咁,成品仲係比想像中好睇更多.
「唔只得意,仲加深企業印象」
喺台灣,珍奶何其多?
但係將珍奶做成造型USB手指嘅創意,或者只有日出茶太先有!
除咗外型得意之外,珍奶USB手指仲有「防掉設計」,珠鍊掛喺珍奶USB手指嘅機身同帽蓋之間,用嘅過程中唔洗擔心嗰蓋會唔見.
禮品種類好多,揀做造型USB手指嘅理由係咩呢?
E業務話,日出茶太往年做過嘅禮物都係以印刷製品為主,今次想嚟啲又可以吸引人,又希望可以立體啲,能夠加深印象嘅小禮品.
雙方經過討論,最終誕生出嚟嘅就係珍奶USB手指.
再重新講起呢個case,E業務話,每一次嘅嶄新都係從平凡中發掘出嚟再創新!
USB手指同珍珠奶茶都係大家熟悉嘅嘢,但結合喺一齊,係可以變出新嘅花臣.
唔單止係珍奶,無論係鞋,機器定係任何產品,透過唔一樣嘅媒介,都可以創造出新嘅世界.
有任何想做嘅禮品?咁就嚟搵集比!


text:
問題係,點解唔一早響報名嗰陣就唔畀佢地兩個細路報名呢?
一開始,上面立場其實相當清楚,唔畀獨青參選.當時政府準備踢走部分人唔畀選,已經非常核突.正所謂一件污兩件穢,不如整多幾件唔畀選,一樣可以㗎!但嗰陣畀梁游選,班青年就覺得,你地北方之底線原來係咁樣.既然依家選到了,佢地咪響底線嗰個位度做嘢啦.
好啦,既然選到,政府又出埋憲報,青年咪覺得贏咗啦,於是乎,兩位大帝就響宣誓部分搞搞震.今次就進一步去挑戰底線.咁當然,再碰底線,上面咪出手囉.
先唔理係未上面權鬥導致依家呢個亂局.之前筆者寫過一篇講白鴿黨對中政策,講咗上面對香港政黨之態度.上面對香港啲政客,搞呢搞路一於話之你,但係玩還玩,有幾樣嘢唔可以掂.其中一樣就係主權.點都好,即使有人陰謀論話,上面有人借主權一事搞權鬥,但係老實講,任何人士,只要係掂主權,領土完整呢樣嘢就一定出事.所以,如果有人要搞獨,即係一於同上面死過,咁北方人士一定會用各種正常同非常手段去打壓之.有人會話,呢種打壓係打畀上面嗰啲乜嘢疆獨呀之類嘅人睇.上面呢啲獨,上面全宇宙都知會打擊啦,但係,香港唔同嘛,呢班細路話要同台灣班天然獨合作嘛,咁樣兩地播獨,上面一定要響香港先打幾嘢,等你班台灣天然獨青年唔好亂嚟.依家綠色執政嘛,就做畀你班台灣天然獨青年睇吖!
所以,千祈唔好低估上面對於梁游兩個青年之打壓嘅決心.但當然,係未因為咁樣,香港青年的反叛性會受到壓抑呢?咁一定唔會,仲會更加強大.呢輪花咗些少時間去睇寶島一位負責對中談判嘅代表高孔廉嘅書,佢講番同北大人講數之經驗.佢覺得台灣青年成日話服貿唔得呢樣嗰樣,但係佢覺得響談判嗰陣,佢真係攞到唔少著數,問題係,當件事去到談判完成之後,要拿上立法院之時,時機相當差,而且行政部門個個相當遲鈍,冇人夠膽去推動件事,又冇做更多嘅討論及說明,結果就搞到一鑊粥.
不過,高sir有一部分說話值得思考.佢提到,上面對於處理民進黨嘅事,太過僵化係唔掂嘅.佢話,兩個中國,總係好過一中一台,因為都係中國.但係如果打壓埋綠營,連兩個中國都打到飛起,咁樣上面就成為咗綠營的提款機,搞到藍營連政權都輸埋咯.
高sir嘅提法,同一啲香江建制內部比較務實嘅人之想法相似,因為上面如果成日對住香江細路敦起個款,喊打喊殺,溫和思想嘅細路,咪去支持泛民新一代咯,但係激進嘅細路,咪頭也不回,走鬼咗去支持本土呀,自決囉.
之但係,大家又有冇想過,其實係未有人明知故做呢?哈哈!


text:
綠蛋島位於清水灣半島東面海濱,近海濱嘅數座礁排,被統稱為爛排.祁麟峰喺2007年所著嘅《西貢海嶼美》中提到,爛排南組嘅礁排大致分為頭,二同三排,當中面積最大為三排,相信就係綠蛋島.但究竟幾時開始有綠蛋島這個外號?原來此名來自資深山友Mountain Yuen,喺2013年嘗試喺大嶺峒開路落爛排,喺山上見到此島好似一隻綠色嘅荷包蛋,故在個人網誌中為此島添上新名.之後多次帶人登島遊玩,綠蛋島之名就逐漸喺山界傳開去.加上附近水域清澈見底,網民讚稱為「玻璃水」,通常遊人會租船或者划獨木舟登島,不過亦有好多會選擇行山路過去.
這條行山路線嘗試從陸路接近綠蛋島,沿龍蝦灣郊遊徑登大嶺峒,之後沿小徑落到海邊石灘.遇上潮退嘅話,有行山人士會嘗試涉水登島.回程就選擇上落較少嘅方法,沿平托坑山嘅橫山徑離開,至龍蝦灣路完結.全程雖然不足4公里,但預算約4小時.
在鑽石山鐵路站乘搭九巴91號到大坳門下車,亦可以喺觀塘碼頭搭小巴103號或者喺將軍澳鐵路站搭小巴103M到大坳門迴旋處下車,之後沿清水灣道嘅馬路行到盡頭嘅停車場.如果唔想行馬路,可以直接搭的士入大坳門燒烤場,坑口站上的士車資大概$70.
來回綠蛋島路線:大坑墩 > 大嶺峒 > 爛排(綠蛋島)對岸石灘 > 橫山徑 > 龍蝦灣
馬路盡頭嘅停車場後有路通往公廁,燒烤場,風箏場同郊野公園遊客中心等設施.準備好一切後,回到清水灣道盡頭,行右邊馬路上斜,就見到龍蝦灣郊遊徑地圖,轉左沿石砌山徑起步.
初段係令人喘不過氣嘅梯級路,之後漸變為泥路上斜,沿路樹蔭好少,可以建議要著好防曬衣服!遠望可以睇到清水灣鄉村俱樂部嘅高爾夫球場同清水灣泳灘嘅景色.大概用半個鐘時間,就登上大概300米高嘅大嶺峒.
大嶺峒頂沒有樹蔭,非常曬,只有近上山路嘅位置有少少樹蔭,所以喺炎熱曝曬天氣下,大嶺峒頂不宜久留.之後繼續沿大嶺峒山脊行,山路轉為落斜後就見到綠蛋島.沿寬闊嘅泥路繼續落,行到標距柱C3202後,就建議放慢速度留意住右邊小路路口.
離開郊遊徑入小路
見到右邊有泥路小徑,轉入去.山頂起計行大概15分鐘就到這小路.小路由闊到收縮及落斜,朝綠蛋島方向下去.雖然睇落好近目的地,但都要行大概1個鐘先落到岸邊.
小路路胚明顯,沿途亦有唔少引路帶,但兩旁灌木林密集,建議著長褲去行,避免被枝葉割傷.全程幾乎暴曬,建議大家做好防曬措施.
行到一段路嘅時候,綠蛋島會被左邊嘅山頭遮住,放心!無行錯路.由郊遊徑小路口起計,大概15分鐘就會去到一個明顯嘅T字路口,絲帶佈滿,路口轉左繼續落斜,環山腰而走,跨過一條小石河,再行經一處甚少植被嘅石坡,沿大石而上,不久行到另一個Y字路口,左路上斜而右路落斜,選擇右邊路.可以一邊欣賞爛排,綠蛋島同爛排塘嘅景色.
最後一段路最崎嶇
當進入林中,最陡峭嘅斜路迎來,全程係斜度很高嘅沙泥路,要小心謹慎!路旁有以往山友架設嘅繩索,不過扶住兩邊嘅大石同樹幹會較穩陣,慢慢行落到底就到岸邊石灘.
雖然係閒日,但亦有唔少人黎玩;紮營,搵打卡位,浮潛游水,玩直立板同划獨木舟等等.遠望出海外面泊咗幾隻遊艇,當然唔少得來往西貢嘅快艇接載遊人離開.
如果想登島嘅話,就一定要留意潮汐漲退時間,潮退時,可以涉水行過去綠蛋島.雖然海水清澈見底,但都要小心水底可能有尖石,蠔殼甚至海膽.建議著水鞋行過去.最緊要係!自己垃圾自己帶走,綠蛋島是沒有垃圾桶的!
離開的方法有幾種,可以電召快艇,亦可原路折返,接回龍蝦灣郊遊徑,另外近年山友開出一條在平托坑山山腰的橫山徑,不用太多上落,約行1小時就到龍蝦灣.橫山徑雖然有啲崎嶇,但係係陸路來往綠蛋島最方便的方法.
最快出到龍蝦灣嘅山徑路線
首先沿石灘往龍蝦灣方向行,途中經過一個山水小水池,係附近一帶少有嘅淡水水源.經過小水池繼續沿石灘行,見到前方石崖上會有條白色繩,就係橫山徑入口!位置係有d難度,爬上石崖再接連林中斜路.大概5分鐘就上完斜路,路口行右路橫移,沿海而行.這條就係平托坑山山腰嘅橫山徑.由於係往返綠蛋島最快嘅陸路路線,所以路胚已經被人行到好明顯,引路絲帶亦多,再次提醒,記得著長褲.
崖頂落石灘考身手
山路會途經幾條小石澗,石澗附近嘅路會有濕石同濕泥,要小心地滑.眼望綠蛋島愈嚟愈細,而龍蝦灣嘅騎術學校就愈嚟愈清楚的話,代表住就到.
當山路進入林中,轉右落斜.不久出林,行到石崖頂部,從崖頂爬落石灘.有兩個選擇:1. 近海嘅石位落去,睇落難度較低,但石面濕潤,加上潮漲時不通行;2. 在崖頂橫移,見到乾身嘅石崖先爬落去,感覺難度略高.
石灘後有小路行上去馬術學校旁嘅石屎小徑,轉左行經過郊遊地點,沿梯級上去就行到公廁.離開公廁,落一段樓級,就到龍蝦灣路盡頭.龍蝦灣並沒有小巴或巴士抵達,一是電召的士,一是步行出大坳門迴旋處,搭九巴91號或小巴回市區.
有時間仲可以行去龍蝦灣石刻,一賞大概3000年前嘅紋飾,因為幾何圖案與青銅時代陶器同青銅器嘅紋飾近似,亦基於早期先民多靠海為生,有可能有鎮海護航之意.
今次嘅路程絕對有難度,並非新手路線,而且幾乎全程沒有樹蔭,沿路亦冇補給.路況大部分係原始小徑,以泥石為主,有啲地方好斜,建議穿行山鞋,真的不要穿短褲.此外,橫山徑出入口都要爬少少石崖,所以帶埋手套會好啲.
最後提醒大家,打算去玩水前,你係需要穿行山裝備,到海邊才換上玩水嘅裝束.


text:
尤物麻將註冊送寫真撲克牌,送完為止
瀏覽:306
慢必初戀
慢必 自爆初戀做小三
立法會議員「慢必」陳志全出櫃後愈來愈紅,噚日仲喺網上電台大談情史,話大學一年級時與初戀男朋友邂逅於海灘,一見鍾情,為對方放棄一切,因為當年無手機,所以放棄住大學宿舍同埋停止課外活動,每日就係返屋企等情人電話,因為當年佢係「小三」,能得到情人眷顧就滿足.
慢必話同初戀情人嘅關係維持咗大概12年,由大一暑假開始.佢話當年自己外貌似已故歌星陳百強,所以吸引到男友注目,而自己當時都唔知點解咁迷對方,「好鍾意佢,好死心塌地」,佢話或者係白羊座嘅緣故.慢必自爆當年係小三,等咗4年先等到男友同另一伴侶分手,「我愛情都幾專一,我認為我鍾意,就會傾盡全力」.
選舉期有過忘年戀 無時間傷痛
無奈兩人最終分手收場,慢必話都有過其他關係,而對上一次就係同一個細佢十幾年嘅仔,佢話呢個男友選舉時都有幫手,但某日突然喊到牀單都濕埋,話覺得年紀差距大,兩人就咁分咗手,而當時係清晨兩點,第二朝佢又如常朝早6點去派選舉傳單,佢話自己一直好忙,至今未有時間去傷痛喎!
慢必現時單身,佢話近期都有啲人喺佢facebook留言想約佢去街,但佢都唔敢,怕唔知係乜嘢人,更怕係記者扮同志約佢.
隨機文章:天價藏獒轟動
網站目錄 所有文章皆由程式自動從網路抓取,所有權皆該屬文章擁有者.0


text:
自願醫保計劃於2019年4月推出,此醫保計劃嘅外科醫生費係會賠償受保人住院期間或者喺日間手術中心做手術嘅費用.只要情況符合保單條款,即使手術係喺門診或日間手術中心度進行,都照樣會受保.
其實入院之前未必一定要向保險公司備案,不過最好喺入院前先了解索償需要遞交嘅文件,咁當你出院時,就可以第一時間檢查醫生/醫院發出嘅文件係咪已經足夠去Claim錢.如果有遺漏,就可以即時問醫生/醫院拎返齊.
保險公司賠償部會根據醫生填寫嘅索償申請表,以及醫院發出嘅文件去審批索償.如果遞交嘅資料唔足夠,客戶有可能要遞交補充文件,或者由保險公司向醫生/醫院索取文件,以獲得足夠資料去審批個案.
每間保險公司都有唔同嘅索償申請限期,一般由30日至90日不等.保險公司會因應客戶唔同嘅情況,去處理喺申請限期後遞交嘅索償申請.如果有合理解釋,好多保險公司都會酌情處理.
自願醫保嘅保障屬於全球性#,就算受保人喺外地住院,都會照樣受保.不過,申請索償時要留意,喺外地出院嘅時候,記得要向醫生/醫院要求拎返有關嘅醫療文件,例如係醫生填寫嘅索償申請表,醫院發出嘅收據正本,檢驗報告等.
如果醫療文件唔齊,分分鐘要返到香港之後先再向當地嘅醫院申請,或者需要更長嘅時間先可以集齊文件再提交索償申請.
一般例行嘅身體檢查係自願醫保保單嘅不保事項,檢查費用要自費啦.
睇咗以上嘅常見問題,相信大家對醫保索償嘅範圍同程序都多咗了解.不過,當健康出現問題,要睇醫生,接受治療,做手術嘅時候,大部份人難免都會擔心自己嘅醫療開支係咪Claim得返,亦都怕要面對繁複嘅索償程序同處理有關嘅證明文件.
其實唔使太擔心,Bowtie自願醫保嘅索償程序十分簡單,所有索償申請只需要經網上遞交,同時間會有索償專員為客戶跟進個案,協助進行賠償估算,同埋提供索償進度查詢.
想了解Bowtie自願醫保索償程序?即刻去片:


text:
好冇安全感
好撚多等門狗 係座樓既門口等人開口佢地入
尋日直情有兩個女人係冇保安睇果到門外邊企 連扮按密碼都懶 見我一出就衝入去 我都已經專登拉到勁窄啱啱好夠我出完我再順手向後推嚟關返兗門 但都俾兩個女人入得切屌個門既設計on99 就算去到個位都彈一吓先鎖到 就係多呢一秒成日俾d on9入到去
再唔係就係堆廢老叫個保安開門 班垃圾又真係亂咁開門俾人入
我覺得話知你係咪真係認得佢係呢座樓既人 都唔認該隨便開門俾人入
尋日有件中坑疑似想跟我入屋
入到lift(扮)打機 (扮)打到唔知出錯層跟埋我走 跟埋我入同一邊 唔知有乜撚野企圖
我一直閪佢面佢先死返去lift果邊
好彩平時一直都有扮嘢 唔係行最直接條路返屋企
之前有次屌鳩完個廢老又係俾d低級垃圾跟蹤(但一吓就俾我發現仲屌鳩走埋)
好冇安全感 好撚想有錢搬去私樓 唔係歧視但私樓d住客同保安都高級d令我放心d
之前有新聞話有d公屋已經淪陷 勁唔撚安全又黑社會又道友又痴線佬乜都有 冇皇管報哂警都搞唔掂
去立案法團投訴
平時去親戚屋企食飯都係咁
一係行慢D見到有人出入就衝
慢慢行到過去都冇都係要等人開
之前返工去青衣灝景灣上門做野(明明專係去拎書津同綜援嘅人屋企 唔知點解會去嗰到做野)
嗰到訪客要起大門口登記咗再拎張紙仔入去比嗰一座嘅看更
再等看更打返出大門口confirm先比人入去
紅毛泥封定菊先😱
公屋係咁


text:
更多
2021-10-09 15 瀏覽
約咗朋友去尖沙咀海港城相聚,經過好多餐廳都要排隊等位.又要立即出動OpenRice幫手,搵左幾間,發現呢間好似唔錯,於是就直衝過去.去到岩岩有人走咗,所以都係等左5分鐘.侍應都好好禮貌,坐低揀完一輪,2個女人仔,選擇恐懼症咁,又上OpenRice睇相睇食評🤣終於揀到朋友要Mocha Martini,佢話好飲,我冇試味😅我自己就叫左杯藝伎咖啡果茶,侍應上完之後重有同我哋講解咖啡果茶係咩嚟既,又長知識喇我覺得個味道好似酸梅湯😂😂青醬烤雞意大利三文治,好味😋好清新嘅味道,食完零罪惡感當然要試吓個,海港城龍蝦🦞牛油果全日早餐龍蝦多膏彈牙,牛油果好新鮮,軟硬適中,鍾意食龍蝦同牛油果既朋友唔可以錯過整體食物同服務好滿意,侍應都好有禮貌
朋友要Mocha Martini,佢話好飲,我冇試味😅我自己就叫左杯藝伎咖啡果茶,侍應上完之後重有同我哋講解咖啡果茶係咩嚟既,又長知識喇我覺得個味道好似酸梅湯😂😂
青醬烤雞意大利三文治,好味😋好清新嘅味道,食完零罪惡感
當然要試吓個,海港城龍蝦🦞牛油果全日早餐龍蝦多膏彈牙,牛油果好新鮮,軟硬適中,鍾意食龍蝦同牛油果既朋友唔可以錯過
整體食物同服務好滿意,侍應都好有禮貌
張貼


text:
不知道大家還記不記得「伙頭智多星」有一集機械人炒蛋被廚師反? 唔知今日介紹呢部沖咖啡機械人 Cafe X 對職業咖啡師來說有甚麼感受呢? 等我籮文扮下「陳豪」幫大家試下係咪 prefect「池」啦! 最重要係唔使錢呀!
1 分鐘即沖好 打爛人類飯碗
Cafe X 由兩位 90 後香港年輕人 Henry Hu 同 Jack Sun 研發,佢地係美國麻省 Babson College 嘅同學,兩個都好鍾意飲咖啡,讀書嗰時喺學校間 Cafe 買咖啡次次都要排晒大隊先買到,買返黎又唔好飲,而 Henry 本身對科技產品好有興趣(Henry 更表示係我哋讀者添!),所以佢兩個就忽發其想去研發 Cafe X,決意讓人類唔使再為杯咖啡等咁耐,籍此提高人類嘅生產力.當我問到 Jack 怕唔怕俾人話 Cafe X 代替咗咖啡師嘅位置,打爛人哋飯碗搞到人哋冇工開,佢就話希望用依個科技代替一啲繁複嘅工序,讓人類可以處於一個更有價值嘅位置.
▲當我籮文嘆緊啡時,Cafe X 聯合創辦人 Jack Sun 出黎傾兩咀,原來佢都係 unwire 的讀者黎!
預早 App 落 Order 幫你保暖,到時即取
只要喺 Android 或 iOS 裝置上 Download 咗 Cafe X 嗰 APP,選定你領取咖啡嘅 Cafe X 位置(暫時只有科學園一間),按 New Order.跟住選擇你想要嘅咖啡,例如 Latte,之後可以加入個人化嘅特別要求,例如轉用脫脂奶,加蜜糖等.然後就係選擇你嘅領取時間,比如你可以喺搭車返工途中就落 Order ,10 分鐘後差唔多到達公司樓下 Cafe X 先開始製作你杯咖啡.Order 嘅最後一步就係選擇你嘅付款嘅信用卡,付款成功後 Cafe X App 就會產生一個 PIN 碼.去到 Cafe X ,只要喺 delivery bay 輸入 PIN 碼就可以領取你杯咖啡啦!咁樣一黎到就飲得,又唔怕攤到杯咖啡涷晒!
▲選定你領取咖啡嘅 Cafe X 位置,按 New Order.按 Order History 更可查閱之前買咖啡的紀錄.
▲選擇你嘅領取時間
▲只要喺 delivery bay 輸入 PIN 碼就可以領取你杯咖啡啦!
▲一黎到就飲得,又唔怕攤到杯咖啡涷晒
後記:味道好過 Star 乜 (陳豪 mode)
籮文我飲過,味道可能同出面嘅 Cafe 相差唔遠,不過望住佢嘅機械運作去製作一杯咖啡,係一件好 Amazing 嘅事.機械臂代替人手沖咖啡,的確係快啲,亦可以節省人工嘅開支,不過始終有啲野係 Cafe X 代替唔到人手,就好似 Latte Art 咁,如果 Cafe X 加埋 Latte Art 嘅功能,杯咖啡應該更有生氣,更富感情.其實籮文對咖啡無太大興趣,反而鍾意飲酒多啲,所以我就問 Jack,會唔會諗下造一部 Bar X 或者 Pub X,唔係沖咖啡,而係調酒架呢?估唔到 Jack 話的確 Cafe X 團隊係打算將同樣技術發展到唔同地方,Pub X 真係有機會出現!最後,提提大家,位於科學園嘅 Cafe X Beta Test 試業期間係免費架!快啲去試下啦!


text:
唔知大家仲記唔記得 2012 年嘅《白雪公主之魔幻復仇記》(Snow White and the Huntsman) 呢?相隔接近四年,續集《獵神:魔雪叛變》終於都正式係 4 月 7 日星期四香港上映咗.上集雖評價麻麻但票房仍然收得唔錯,而嚟到今次《獵神:魔雪叛變》,唔知又可唔可以 keep 住呢個勢呢?
與上集關連不大 更似番外篇或前傳
首先要講嘅就係,雖然叫做續集,但其實今次《獵神:魔雪叛變》更似係前傳或者番外篇,由《白雪公主之魔幻復仇記》嘅故仔延伸開來.今次講述冰雪女皇 Freya 慘遭情人背叛,佢將自己變得殘酷冷血,將北方變做佢嘅王國,並將所有小朋友捉晒返嚟訓練佢地成為獵人,而佢地亦需要遵守唯一一條法律 – 不得愛人.然而, Freya 嘅左右手 Eric 同 Sara 情不自禁相愛,結果狠心拆散佢地. Freya 亦都為咗得列更強大嘅魔力,從魔鏡中釋放出她早以為死了的姐姐 Ravenna,邪惡兩姐妹集結成非常強大嘅黑暗力量,只有被放逐嘅獵人有能力阻止佢地….
雖然係續集,但同上集嘅故事線並無太大交接,而且無論演員定角色都換晒,除咗 Ravenna 同 Eric 之外,所以未入場嘅觀眾亦唔需要擔心會跟唔上電影講乜.
主角落在冰雪女皇Freya 人設極似 Elsa
上次主角就落咗係 Snow White 身上,而今次當然就係落係魔后 Ravenna 個妹妹 Freya 身上啦!小編未入場睇之前,已經係海報同預告見到 Freya ,都忍唔住大喊「咁似真人版 Elsa 嘅!」
(我個時仲以為上演 Frozen 真人版)而睇完電影後,更加覺得 Freya 本身個人設更似 Elsa .除咗 Freya 變咗做邪惡嘅冰雪女皇而 Elsa當然無變之外,佢地所擁有嘅能力﹑封閉自己嘅心靈,以至整個形象造型都十分似根據 Elsa 去改造而成.
無驚喜無懸念 故仔元素老套兼易估
《獵神:魔雪叛變》嘅毛病其實都係繼續返上集嘅弊病:成個故事線都係無驚喜無懸念,即使未睇完前半部分都已經可以猜出之後半部嘅走向,甚至結局.故仔亦係用平鋪直敘嘅方式去講:係開頭先用旁白帶過一啲前設,然後再揭開 Freya 點解變邪惡,再到拆散 Eric 同 Sara 同搶走魔鏡,最後 Eric 同 Sara 就去
灑狗血咁打鬥戰勝兩姐妹.成部電影嘅元素都係老套兼易估,對於入場唔想用腦只係想好好享受 CG 同睇大卡司嘅觀眾的確係件好事,但就對於其他觀眾可能太過平淡同沉悶啦.
總結:「不過不失嘅娛樂電影」
雖然整套電影無乜亮點,故仔情節亦好平淡,敘述方式亦比較淺白直接,但正所謂「多做多錯,唔做唔錯」續集《獵神:魔雪叛變》再次延續上集嘅風格亦係無可厚非的.不過作為一部娛樂電影,小編就覺得今次《獵神:魔雪叛變》算係幾交足貨,笑位連連,就連打鬥場面同 CG 都做得唔錯.對於想輕輕鬆鬆睇戲而又唔需要思考的話,呢部的確會係一個不過不失嘅選擇.


text:
1.
一講分手,前男友就即刻扮自殺衝向馬路,但其實就一早停咗喺路邊再拎過頭嚟等我地追上佢,最後搞佢唔掂報埋警.
之後佢死纏爛打煩完我煩埋我啲朋友,仲inbox我朋友留遺書,一時話要去外國參軍,一時話要去撒哈拉沙漠尋死.
單嘢斷斷續續糾纏左兩三個月🤦🏻♀
2.
分咗手,前男友whatsapp我話佢喺我屋企樓下等我,仲瘋狂打俾我叫我去見佢,淨係cut線都cut到我燥.
當時返緊工嘅我想聽電話準備破口大罵時,佢搶先一步話我「你刻意扮絶情俾我睇穿晒,你咁樣做只係對自己殘忍」
最後,佢因為我屋企樓下多蚊,所以走咗.
3.
討論區開post話當時女友同幾個男仔去旅行,點知俾佢啲兵仔發現再share個post俾佢睇.然後,分手了.
4.
前男友一齊5年,有日佢無啦啦喊住同我講,話佢屋企人嫌我矮,所以要同我分手.
後尾我慢慢發現佢偷食嘅証據……
5.
嗰時同前男友都心中有數唸住散,所以佢講咗出口之後,我唔覺得特別驚訝同傷心,但反而有種重生嘅感覺.
點知佢講完後放聲嚎哭,我當時忍唔住笑咗出聲…
成個強烈對比嘅過程大概keep咗幾分鐘.
6.
前幾年啲高官都未興卸責落耶穌度,但嗰時我個返教會嘅男友就話發夢嗰時耶穌叫佢同我分手,結果真係分咗手.
7.
十幾歲仲係細路女時候,同個男仔拍拖,啱啱一齊都好sweet.
之後無啦啦佢話要分手,原因係太鍾意我搞到專心唔到上堂所以要分手,話要專注學業.
問題係,之後佢成績無好過,都係咁差……
8.
同男友鬧分手嗰陣男朋友太嬲一拳打凹左個雪櫃,即刻唔分手⋯⋯


text:
從來都冇試過可以拎埋架單去第二度踩(因為我冇乍車)今日二舅父一家帶我哋一齊去科學園踩單車High Tea...起初諗住實好多人可能會有D危險. 更多...
0
0
September 28, 2015
今日有個機會入到嚟元朗,梗係去吓啱啱開咗唔夠一個月既YOHO MALL,同埋去玩吓佢個好潮既兒童遊樂場(官方只係叫做綠化空間)我哋搭輕鐵761P由天水圍番去元朗總站穿過YOHO MALL 一期(即以前的新元朗中心)經天橋去二期見到YOHO MIDTOWN既位置啦. 更多...
0
0
September 27, 2015
原來想搵好嘢食真係要蜎窿蜎罅,今日俾我搵到呢間位於石硤尾YMCA裡面一角落的細小Cafe,只係期間限定,逢星期六先至開店嘅 TiMachinE其實就係巿政局圖書館(七樓)下一層六樓在樓下已經見到有Banner介紹呢度逢星期日仲會有手作巿集打開𨋢門之後你唔會覺得呢層有餐廳不過....當你轉左就會見到YMCA嘅青少年服務中心無錯餐廳就喺裡面,當我開門入去見到成班後生仔喺度玩又有童軍又有小組真係估你唔到裡面有間隱世餐廳沿住走廊繼續直入就去到盡就會見到餐廳招牌(仍然係有班細路喺度唔知做咩)我估好多喺度嘅小朋友都同呢度餐廳嘅廚師同侍應混熟哂. 更多...
0
0
September 26, 2015
今日去咗石硤尾街巿上面個平台玩,真係可以話係沙漠中嘅綠洲呀. 更多...
0
0
September 20, 2015
今日又喺附近搵吓有咩好食,呢間老娘麵館我每次經過都有少少衝動想入去食,因為佢個門面招牌同佈置都幾靚門口唔係向住大埔道行入去要用佢側門舖頭細細唔算大,只係放到6張枱坐到十幾人卡位或圓枱都係坐到4個人度. 更多...
0
0
September 20, 2015
今日又同老婆拍住拖去睇演唱會. 更多...
0
0
September 15, 2015
今日去咗石硤尾公園經過附近的體育館,就入去望一望,原來有個兒童遊戲室,當然要俾佢哋放吓電啦. 更多...
0
0
September 13, 2015
當你認為巿區只有商場商場同商場既時侯,石硤尾都有世外桃園 - 石硤尾公園由港鐵站步行只需15分鐘就到. 更多...
0
0
September 13, 2015
都係遊走石硤尾附近既食肆睇吓有冇咩嘢好食. 更多...
0
0
September 13, 2015
康文署轄下其實有上百個公共公園,但係好多時都唔係就近巿區(因為最靚嘅地都賣哂俾地產商),用我哋納稅人嘅錢起嘅公園就唔講你都唔知道,今次等我帶大家睇吓呢個位於觀塘區的岩石系公園. 更多...
0
0
September 13, 2015
今日係哥哥去小一面試嘅日子,因為李宗德小學就係天暉路體育館隔離,所以哥哥努力面試之後晚上帶佢去裡面嘅兒童遊戲室玩吓呢個體育館俾我感覺真係好靚. 更多...
0
0
September 12, 2015
最近因為搬咗嚟石硤尾附近,所以都周圍行吓希望搵番D地方可以俾小朋友閒時落街玩吓,今日發現到呢個兒童遊樂場都覺得幾特別可以同大家分享吓呢個遊樂場冇名架喎. 更多...
0
0
September 06, 2015
嘉頓麵飽就食得多啦. 更多...
0
0
September 06, 2015
搬咗嚟深水埗之後最唔慣係比較難有機會同小朋友去踩單車,不過都多咗其他嘢方便嘅,因為好近西九龍中心,所以今日可以同哥哥嚟試新嘢 - 就係踩冰啦. 更多...
0
0
September 06, 2015
今日Hysan同芊芊上完星期六學校攪嘅學習班之後,為咗獎勵哥哥好乖上堂同埋芊芊冇瀨尿,所以同佢哋行去福華街玩具街度預先買燈籠送俾佢哋,之後再去太子嘅美味餃子店食嘢以我成日嚟嘅經驗嚟講,唔駛十秒鐘我就已經落哂單大湯椰/ 大湯菲/ 大煎菲/ 3杯凍豆漿再加碗魚蛋冬菇車仔米線真係唔講唔知原來香港有咁好食既水餃店車仔麵其實可以不理,因為有呀芊喺度,好難就咁叫佢食餃就夠先嚟杯豆漿,兩個細路已經爭住要飲. 更多...
0
0
September 05, 2015
今晚又撇開兩隻馬騮我哋兩公婆去睇演唱會,睇我好鍾意嘅周仔周國賢,佢已經有兩年半冇喺個舞台表演啦. 更多...
0
0
September 04, 2015
今日哥哥要同媽咪喺屋企溫習功課,又係時侯俾我同芊芊拍拖嘅時侯,我就同芊芊喺石硤尾附近周圍行,睇吓有d咩睇有d咩玩,行行吓我哋嚟咗「美荷樓」我哋沿住巴域街行行吓就嚟咗呢度其實前一排都一陣想嚟呢度只不過實在太遠所以冇機會嚟依家搬咗嚟呢頭就啱哂第一吓入到嚟個感覺都幾近JCCAC呢度係一個青年旅舍平均一間雙人房一晚都唔駛$680-$780如果床位就仲平,只係$200我唔係嚟租房所以我就冇入去打攪啦我就去咗右手邊嘅呢個生活館呢度記錄咗石硤尾邨嘅歷史對於咁細個嘅芊梗係唔會明啦一入嚟門口就見到呢個立體背景一班街童坐係街邊正正顯出當年的景像所有小朋友只要有粒波子都可以玩一日轉過咗右邊就見到一條巷左右兩邊都陳列出唔同嘅歷史物品同資料一蚊紙呀. 更多...
0
0
September 03, 2015
搬咗嚟深水埗住成個星期,終於叫做差唔多執好屋企可以放假去嘆番吓,今日就先嚟呢度叫「添好運點心專門店」嘆番一盅兩件啦. 更多...
0
0
September 03, 2015
今日在樓下經過一個石硤尾邨嘅遊樂場,位於偉智街同南昌街交界,又可以搵到一個地方俾小朋友可以放吓電地方都夠大可以俾小朋友跑嚟跑去遊樂場四周圍俾舊嘅邨屋包圍住感覺好似番到細個嘅時侯如果連遊樂場裡面嘅設施都變番做鐵皮滑梯同氹氹轉就好呀芊第一時間就跑去要騎上隻馬度玩點知唔夠高上去就嗌「爹哋呀」當時大約中午時間所以一個人都冇可以好放心咁俾呀芊喺度周圍走唔怕有危險要爬呢條鐵鍊橋就喺度不停話好驚但係一路嗌又一路向前想試叫我扶佢跟住呀芊發現呢個石級就不停爬不過有d污糟. 更多...
0
0
September 03, 2015


text:
「方向」
今年其實就預咗起起跌跌,但係無諗過下半年一開始,整個人完全無晒方向.對上個次我諗係七年前啱啱返嚟香港嘅時候,不過最起碼嗰陣時還有一個目標.或者依家要考慮嘅嘢比起七年前還要多,好多嘢都唔希望淨係取其一.係唔係所有嘢都只有一條路?當然我唔相信人生只有一條路,而唔係個個人都會捨易取難.雖然選擇咗嘅嘢係無得返轉頭,但係最起碼有一個決定.真係希望人生可以輕鬆啲,平淡啲,咁就好了.
「選擇」
人生要做嘅決擇何其多,但係嚟個世界係永遠唔會有完美,所以不論你做啲乜嘢嘅決定都會有得同有失.而要係人生咁多嘅選擇入面取其一,其實真係有啲難度.最難嘅係當你要決定犧牲啲乜嘢嘅時候,因為你可以犧牲時間,犧牲金錢,犧牲家庭,等等嘅嘢.而好多人都希望可以將所有嘢取一個平衡,但係世事如果真係咁完美嘅話,咁就唔係人生啦.如果你真係要取其一嘅時候,你又會用乜嘢嚟做選擇嘅準則呢?
「決定」
我其實係好驚做決定,當然係工作層面又係另一回事.點解兩者有分別?因為工作就係工作,所有嘢都係以工作嘅出發點去做決定.但係當要幫自己嘅人生去做決定嘅時候,好多時都希望平衡所有嘢,永遠都俾自己一條逃生嘅通道.時間一去不返,活在當下,享受人生,其實係每個人都希望做到.所以我通常到最後都係順其自然,諗太多只會令自己煩惱多啲,倒不如開開心心,平平淡淡享受人生嘅每一天?
Also published on Medium.


text:
「嗰一日──人類諗起,被車廂異味烔死嘅恐懼──」
我諗揸車一族應該都有過呢啲經驗啦?
無論係嘢飲打瀉,吃完嘢後留低嘅氣味,或者係食物唔小心唔記得喺車上幾日後嘅味道,呢啲恐怖回憶絕對難忘!
但有時候明明無喺車入面吃嘢,但都係會有異味?到底係邊度出問題?
今日就嚟睇下車廂異味到底點嚟,同埋要點清除?有咩汽車用品可以協助減少異味產生?
車廂異味嘅來源基本上就係兩種:人為同設備環境.
人為就係指喺車廂入面食味道比較重嘅食物,嘢飲之後,或者係掛玉蘭花,用過於刺激性嘅清潔劑,精油等等,呢啲人為舉止所產生嘅氣味.
另一種就係明明沒特別做啲咩,但車廂都係會有異味,通常就係車廂設備嘅問題,冷氣系統可能有異常或者係座位皮革發霉發臭,或者係地氈嘅異味等等.
以下提供幾個有效嘅方法畀大家試試,一定可以有效消除煩嘅臭味!
1.定期換洗清潔空調系統或者係濾芯
同居家辦公環境一樣,空調系統都要定時清理.
異味通常都嚟自細菌,而細菌最容易匿喺汽車空調系統入面,產生嘅臭味隨住冷氣送到車廂每個角落,亦係造成車廂異味嘅原因之一.
想消除異味嘅話,最基本嘅第一步係要仔細清潔冷氣系統同埋出風口周邊.
2.利用菠蘿皮,橙皮等天然果皮消除臭味
柑橘類嘅氣味有助消除臭味,如果係車廂好耐唔散嘅食物味等,推薦用天然嘅果皮嚟進行除臭.
將橙皮仲有菠蘿皮放喺車廂一兩日,就可以有效除臭,但用完要記得拎出嚟哦!
3.活性碳,木炭,竹炭,咖啡渣都係除臭幫手
活性碳嘅特性之一就係可以吸附異味!
但其實燒肉會用到嘅木炭都係除臭利器之一,買啲放喺車到兩三日,可以有效清除煩人嘅氣味.
咖啡渣都有同樣嘅功效!吸味嘅同時仲會散發少少咖啡香.
4.除咗上面講嘅,盒裝洗衣粉都好好用
如果唔鍾意果皮味道,都唔鍾意咖啡味嘅話,洗衣粉都係一個唔錯嘅選擇.
將完整嘅盒裝洗衣粉打開,放喺車廂靜置兩三日,同樣可以吸味,而且就算放耐咗都唔會好似果皮發臭唔好處理,唔少人都推薦用市面嘅盒裝洗衣粉除臭.
5.清潔車廂地氈要記得清洗換新
地氈同樣宦係細菌容易孳生嘅地方,尤其天氣悶熱潮溼時,鞋底嘅塵土泥巴等等,帶上車又黐喺地氈,耐咗就會產生異味,想要清除車廂臭味嘅話都唔好唔記得車廂地氈,定期清洗換新,有助於減少臭味產生.
雖然唔少人都話最好嘅方式就係唔好喺車廂飲飲食食,但如果係長途車程,返鄉出遊等等,真係好難咩都唔食唔飲!
真係逼唔得要食嘢,就要善用訂造汽車用品避免食物打瀉.
好似係車用折疊枱,唔單止有杯架可以固定嘢飲,甚至可以放手提電話,大大減低整跌食物,嘢飲打瀉嘅機率.
仲有大家容易忽略,但相當推薦嘅車用垃圾袋.
防水車用垃圾袋比起一般隨便拎嚟當垃圾袋嘅膠袋更加襟用.
普通塑膠袋如果係冇放好,就很容易打瀉或者係踢到而發生悲劇,但車用垃圾袋掛喺櫈背袋嘅設計,唔單止清出腳邊空間,仲可以大幅降低呢啲打瀉嘅機率,最優秀嘅係仲可以防水,可以有效維持車廂空間同氣味.
無論係咪新車,對於愛車人士嚟講,車體嘅每個角度都係心頭肉,集比了解呢個心情,一系列嘅訂造汽車用品都喺呢度等你!
而家就嚟集比睇下啦,一定可以搵到你鍾意又可以保護汽車嘅優秀禮物!


text:
作為一條解謎 JJ 我覺得今次《Assassin’s Creed Origins》最好玩既就係解莎草紙謎題,謎面字眼非常之隱晦但又透露絲絲既線索真係非常之吸引,而且解開每個謎題最少都會得到紫裝,當中仲有極為珍貴既擋格回血金盾,下面我地會為大家提供全 25 份莎草紙謎題解法. (大家搵果陣用 Ctrl+F 會方便啲)
長飲之行
謎面提到碗底,成個 Siwa 得呢個地方係符合碗底型狀,即係圓型
潛落底就會搵到
肥沃之土
神殿西北方又有棕櫚樹同沙漠環繞,即係只有呢個位
係附近既石欄內既草叢周圍行就會搵到
冷酷凝視
充滿遺跡既島嶼即係呢個
因為我唔知佢講邊條柱所以我係逐條搵……你地睇圖就得啦 LOL
黃沙之海
係西行省呢個點
打坐到日出就會見到呢個 X (點咗日變夜,夜變日個技能先)
鬧中取靜
亞力山卓呢個位
呢個小島上面有顆倒冧咗既棕櫚樹,樹倒既方向一路走到海邊就係寶物所在地
用無人機睇會更清楚
希望之光
卡塔拉窪地沒有乾旱,即係有水源,而唯一有水源既地方得呢度
謎面既拉係呢度係指陽光,而係陽光同陰影之間就只有入口呢棵樹,所以寶物就係樹底
鱷神之怒
金字塔南邊
神獸
法老個頭後面就係
瀆神作為
大屋行省西北方
發現呢度係墓地,而破曉之後跑的最快,即係離陽光照射最遠墳墓
亦即係我望住係小山上呢個
中分山谷
到達北盾行省中央會發現係一個鱷魚巢穴
只要企高少少就會發現有棵樹係與眾不同,寶物就係樹底
一目了然
鱷城東南方係一座染坊,可以見到條河已經染晒色
而寶物就係呢座顏料池入面
燃燒樹叢
其實係孟菲斯過去近啲
尼羅河另一邊既高峰,即係呢個位
會見到零零舍舍得一棵樹
拎咗寶物之後堆草就會開始著火,但係無燃燒傷害,可以係入面跳舞
沉淪之友
二位男子指呢二個石像
沉沒的朋友係指有隻沉船係南邊石像視線方向
潛落去就會搵到
盡頭之處
大約係呢個地方,係呢塊稻田附近會見到引水道,亦即係人造物
最西邊既引水道行到盡頭
絕望雙子
就係傳點隔離
呢2間屋就係雙子
寶物就係後面樹下
托特之祕
豹巢穴係呢個位,其實搭船過去仲快
呢個位做信仰之躍
落到底就見到寶物
自然之道
荒蕪之地呢度解無人打理既農田
倒下的雙親即係呢2棵樹
中間既就係孤獨的女兒
傾斜之塔
大約呢個位
會發現呢座傾斜之塔
寶物就係塔底
公正律法
呢度係一堆陶器廠
發現西邊只有一間陶器廠煙囪有出煙
寶物就係煙囪度
王家植物
大約呢個位置
會發現一棵超級大樹,寶物就係樹下
失落之城
鬼村指呢個位,入面一個人都無的
距離黎明最遠既位置係指山頂上面呢間屋
石化蕈菇
最小既金字塔望過黎呢個位
會見到有2舊菇狀石
爬上去就搵到寶物
不論死活
係綠山既大象鬥技場入面
一入去沿右手邊跑會見到
濕身工作
建造中水道橋,只有呢個位置
沿路上去會發現係一個山洞
寶物就係洞內既水底
操之過急
救命者,燈塔也,所以要傳黎呢個位
不曾留心他警告,即係唔睇燈炒船既盲毛
所以寶物就係爛船度
操之過急
綠山湖泊即係呢個
源頭位置
寶物就係呢個位,而且啲水又真係憑空出現……
相關回帶文章:
《Assassin’s Creed Origins》十二星盤位置圖片攻略
《刺客教條:起源》14個古墓石板位置詳細圖文攻略
(刺客教條:起源)傳說隱藏裝備「伊述盔甲」獲得方法
(開創刺客新紀元)集 Ubisoft 大成之作《Assassin’s Creed Origins》遊戲評測


text:
疫情緊張,一個二個都保命留喺屋企.文詠珊佢選擇用運動嚟消遣無聊時間,仲成日鐘意分享,而呢一分享就令到佢中內貌全部畀曝光出嚟,呢間豪宅系佢老公吳啟楠喺2017年以2500萬港紙購入嘅,位于大埔比華利山.
喺嘅呢啲運動相中,睇到其屋企嘅面積系好大,裝修風格走嘅系簡約嘅北歐風,而喺文詠珊分享嘅另一組相中,見到有一大片落地玻璃,呢種設計采光度相當好.
文詠珊沖涼房嘅設計都系好豪華嘅,喺佢分享一張幫狗狗沖涼嘅相中,見到佢沖涼房系設計咗個圓形嘅浴缸,相當闊落.
喺近期文詠珊嘅分享中,網友們睇到后都羨慕佢嘅生活,除此之外,網友們都夸贊文詠珊嘅好身材,其實文詠珊佢咁多年嚟身材都一直保持得好好.
至於文詠珊咁好身材都冇好專登噉去減肥,佢保持身材嘅方法系少吃多餐,兼夾喺消夜唔攝入淀粉,只喺早餐時間攝入生粉.不過話時話,保持身材并唔系堅持一段時間就可以嘅,對于文詠珊嚟講,佢系堅持咗好多年了.
文詠珊,14歲入行,當時嘅佢系與Angelababy(楊穎)一齊作為香港新一代靚模始祖,兩人都系模特,經常喺埋一齊活動與及合拍廣告,所以二人就經常傳出不和嘅消息,當時嘅報道就指出二人一直斗嚟斗.
文詠珊嘅模特生涯系到2007年算系結束,隨后文詠珊涉足電影圈,成功轉型演員,同時文詠珊無限制喺香港,佢喺內地都系瘋狂噉接拍作品,畀人印象深刻嘅作品就有《赤道》,《寒戰》等等.
喺上年,文詠珊嫁咗畀37歲吳啟楠,順利成為闊太,對方嘅家族可以講系好顯赫,所以當時文詠珊嘅婚禮都系好氣派,有指當時花費咗過百萬,雖然話吳啟楠家族好顯赫,但吳啟楠都冇因為此變成一個紈绔子弟,佢好努力.
吳啟楠當年喺畢業之后嘅佢曾喺投資銀行當分析員,后來更加系上升到執行董事,事業越做越大佢更加系投資咗公司,擔任首席執行官.
結婚之后嘅文詠珊可以講系好幸福,有個好錫佢老公,最后都祝文詠珊與老公可以一直幸福落去,恩愛有加!


text:
昂船洲
昂船洲(音Ngong Shuen Chau;英名Stonecutters' Island,Stonecutters Island或Stone Cutters Island),異字昻船洲,又叫仰船洲,《北京條約》誤寫盎船洲,亦有圖誤譯溫珍洲,係香港一島,喺九龍西面,維多利亞港北部.西九龍填海之故,家下同九龍大陸連埋.島北主要係船廠,南便係軍事重地,而西面就係葵涌貨櫃碼頭.
史[編輯]
廣東話昂同仰,都係讀ngong,兩寫都解向上.有說指島形似船底向上,所以叫昂船.
英國人來到香港水域,就叫呢個島做Stonecutters' Island.個名反映九龍一帶採石畀香港島維城,廣州唔同地方起屋嘅歷史.個島曾經開過石塘,好多人打石.大清咸豐十年(1860年),按《北京條約》割讓九龍半島畀英國,昂船洲都包埋響裏面.英國人開昂船洲做游水勝地.因為同大陸隔籬,昂船洲亦都有唔少軍事設施,直到家下都係.
響日本佔領香港前夕,個島由英國皇家陸軍接管,昂船洲亦都佈有炮臺,向北用來抵擋日軍.不過醉酒灣防綫守唔住,1941年12月11號,昂船洲畀日軍炮轟,好多軍人受傷,附近碼頭唔少商船都打沉.最後頂唔順都要撤去香港島.
1984年英國同中華人民共和國,達成主權移交協議.其中香港島中環添馬艦海軍基地塊地,會交返畀香港政府,而個海軍基地就搬去昂船洲.1997年7月1號之後,中國人民解放軍就接管呢個基地.


text:
今個月又有wedding expo, 其實個個月都有咁濟, 來來去去都係o個o的o野, 不過總有某o的焦點令你都係要去八一下.. 今次o既焦點就係Vanesse o既catwalk show! 之前拎左免費飛, 所以就算腳痛都要去
今日下午先去左Fairlady開倉睇下有冇正o野, 上到去睇左都有o的ok, 不過都要$1200-1600一件, EG就麻麻地, 都要$880以上..睇中一件粉橙EG, 不過雪紡裙有條線扣左, 即時冇心機去買! 睇多幾睇見WG都要千幾銀就冇買lu, 之後就去麻布茶房會合17號, 食個set lunch, 好豐富喔...
三文魚沙律, 三文魚骨腩, 咖哩牛肉蛋包飯, 滑蛋吉列豬排飯
食完lunch我o地就去報班, 一齊去整一對結婚公仔, 係度賣個關子, 遲o的整好再話大家知!!
報完班就搭地鐵去會展. 今日好開心呀, 終於係expo見到熟悉o既blogger, 今次就見到mrs chik chik同Alan先生.....真係好難得呀, Alan唔駛出trip可以陪Vivian.... 仲有, Alan你真人同上鏡都係靚仔啦. (唔止真人先靚o既, 其實好想大叫貓王), 不過你要保重呀, 知你背部有o的唔舒服!!!
之後就見到MM, 大家JOIN埋一齊就去霸定頭位去睇SHOW. (我會另外開個TOPIC講Vanesse個show). 睇完show之後就陪MM去睇婚禮攝影, 而家o的攝影真係貴左好多呀. 比起我年頭join時真係加左價, 仲要加左唔少添! 睇完婚攝就去左對面館行, 係入面係想睇下花, 有一間都OK呀, 我想做馬蹄蘭, 佢用成20支去整, 個Package比秋子貴o的, 但20支花好正. 搵日去花墟睇下間舖先得!
睇完之後我o地就走喇, 不過走時就俾我見到細妹喇, 真係好開心, 可以見到細妹夫一面!
臨走前都同MM影返張合照先!!
然後我就同17號去左英皇間$10店入左o的擦膠同cutter, 準備玩下整stamp. 之後就去左大婆牛肉麵食o野喇!!! 都ok而且係抵食的!! 好滿足的一天.
大婆牛肉麵, 大婆餛飩麵, 鹽酥雞, 醉香一字骨同白菜仔一碟!


text:
打卡影相,再Up上社交平台是常識吧!之不過日日咁影,有時唔知點擺Pose好,真係有啲尷尬囉.教大家4種自然不造作嘅影相Pose技巧,等你都可以輕易拍出文青嘅感覺啦!
日本女仔大愛嘅瘦面技巧
十個女仔十個都話自己「大面」多肉,有咩好得過擺Pose同時幫自己瘦面?除咗坐低單手托下巴,企喺到都可以用雙手「扶」下巴,出嚟效果都好日系可愛感架!
製造「不經意」小動態
仲係唔知點影好?不如試下裝作生活中不經意嘅一刻啦!好似回望相咁,側側地身,扮作回望男朋友!回眸相講Timing同感覺,負責影相嗰位同Model一樣咁重要,務求捕捉到最自然一刻嘅笑容,仲可以Show到7分面添!
活用小清新拍攝道具
擺得太多Pose有啲厭倦?其實妳仲可以好好利用手上嘅「拍攝道具」,例如手袋,相機,杯子,擺出更多唔同風格嘅搞鬼相,令相片更加自然,豐富架!
發掘攝影好去處
好嘅攝影地點,自自然然就可以引導你擺出自然嘅Pose.熱愛戶外活動嘅你,享受陽光與微風嘅同時,再撥一撥亂咗嘅飄逸秀髮,咁就輕易捕足到唯美嘅相片喇!動作簡單又吸引,仲Show到你性感嘅一面添!
每日同男朋友出街街影靚相,除咗驚唔夠腳骨力之外,第二樣最驚就係陽光喇,曬乾皮膚水分,仲要黑幾度添!記得勤力啲敷肌美精超滲透3D 美白立體面膜,蘊含高純度維他命C,檸檬精華,膠原蛋白及蜂王漿精華,強效美白,保濕同時,仲可以減低皮膚泛紅機會,每次影相都係你嘅打底好幫手!


text:
其實一向都唔知有港大同學會小學(簡稱港同)呢間學校,不過無論係同事,同學d家長什至阿囡間幼稚園個校長都話呢間學校好.佢地既簡介會我直頭錯過左,好彩老婆話佢地有開放日又唔駛book,於是又帶埋阿囡出去睇睇.
學校導賞團
同阿囡搭地鐵去到柴灣站,由D出口經天橋就可以落返柴灣公園.穿過個公園就會見到港同,我記得大約行左十五分鐘左右.
去到學校已經人山人海,正當唔知點埋手既時候見到有個姐姐拎住個牌寫住「學校導賞團」,立即衝埋去:
呢個帶隊姐姐應該係小學六年級,一路帶左我地去左唔同既特別室同課室參觀,有問必答,同埋覺得佢好醒目 (因為個flow似乎因為人多唔係好跟佢原本個plan,但佢自己執生).心裹面已經暗自鐘意左呢間學校一下.
美術習作展
導賞途中見到學生既美術堂功課忍唔住影左幾張:
中,英文功課
之後係班房影左幾張中,英文既功課:
中間係班房撞到一個外藉英文老師,問佢小一有咩功課,佢話佢比學生既功課就係返屋企睇一本英文書,然後講返故事出黎比佢聽.聽落又幾好woh.
時間表
行過又見到有時間表影低左,好多日都有早讀時間:
班級經營
有一樣吸引到我留意既係佢地班級經營既概念.學生用班主任課時間話事點run班裹面既活動,有少少似班會,但係係全班同學都要參與合作,而且由小一就開始.老師會guide但唔會一言堂做晒決定.覺得呢個幾好係因為其實佢地長大後,更重要既協作能力.
生命教育
好似真道既天倫教室,旨在培養小朋友既價值觀.不過唔駛驚係迫佢背三字經,佢地係透過唔同既體驗活動等你從中學習.
科學課
科學同生命教育一樣都係體驗為主 – 真係比你做實驗.漸漸發覺做實驗已經唔再係中學先會發生既野.
音樂課
每個年級都有十節一個鐘既音樂課,每個年級都有唔同樂器比佢地玩.咁當係無音小咁勁既.
總結 - 點解4會大過5?
成個開放日最印象深刻既一幕係係一個班房度見到一份數學功課,個問題係「點解4會大過5?」.同學跟住大家發揮創意,例如有人話4m大過5cm.個題目無固定答案,但同學每人諗完寫返自己既想法同解釋.果一下立即覺得呢間學校唔係想train一班高分人,而係一班遇到唔同問題都會思考點解決,識「執生」既小朋友.
呢一下亦都令我立下決心,一定要幫阿囡報呢間學校.


text:
2020年7月12日星期日
No milkshake no life :沒奶沒命晨早人龍
見星期日朝頭早講完健康嘅果汁,順便送一個唔健康嘅美式早餐俾你.
大家其實應該都記得好耐之前長沙灣順寧道有間Cafe食嘅芝士拉絲吐司,上次見到佢應該係好多年前係個間小店(依家都唔知仲有冇開,大家記得可以討論下),其中佢嘅一樣產品,嗰陣時打卡都冇咁流行.
同朋友A先生吃過一次,原來已經係五年前的事,感覺也不特別深刻.
no milkshake no life ,喺西環香港大學附近紅得好熱嘅一間Cafe,香港區嘅朋友最鍾意去打卡,尤其係星期日嘅早上你想顯得特別有品味特別潮,就要去下.
不過如果你崇尚美式快餐,唔知呢個時間唔知會唔會有人報串.
點都好,呢個沒奶沒命衝出咗港島區,叫做沒奶沒命晨早人龍.
上星期食完金所拳頭之後,本來想飲杯咖啡,突然想起這間新店就過來朝聖一下.
呢度真係唔止晨早有人龍,下午2:00 ,人龍依然多,全部都係嚟朝聖嘅IG女和潮人多,我應該係全場最老土嘅人.
石硤尾嘅美荷樓,其實都有唔少餐廳,但呢排沒奶沒命晨早人龍絕對搶去左唔少風頭.
全間餐廳處處都打卡位,的確入到呢度,你會諗起《危險人物》 (pulp fiction ),愛電影嘅你,可能飲飲下奶食食食下早餐嘅時候,身旁就有一對痴男怨女打劫.
電影癮太強,都係唔好講電影,講返間餐廳,頭先都講過好多人排隊,而佢排隊嘅System係有少少奇怪.
我哋已經排咗大概半個鐘,有吉抬起碼大約五到十分鐘以上,都唔叫人,唔知做乜,而我哋就正正係下一張枱.
百思不得其解,呢個亦都係我覺得個服務唔太好嘅地方.
是但,橫掂都係下張枱,如果喺我哋後邊嘅人可能會仲嬲.
坐低就出去點餐,朋友都係飲咖啡,麵包先生嘅Americano,佢話唔錯.
媽媽的salted Caramel ,非常不錯,咖啡豆嘅香,加剛好嘅焦糖香氣,好正,好有假期嘅氣息.
我就當然選美國嘢,冇理由飲咖啡,呢度超人氣第一係皇者焦糖花生醬真脆煙肉,我諗講得煙肉奶昔,你一定會同果五條佬比較.
奶昔的確正,煙肉嘅鹹香都好,不過美中不足之處係啲煙肉唔夠,個五條佬水準高好多.
但以小店嘅水準同價錢可以接受啦.
同之前間餐廳一模一樣嘅黐線芝士黐住芝士治,係我呢度嘅目標.
我唔知佢同順寧道嗰間Cafe有冇關係,係同一老細定係師承定炒,就等如Quentin Tarantino嘅危險人物都話係集百家之大成,左抄右抄,但你唔好理,佢依然係我十大最鍾意電影之一.
又講左套戲,下刪一萬字....
黐線芝士黐住芝士治,同嗰陣時我食過嘅感覺一樣,以紅菜頭為主嘅三文治加上好似瀑布嘅芝士,你話係咪真係超級好食就一定唔係,不過芝士迷一定好鍾意,打卡就當然係滿分.
你特登為咗呢個黎食,過嚟食會失望.
其實佢有另外其他選擇,例如美食panckae ,full breakfast 同埋佢另外有個意粉都幾好食,仲有水波蛋.只不過我哋五個人食完飯都無胃口,只有打卡同埋食呢個三文治就算.
有機會係會再嚟嘅,只要無人龍.
訂閱: 發佈留言 (Atom)


text:
有老友每次落桑拿搵拍乸,都鍾意啲骨巉巉嘅技師,貪佢哋夠輕身喺床上易舞.不過有資深玩家就話,若然講求埋牙快感,都係珠圓肉潤嘅技師好玩.澳門十八桑拿嘅索技師小珠相當認同呢個講法,事關波哋有肉地,真係其樂無窮喎!
其實用珠圓肉潤嚟形容小珠,感覺有啲唔貼切,因為佢唔係肥而係有少少肉地,最重要就係條腰細得嚟,雙子峰同樣有料到.不過小珠卻一啲都唔介意,事關佢覺得珠圓肉潤可以反映到佢身材有料到.小珠笑道:「好多人以為骨巉巉嘅身材,係模特兒嘅標準身段,睇起嚟好性感,只係呢種觀念係錯嘅.事關骨巉巉嘅囡囡,埋牙時骨頭現晒出嚟,貼身感覺唔夠有肉地嘅技師咁銷魂,有少少肉地嘅囡囡,通常身材都相當有揸拿.就以我自己為例,唔單止雙子峰有料到,美股更係相當肉厚,玩起狗仔式上嚟,真係可以玩到啪啪聲又唔會畀我嘅盆骨頂親.」
除咗埋牙時有揸拿外,小珠更透露有肉地嘅索女,仲有另一個妙不可言之處.究竟乜嘢咁讓男士着迷呢?小珠面紅話:「咪就係水簾洞可以畀到男士兵器壓迫感囉!」此話何解呢?據小珠解釋,原來有肉地嘅囡囡,佢哋嘅水簾洞通常都係比骨巉巉嘅女生嚟得肉厚,不但可以夾到男士嘅兵器實一實,而且可以提升抽送時嘅摩擦度,畀到男士美妙嘅快感.此外,佢更話肉感美人嘅重要部位反應,比骨巉巉嘅女生嚟得激烈,水頭更會比對方充足,保證嗰啲鍾意搞到拍乸濕氣十足嘅男士滿意.聽到小珠咁講,唔通佢屬於呢類女生?小珠聞言就嗲道:「唔話你知,想知嘅話你試過咪知囉!」
身高:5呎3吋
三圍:34,24,34
撰文:魂
攝影:章


text:
武術散打
武術散打,簡稱散打,又叫做散手,喺歷史上有過好多種唔同嘅叫法,好似相搏,手搏,白打,對拆,技擊.散打意思即係將中國武術以實戰為目的所發展出嚟嘅格鬥形式.由於近代散打比賽都係喺擂台上進行,所以又有人叫佢做「打擂台」.
簡史改
其實「打擂台」喺中國歷史悠久,一早喺唐朝就已經有“角藝”呢樣嘢,去到明,清兩代嘅比武風氣就更加盛行,而且高手輩出,相當熱鬧.
但係中國大陸喺 1949年由於政治形勢影響,令傳統武術受到侷限,一直只係維持喺健身同表演範圍入面,而自由式擂台搏擊,即係所謂嘅「散手」,就沉寂咗成三十幾年.直至 1979年先畀中央政府訂為試驗項目發展,當時中國體委按照競技體育模式,首先喺浙江省體委,北京體育學院同武漢體育學院進行咗對抗性武術項目試點訓練,又喺同年5月喺廣西南寧舉行嘅全國武術觀摩交流大會上做咗第一次匯報表演.
1982年制定咗一套《散打比賽規則》,1987年,國家體委批准散打為正式比賽項目[1]
1980年代嘅香港亦曾經有過一陣自由搏擊嘅熱潮,期間出過好多高手,但係畀英國殖民政府以安全為理由而壓制咗發展
喺 1985年由徐家傑帶領一批自由搏擊選手,去到上海同泰國嘅拳手打,而結果係被外間評為“輸得好難睇”.
其實一直以嚟中國嘅選手喺同其他國家選手嘅比賽入面,都好似唔多掂,於是有人懷疑所謂二千幾年中華武術,唔通只係得個樣,有姿態無實際?
喺反省過之後認為,中國武術如果要喺國際擂台上立足,就一定要面對擂台嘅考驗,於是散打就開始被嚴肅同認真咁發展起嚟,而散打選手嘅成績亦越嚟越理想
散打王改
散打戰泰拳改
比賽規則改
中國武術家喺國際擂台上嘅戰績改
- Bomber 向柏榮轟炸機:綜合搏擊冠軍,香港散打冠軍,香港泰拳拳王,深港澳拳擊冠軍,世界泰拳冠軍,世界拳王,K-1冠軍,Shoot Boxing站立綜合格鬥冠軍


text:
其實落街排隊買口罩都有風險,最新講法話係接觸都會有機會傳染到武漢肺炎,排隊如果前後左右有條友唔小心掂到你就大鑊了.
如果要亞馬遜網購,作為一個1998年已經開始幫襯Amazon嘅老手,我喺度寫返幾句.
基本篇
首先,要留意返你想買件產品係唔係能夠送到香港,有啲嘢係一定唔可以寄來香港,例如含有酒精嘅物品.特別係啲酒精搓手液消毒液之類.如果要用含酒精嘅消毒制,就一定唔會送貨過嚟香港.
其次要留意吓賣家喺邊度,有啲係亞馬遜直送,From Amazon.com,呢一類型嘅大部份貨品都可以享有免費送貨服務,只需要購買就49美金,就可以寄到黎香港,有九成嘅機會係順豐速運送貨.亦都有機會係聯邦快遞送貨,但係個可能性非常低.
仲有,留意返買3M口罩時,係唔係可以阻擋啲微粒,特別係N95口罩.佢型號嘅四位數字,要一字頭先至係醫學用嘅,八字頭係工業用嘅.例如1860,1870 ,呢兩隻就係醫院級.
而家剩低好少可以直送香港嘅貨品,因為前嗰幾日已經俾人數得所以無幾,就算可以直送香港嘅,都未必有貨.
購物清單舉例
外科口罩(surgical mask)
眼罩
免酒精搓手液,消毒液
埋單篇
送貨記得揀免費送貨,但係只適用於亞馬遜直接出貨嘅產品,同埋要夠$49美金先至可以免運費.如果好緊急嘅話就要用加速送貨,通常用聯邦快遞,通常四日至五日會到香港.
之前曾經叫過人千其唔可以用亞馬遜嘅即時貨幣兌換功能,依家就睇你實際需要啦,因為發現兩者嘅差別已經唔大,之前1美元大約港幣$8.11.呢排匯率已經變得好合理,大約計港幣$7.92,同一般信用卡匯率睇齊.留意有啲銀行信用卡收港幣同收美金嘅回贈會有差別,建議就用美金找數.


text:
HR小薯蓉:遞辭職信應留意的4件事
一如所料,過咗年之後我張枱就被海量嘅辭職信淹沒;人地過完年返公司𢭃利市,我就𢭃到好多辭職信.如果話男人專心工作時係最吸引,我肯肯定我呢幾日淨係坐係個位度都已經溝死女.
睇咗辭職信咁多年,發現好多人無論辭幾多次職,都係唔會識寫辭職信,如果你打算辭職,可以留意下以下幾點...
1. 邊日係last day?
近排成日都收到電話打嚟問,「我想辭職,但唔知邊日係last day.」
其實係好簡單嘅數學題,例如你2月5號辭職,要一個月通知,將5減1再加返1個月,即係3月4號就係last day喇!你可能都覺得好簡單,但原來好多人都會亂寫,難為HR嘅哥哥姐姐成日要打去同人confirm.
2. 記得寫埋邊日辭職
有啲人搵蘇師父算過邊日last day係吉日,但又唔知應該邊日辭職先啱.其實跟返上面嘅計算方法就計到,但請記得寫埋你嘅辭職日期係信上面,唔係HR計唔到你有冇俾足通知期㗎.
3. 請簽名吖老細
辭咗職你就重獲自由,自己做返自己老細.不過麻煩你係炒你老細之前睇睇封信簽咗名未,唔係我以為封信係你隔離位幫你寫,「被辭職」都唔知.
4. 唔該霸氣少少
最近短時間內處理大量辭職信,嗰幾封一模一樣嘅辭職信真係好鬼覺眼,佢地只係人名日期唔同,內文每隻字都一樣,唔睇真啲真係差啲當副本碎鬼咗.
我諗應該係google大臣頭幾個建議嘅sample啦......其實辭職都可以型少少嘅,有一封自己寫嘅辭職信,辭都辭得有霸氣啲啦!係先唔係先?
祝辭職順利,搵份好工.今次講完辭職信,下星期講下求職信要留意啲咩.
原文刊於HR小薯蓉Facebook,獲授權轉載.原題為「遞信請留意返」,經TOPick編輯修改.
撰文 : HR小薯蓉


text:
嚟到四月初,相信好多同學都積極備戰DSE!不過考完DSE之後,就標誌住你踏進人生另一個階段——你中學畢業啦!之後就梗係唔少得期待已久嘅謝師宴,除咗多謝老師六年嚟嘅悉心教導之外,仲可以為你中學生涯畫上完滿嘅句號.Grad din咁隆重,衣著又點可以hea?一齊等AfterSchool
陪你做好準備啦!
喺謝師宴,個個女仔都想著條靚靚嘅裙影靚相.以下我地就有相關嘅門店推介,集中喺油尖旺同銅鑼灣,方便大家一晚變女神!
旺角中心商場 Argyle Centre
相信大部分人對旺中都唔陌生,平時行街,食嘢,買衫可能都會去旺中行.旺角中心高達3 層,有成有超過300間賣各款服飾,美容化妝,鞋襪,精品嘅商店.相信絕對幫你搵到價錢相宜嘅心水之選~ 雖然商場賣嘅服飾通常唔可以度身訂造,但大部分都係亞洲人尺寸,就算身材矮小都好容易喺度搵到啱身嘅裙㗎~
地址: 旺角亞皆老街65號及彌敦道688號
金都商場 Golden Plaza
相信睇過電影《金都》嘅同學都知道,佢係香港最大型及知名度最高的一站式婚禮服務主題購物商場.商場位於太子地鐵站隔離,佔地五層,賣裙嘅店鋪林林總總.雖然話係婚禮主題,但要買晚禮服都絕對可以喺度輕鬆搵到㗎!
地址: 太子彌敦道745-747號
愛都婚紗中心 Aidu Wedding Center
呢幢商業大廈喺金都商場附近,樓高十二層,每層均為獨立的商戶,所以室內空間非常寬敞!同佢金都商場,尖沙咀嘅百利商業中心同為香港三大婚宴主題商場,去金都嘅時候經過都不坊入去睇下~
地址: 太子彌敦道749A號
百利商業中心
喺香港,除咗金都商場,位於尖沙咀嘅百利商業中心都係另一個出名以婚禮服務為主題的購物中心.樓高四層,有大約300間店舖(雖然疫情之下數量減少)除咗婚紗,各式嘅謝師宴裙都應有盡有!小編目前上網搵到嘅就有Purple Shop,FORWEDDING同BLOSSOM UP呢三間,相信如果親自去會尋到更多寶!
地址: 香港九龍尖沙咀漆咸道南87-105號
銅鑼灣門市嘅禮服裙價錢可能比較高,不過款式同樣都多樣啲~不過同學仔係想試裙嘅話,記得到門店之前,要打個電話講聲呀!
Wardrobista
呢間匯聚超過75個設計師品牌,如 Tory Burch,Red Valentino,Alexander Wang,Hervé Léger,原價最高過萬,不過如果租借,只需幾百元就可以有交易!學生都絕對負擔得起㗎
地址: 銅鑼灣恩平道19號2樓
Ona Fashion
呢間舖頭嘅風格偏向歐美風同以簡約為主.除咗謝師宴裙,平時出街想著得有新意啲,呢度嘅裙都啱你~
地址: 銅鑼灣耀華街31號3樓
Randa
謝師宴鞋想特別啲,但又唔想太貴?Randa 係嚟自日本嘅品牌,鞋款甚多,無論係日常款,當季潮流款定係宴會款,喺Randa都可以搵到,質素幾好之餘,價錢$200-$500就有交易~
ORiental TRaffic
行開商場嘅你地相信都見過呢個牌子,佢喺香港有超過22間分店,所以好易搵到!佢同樣都係嚟自日本嘅品牌,款式簡單大方之外,價錢都好合理!門店分佈於銅鑼灣,尖沙嘴,旺角,元朗等.
Mango
Mango同Zara風格相似,而且都係衫褲鞋襪齊備於同一間門店.除咗服飾,部分鞋款都好抵買!門店分佈於尖沙咀,上環等.
隨著電子消費越嚟越流行,依家好多人買衫都係上網買.加上疫情關係,好多人都唔想為咗先想要嘅裙款而東奔西走!考慮到呢一點,AfterSchool
就為你搵咗幾個賣裙嘅online shop品牌,幫你足不出戶都買到心儀嘅裙款,仲可以有效限制謝師宴嘅洗費!
ASOS
ASOS係嚟自英國嘅品牌,除咗裙之外,仲賣好多唔同款嘅休閒/ 潮流服飾,亦都會同其他著名品牌合作,例如Monki 同 Topshop.依家喺佢香港官方網站購物,買滿一定數量嘅話,連運費都唔使俾!
Zalora
Zalora呢個牌子起源於東南亞,除咗唔同牌子嘅衫褲鞋襪之外,仲有唔同嘅beauty product可以買.可以一次過選購曬咁多唔同嘅product,襯衫極方便!
女仔買完裙買裙,謝師宴當日更唔少得嘅就梗係化妝,set頭啦!除咗可以搵化妝師幫手,想靠自己嘅同學仔可以睇下以下嘅扮靚小貼士啦!
近視嘅同學平時返學日日戴眼鏡,grad din當日戴con絕對即刻令人眼前一亮!除咗可以放大雙眼之外,仲可以令你雙眼更加炯炯有神!
雖然Grad din要隆重其事,但化妝方面都千祈唔好太over!記得謝師宴嘅主要目的係要多謝老師多年嚟嘅教育,所以妝容要大方得體,裝束都唔好太暴露,當咗自己去行fashion show咁啊~
雖然grad din喺夜晚進行,不過好多女仔鍾意化妝嘅時候都搽防曬!不過留意部分防曬(例如物理性嘅防曬用品)喺閃光燈之下嘅時候係會完全反白㗎!所以揀防曬嘅時候要揀返化學性防曬啦,唔係當晚影好多靚相就會反曬光㗎啦~
喺謝師宴,同學仔仲可以同朋友dresscode,夾返個顏色或style,當日影出嚟嘅相就更加特別啦!
講完女仔謝師宴打扮嘅貼士,當然都唔少得男仔!其實男仔睇落好似簡單啲,襯衫可能仲難過女仔㗎~
男士西裝可以去邊買?知道學生成本有限,相信大家都唔想喺謝師宴上有太大洗費.所以AfterSchool
搵咗啲性價比較高嘅地方同店鋪俾大家參考!
旺角荷李活購物中心 (Hollywood Shopping Centre)
平時大家行街可能都有經過,但未必入過去行.其實佢係香港西裝商舖集中地,屹立區內逾30年!樓高三層,有大大小小唔同嘅西裝舖,可以度身改良之餘,價錢仲唔貴.除咗grad din,好多大學生上莊,見工嘅西裝都係喺度買㗎!
地址:旺角西洋菜南街14-24號
G2000
相信大家對呢個牌子都唔陌生,其實G2000源自香港,主要賣啲辦公室人士嘅日常返工穿搭,風格偏向正式.而且分店好多,遍佈港九新界,絕對唔難搵!雖然女款嘅晚裝裙款就比較少,不過相信男同學喺G2000輕鬆搵到心儀嘅謝師宴西裝!而且價錢都唔算好貴,幾百蚊都有交易!
Uniqlo
雖然Uniqlo主打優閒服飾,其實佢同樣有少量男裝正裝選擇.價錢唔貴之餘,睇落仲相當大方得體!
喺香港地,男裝皮鞋嘅門店就冇女裝鞋嘅門店咁普遍~不過如果肯捐窿捐,都絕對可以尋到寶!
旺角荷李活購物中心 (Hollywood Shopping Centre)
對於男士皮鞋,小編同樣推介旺角嘅荷里活購物中心!除咗西裝恤衫,仲有各款皮鞋俾男士選購.無論係簡單款定係特別款,都可以喺嗰度搵到㗎~ 基本上成set嘅grad din outfit都可以喺度搞掂!
地址:旺角西洋菜南街14-24號
Aldo
如果budget鬆啲,可以幫襯啲大眾品牌嘅男士皮鞋!Aldo係嚟自加拿大的品牌,喺旺角朗豪坊,銅鑼灣崇光百貨都有分店,性價比都唔錯!
Zalora
除咗女裝,Zalora男裝嘅product同樣都唔少!而且價錢都相當抵,一件得體嘅blazer三百幾蚊就有交易!同其他同學仔一齊揀完一齊買嘅話,甚至可以免運費添!
Royal Plaza Hotel
係一間五星級嘅酒店,位於旺角太子道西, 宴會廳宴會廳位於酒店六樓,佈置堂皇富麗,大型落地玻璃甚至可遠眺獅子山.除宴會廳,網站更有唔同餐廳同餐牌供同學瀏覽~
(圖片來源:帝京酒店網站)
The Mira
位於香港尖沙咀彌敦道中心地帶, 宴會廳附設六款炫色主題,華麗璀璨.配以各式精選美食及貼心服務!
(圖片來源:美麗華酒店網站)
(圖片來源:馬哥孛羅香港酒店網站)
(圖片來源:ReUbird)
Hong Kong Gold Coast Hotel
係香港唯一海濱渡假酒店,距離中環只有35分鐘車程.酒店擁有佈局靈活的多功能場地同一應俱全嘅配套設施,活動策劃團隊甚至可根據同學仔嘅具體要求,度身定製價格相宜嘅套餐.依家喺2020年12月31日前預訂,仲可以享受提早預訂優惠,喺主題拍照區打卡,同埋兩個鐘任飲汽水!
(圖片來源:香港黃金海岸酒店網站)
想搵謝師宴場地
?ReUbird
嘅場地租用
平台就有齊曬星級酒店同宴會廳俾大家揀,例如以上提到嘅富豪九龍酒店,歷山酒店宴會廳等等,甚至有Pomegranate Kitchen,Rent A Kitchen呢啲擁有開揚的廚房嘅場地,除咗謝師宴,同學仔想Re-U都可以喺度book埋場地!
ReUbird
除咗可以根據人數,種類,用途篩選場地之外,頁面仲清楚列明場地設施,人均價錢同場地特別服務,幫你一眼比較就曬香港各謝師宴場地,更快搵到心儀嘅地方!更重要嘅係,透過ReUbird
查詢,仲可以免費獲得送多1小時,或者全單九折等等驚喜優惠!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
我相信每對伴侶最唔想見到嘅,就係愛情步入倦怠期.
身邊不時都有朋友問我:「May,點解你同你老公可以成日都咁 Sweet,好似仲係熱戀期咁嘅?」通常我都唔會正面回應,反而會同佢哋講一個故事.
大家唔好睇我成日去跑步,以為我不嬲都係咁健康咁Sporty.其實以前嘅我係唔鍾意跑步,唔鍾意做運動!而我老公就正好相反,由細到大都非常好動,好鍾意做運動.生完小朋友之後,身型真係暴漲咗幾個碼… 我一直都好想減肥,但又抵抗唔到食物嘅誘惑;想做運動,又欠缺動力.於是,我老公開始遊說我同佢一齊跑步.佢話:「由屋企到終點係 3KM,我一定會陪著你,唔會快過你,亦唔會慢過你,我哋一齊跑去終點好冇?」
既然老公咁講到,我都唔好意思再拒絕佢😅仲記得我哋跑呢一次嘅 3KM,足足用咗一個鐘 (正常人行都快過我😂)因為嗰陣時我嘅體力可以話係負分,跑咗 1KM 已經頂唔順想停.不過老公佢冇取笑我,仲不斷鼓勵我.佢同我講如果真係跑唔到,就行吓跑吓影吓相.到我真係體力負荷唔到,不停喘氣嘅時候,佢亦都好關心我,仲講笑話舒緩我緊張嘅情緒.叫我諗吓仔女諗啲開心嘢,好似氹細路仔咁氹我.最終,我哋都順利完成目標!
自從呢次經驗之後,我冇驚咗跑步,反而想繼續挑戰自己.由我真係跑完全程 3KM 開始,到 5KM,10KM,我一次比一次進步.喺老公嘅鼓勵吓,我仲挑戰跑馬拉松.於是,三年前,我報名參加咗名古屋嘅女子馬拉松.全程 42KM,我喺賽道跑,老公就喺賽道側邊嘅路陪我一齊跑.
我想由呢個故事帶出一個我對愛情嘅感悟.其實現實世界,邊有情人係可以 24 小時都保持熱戀?即使我哋冇辦法維持熱戀,但一樣可以保持恩愛.我同老公結婚二十年,有感到煩厭或者倦怠嘅時期,一定係無可避免.就好似我哋跑馬拉松都會經歷過「撞牆」,抽筋,第一次遇到呢啲情況,當然會好驚.但捱過咗,其實都覺得冇乜嘢.
熱戀係一種盲目嘅熱愛,雙方都全神貫注喺二人世界,係容忍度最高嘅甜蜜階段.就好似跑馬拉松頭 10KM 一樣.主辦方會搞到成個 Party 咁,大家都好輕鬆,好開心,大家一開始好似唔識攰咁.
恩愛比熱戀更高層次.恩愛係當兩個人不再沉醉喺二人世界,回歸現實.面對人生各項大小事情,都仍然會拖著對方隻手一齊走.就好似跑完馬拉松頭 10KM 之後,側邊為選手加油打氣嘅人開唔疏落.仲記得嗰時喺名古屋,跑到十幾公里嘅時候,會經過一啲當地嘅屋村,見到居民都好輕鬆,享受假日嘅時候,我不禁問自己點解要攞苦嚟身?恩愛其實就好似派對過後,回歸現實嘅一個情緒.
但點都好,其實總有方法係可以繼續跑落去,總有力量係大家可以一齊堅持落去.我哋一定要明白同釋懷,倦怠同平淡係人之常情.
愛情並唔係要一口氣跑完42KM.途中其實可快可慢,速度係由我哋自己控制.只要大家一齊解決途中嘅困難,大家一齊有力量跑到終點,呢個先係真正嘅愛情.
推薦產品 | 最新 | 最好用 | 最平 | 日本直送 | 無添加 | 獨家試用 | 真


text:
6 月17日 個案分享:天然護膚品都致敏?生物共振技術找出致敏源
(個案分享:有機護膚品等於人人啱用?)
生物共振儀器可以做食物測試,知道自己對咩食物過敏,咁護膚品,化妝品又可唔可以做測試? 梗係得啦!
E小姐因為天生患濕疹,全身皮膚勁容易敏感,近年都特別會揀標榜有機,天然嘅護膚品,但係身體同臉都依然會間中起敏感同痕癢,雖然唔係好嚴重,但依然好困擾生活.
Immu Health以生物共振儀器為E小姐做療程,起初E小姐諗住係自己喺飲食方面冇節制,導致皮膚狀態唔好.之後佢亦做咗食物檢測,好多濕疹人唔食得嘅蝦同蟹反而冇事,對牛肉,羊肉過敏之餘,就連豬肉唔食得.當E小姐好乖咁每星期做療法,戒晒唔食得嘅食物,身體依然出然痕癢,嘴唇仲間中會又痕又腫.後來,E小姐將佢用緊嘅護膚品,日常用品,包括面霜,面精華,爽膚水,潤唇膏,洗頭水,沐浴露,身體潤膚膏等等,都帶嚟做檢測.結果發現佢用緊嘅有機品牌潤唇膏,身體潤膚膏同洗頭水,都係唔適合佢用,咁就解釋到點解佢會間中嘴唇痕癢,同埋身體皮膚過敏.
天然,有機品牌嘅成分雖然係源自大自然,但有啲人對蔬果會出現敏感,同樣嘅原理下,天然嘅嘢的確未必適合每一個人.想知道自己使用嘅護膚品適唔適合自己?會唔會日日用緊有害嘅嘢自己都唔知?帶平日用開嘅面部同身體用品上嚟Immu Health啦,我哋為你利用生物共振儀器搵出致敏原!


text:
前排由吉高由里子飾演女主角嘅日劇《私,定時で帰ります》(港譯:我要準時下班),每集唔同主題嘅劇情,除咗講出全世界打工仔嘅心聲之外,喺劇入面亦都重新解釋「工作」嘅新定義.
但你知唔知女主角幾乎唔加班,亦幾乎唔洗加班嘅工作秘訣到底係咩?睇住同事一個個熄機收工,自己就無辦法準時走人?同事唔話係知嘅高效率竅門大公開!快啲睇下,今日一齊準時打卡收工!
- 一定要保持枱面整潔
你每日都要嘥時間搵重要資料?如果成日都要嘅話,呢個就係警訊!重要同不重要嘅資料如撈埋一齊,除咗容易出錯之外,亦都容易因為唔見而重新整過,加埋搵資料嘅時間亦都係令工作效率變低嘅主因.
最好養成定時整理一下枱嘅習慣,冇辦法每日整理嘅人,最好都要一個禮拜整理一次,並且確實做好資料分類,咁樣唔止唔會浪費無謂嘅時間,亦唔會造成資料搵不到嘅焦慮同重新整過,而且乾淨整潔嘅工作環境會令精神集中,更加可以專心處理手頭上嘅工作.
- 用memo紙提醒待辦事宜
memo紙睇落唔起眼,但其實係非常實用又方便嘅小物品.
利用唔同顏色或者唔同形狀嘅memo紙,將每日要做嘅寫喺上面,黐喺mon或者枱邊,每搞掂一樣就搣一張,同時提醒自己仲有邊啲待辦事項未完成,方便掌控自己嘅工作進度,呢招亦都係日劇中女主角高效率嘅決勝秘訣哦!
訂造memo紙嘅運用亦都可以以唔同顏色嚟代表唔同緊急程度,越重要嘅就可以用越顯眼嘅顏色嚟註明,或者將工作類別結合特殊形狀,再根據個人喜好做對應分類,例如時鐘造型嘅memo紙代表自己獨立作業工作,對話框外型代表公司內部會議,燈泡款嘅代表對外拜訪客戶廠商等等,令大腦將圖案同工作類別產生連結,可以更快進入狀況.
此外memo紙可以隨時隨貼嘅特性亦都方便調整事項順序,比起喺簿仔上面塗改,memo紙真係高效率又方便得意小工具.
得意造型嘅memo紙仲有助於轉換心情!
- 4+1作戰守則
將工作內容分成4大區坦:「重要又緊急」,「重要但唔緊急」,「唔重要但緊急」,「唔重要亦唔緊急」,另外一區係要記得先從擅長嘅開始做起.
將工作分成4大區域之後,可以清楚掌握工作狀況,明確講畀自己知deadline,同memo紙比較唔一樣嘅係,呢個方式經常用喺一個星期嘅工作進度或者月份嘅進度規劃,亦有啲人會直接佢set為wallpaper,將file同資料分類放喺唔同區域提醒自己.
配合4區域守則,並且先從擅長嘅工作內容處理,令自己有個心理建設同準備,遇到所有事項迎面而來時先唔會覺得壓力山大或者太過焦慮.
最後,無論咩方法都係要設定一小段嘅彈性休息時間,結束一個段落後,畀自己休息放鬆或者放空一下,都有助下個階段嘅工作,從今日就開始準時收工返屋企啦!


text:
Hello
如果你6月21號有發生過無套性行為,其實都會有一定嘅風險.即使你有食過一粒避孕藥,但係避孕藥要按照指示每日食先會有避孕功效,如果你只係食咗一粒,身體係唔會有避孕功效嘅.如果你擔心嘅話,可以考慮驗孕.喺性行為嘅7日後(6月28號)驗孕會得到初步結果,11日後(7月2號)驗孕會得到較為準確嘅結果.
至於月經唔穩定呢樣嘢,都想同你解釋返,月經係由身體幾個繁複嘅系統互相配合而形成嘅,所以好容易受到其他因素影響,例如:荷爾蒙分泌,飲食,作息,壓力,生活習慣改變同埋藥物等等.而正係因為月經好容易被影響,所以每人每次月經嘅情況都可能唔同.所以一啲app嘅預計日子或者用日曆記錄估計嘅月經日期唔能夠好準確咁話俾我地知究竟邊日會有月經.你都有講你之前月經週期都比較唔穩定,都試過半個月一次,所以其實月經浮動係好常見嘅.
而你都有講到,呢排情緒壓力好大,精神緊張,休息得唔好,你又食少咗嘢,加上你有食過胃藥,呢啲因素全部都會影響你嘅月經嘅.有時身體差咗,月經就會相比起平時遲咗出現,因為免疫系統都會影響月經㗎.
而你講嘅m痛嘅感覺,可能係經前症狀嚟嘅,但我地好難單憑呢啲症狀就好準確咁知道幾時會有月經.同埋下腹脹痛都有可能有其他原因造成,尤其你呢排腸胃唔舒服,可能都會有影響.
既然而家未能夠好確定你月經遲咗嘅原因,不如等到最後一次性行為之後嘅11日後(7月2號)進行咗驗孕先,至少可以知道21號嗰次嘅性行為有冇導致懷孕,可能知道結果之後你都會安心啲.
如果你覺得月經唔穩定呢樣嘢好困擾,你都可以考慮去睇醫生,檢查下自己嘅身體狀況.母嬰健康院本身都有關於月經問題嘅診治服務,但如果你覺得健康院未必適合,你都可以考慮去家計會診所,如果你未夠26歲嘅話可以去佢哋嘅青少年保健中心.佢地嘅服務內容,收費,地點,預約方法全部都可以喺呢個網站搵到.有需要就盡快去預約啦.
腸胃唔舒服的確好影響我地嘅日常生活,甚至因為胃口唔好食得少嘢,營養未必足夠,更加對身體有負面影響.腸胃唔舒服可能係因為腸胃炎;但亦都可能係因為情緒太過緊張,所以成日會覺得腸胃唔妥;亦有可能因為休息得唔好,所以胃口受到影響.所以都建議你嘗試放鬆下先,觀察多幾日,如果情況依然冇好轉嘅話都要盡快睇醫生,檢查下身體.明白你擔心自己未嚟月經,所以唔敢同屋企人講,但係可能正正因為你嘅腸胃出現咗問題,所以你嘅月經都被影響.可能你等到驗孕結果之後,要盡快同屋企人講,睇下會唔會同你去睇下專科,詳細咁檢查下,例如做下胃鏡,因為有時健康院或者全科醫生見你後生,覺得你身體應該強壯啲,抵抗力會好啲,未必會俾到最啱你嘅治療.或者下次如果胃痛得比較嚴重,都可以去睇急症. 盡早發現身體嘅狀況可以盡快治療,快啲好返,身體好咗,你嘅心情都會好啲㗎!
而冇食慾呢樣嘢,可能都要諗下點樣可以令自己嘗試食多啲,營養豐富啲.如果長期都食得咁少,係會有機會營養不良㗎.身體營養唔夠唔單止會影響月經(甚至有可能出現閉經),仲會影響好多身體唔同嘅器官同系統.所以如果你之前睇咗醫生,確定唔係因為細菌/病毒感染導致腸胃唔舒服,咁都可以唔使一定要自己食白粥咁清淡.如果有啲嘢你係想食嘅,令你有胃口嘅,不妨去食下,睇下身體會唔會覺得好受啲.但係最緊要都係要快啲去睇醫生呀.
而避孕藥呢個問題,本身初初開始服用避孕藥可能會有一啲副作用,例如嘔吐,頭暈,頭痛等等,因為身體需要一啲時間去適應藥物.呢個適應時間因人而異,通常為1-3個月,但都有人需要更加長嘅時間嘅.
但係可能因為你嘅腸胃本身比較敏感,所以食完避孕藥會有相對比較強嘅副作用反應.你都可以考慮下會唔會想繼續服用,如果你都想再試下嘅話,都可以下次睇醫生攞避孕藥嘅時候同講返你腸胃嘅情況,睇下你嘅身體仲適唔適合食避孕藥,定係要調理好腸胃之後再開始食避孕藥.如果醫生認為你可以食,你都可以考慮下會唔會俾身體一啲時間去適應藥物同埋建立藥效.
而如果你考慮完都係唔想食避孕藥嘅話,你都可以考慮用其他安全措施嘅,例如安全套/避孕針.
下次再發生性行為嘅時候記得用返安全措施,咁就可以更加安心啦!
如果你之後有啲咩問題,或者你睇完醫生想同我地講返,歡迎你隨時再搵我地呀.無論點,我地都會喺度陪住你嘅!


text:
6個可以令室內空氣更加清新嘅步驟 | 6 steps to better indoor air quality
我哋傾向認為空氣污染係外部發生嘅問題,車輛,工廠同火災會產生煙霧同陰霾.但係由於甲醛,阻燃劑以及常規清潔產品使用嘅香料揮發出化學物質,我哋屋內嘅空氣實際上可能對我哋嘅健康有害.一啲污染物亦會潛入新床墊,新漆層或者地毯度.室內空氣污染對哮喘,化學過敏症甚至癌症都有關.好多污染物嘅化學濃度可能遠高於室外水平.由於新建築物嘅氣密性越來越高,因此空中刺激物冇辦法逃離,呢個已經成為一個日益嚴重嘅問題.今時今日, 我哋亦都喺室內花更多嘅時間.室內空氣污染有多種原因.好多新產品會釋放出廢氣化學物品.你仲會喺混合物中搵到塵蟎,黴菌同寵物皮屑.小朋友,患有哮喘同濕疹嘅人,以及老人家或免疫力低嘅人士通常對室內污染物最敏感,其餘嘅我哋可能直到幾年後先知道自己身體受到影響. 考慮到以上種種,我哋已經整理咗六種簡單嘅方法來清除家中嘅空氣. 將地板打掃乾淨 使用帶有HEPA過濾器嘅吸塵器.強大嘅吸塵器同旋轉刷,可以減少塵蟎,花粉同寵物皮屑 – 並確保唔會通過廢氣釋放.你還可以減少其他毒素,例如溴化阻燃劑(PBDEs).要特別注意人流量大嘅區域,包括牆壁,家具同室內裝飾.為咗得到最佳效果,每星期吸塵兩次並定期清潔或更換過濾器.用地拖把執起吸塵留低嘅灰塵.喺一桶暖水入面加入少量濃縮嘅植物清潔劑,用佢再擦下面,將清除掉真空中殘留嘅東西.化學物質會黏上你同你嘅寵物同客人.通過喺每個門上放置大嘅門墊,即使你(或寵物)冇刻意擦腳,你都可以減少進入房屋嘅灰塵同其他污染物.更好嘅係,請客人進入室內時除鞋.將拖鞋放喺門附近係個好主意 – 返屋企時就即刻著上去.對於疲倦嘅雙腳係值得開心嘅事. 令你嘅屋企成為無煙區 香煙中包含4000多種化學物質,呢個係造成室內空氣污染嘅重大原因.研究表明,二手煙會增加兒童發展呼吸道同耳朵感染,哮喘,癌症同嬰兒猝死綜合症(SIDS)嘅風險.請確保唔要喺屋內吸煙.如果你唔選擇戒煙,為咗你嘅家人,請嘗試只喺室外吸煙. 保持相當嘅濕度 儘管香港空氣潮濕,但如果可以嘅話,請令你嘅屋企保持乾燥.通過使用抽濕器機同冷氣,保持30%-50%嘅濕度有助於控制塵蟎同黴菌.冷氣仲可以減少室內花粉嘅數量,呢個對季節性花粉症患者有好處. 幸運嘅係,有好多簡單嘅方法可以減少屋企裡嘅水分.喺煮飯,沖涼或操作洗碗機時打開窗或者使用抽氣機.修復洩漏嘅水喉,以防止發霉. 如果可以,請定時清空抽濕機嘅滴水盤.唔好淋太多水落盆栽植物到 – 除咗可能殺死佢哋之外,仲會向空氣中引入更多嘅水分. 令你嘅屋企變溫室: 好似空氣淨化器一樣,室內植物嘅根同葉都被證明可以進行光合作用同吸收化學污染物.除此之外,悉尼科技大學發現室內植物可以顯著改善情緒,並減少焦慮,疲勞,憤怒同沮喪. 回想一下科學課,喺光合作用期間,植物吸收二氧化碳並釋放氧氣.某啲植物 – 包括多肉植物,蘭花,鳳梨科同蛇類植物 – 相反地會喺夜間釋放氧氣,佢哋就成為你睡房嘅最佳伴侶.植物仲會釋放出植物化學物質,為引起過敏嘅黴菌同細菌創造咗不利嘅生長環境. 虎尾蘭(蛇類植物)同巴西木從空氣中吸取咗諸如三氯乙烯同甲醛之類. 蘆薈喺晚上釋放氧氣並清除二氧化碳,非常適合臥室同其他光線較暗嘅房間. 龍血樹從空氣中吸入二甲苯,三氯乙烯同甲苯(已添加到汽油同洗甲水中嘅溶劑). 榕樹係一款出色嘅全方位空氣淨化器. 非洲菊為房間增添咗色彩,並從空氣中清除各種化學物質,例如甲醛同苯. 白鹤芋巧妙地去除咗多種醇同化學蒸氣,包括丙酮,苯,氨,甲醛同二甲苯,並且確實能夠有效去除多種毒素. 根據美國國家航空航天局(NASA)嘅研究,吊蘭可以喺密封室內去除96%嘅一氧化碳同99%嘅二氧化氮. 提示:如果你有寵物或年幼嘅孩子,請確保盆栽植物冇毒性. 減少對香水嘅依賴 好多合成香料係從石油中提取嘅,並向空氣中散發出潛喺嘅有害化學物質.呢啲包括傳統嘅洗衣液,衣物柔順劑同空氣清新劑 – 標籤上唔一定會列出各種香精成分.我哋可以測試香水對皮膚嘅刺激性,但係唔能夠測試到喺吸入後對健康嘅影響.香料中常用嘅化學物質,例如鄰苯二甲酸二乙酯,苯同醛,都係已知嘅致癌物.例如,已證明鄰苯二甲酸鹽會破壞動物體內嘅激素.好消息係,你可以輕鬆地避免使用呢啲化學物質. 尋找列出香水成分嘅品牌. 尋找不含香料嘅產品(針對過敏症患者),或用天然精油嘅香料. 使用少啲清潔產品. 避免使用氣溶膠產品:包括噴髮膠,除臭劑,空氣清新劑,地毯清潔劑等. 時常打開窗,防止屋內積聚有毒化學物質.如果屋企中有人對花粉過敏,請使用過濾式空調系統. 追求簡單自然 香水可能會導致過敏嘅人士敏感,引起頭暈,頭痛同噁心等反應.留意坊間上只有某些品牌(包括ecostore)會公開其清潔產品中嘅所有成分.我哋喺大多數產品中都使用由柑橘,尤加利,薰衣草同廣藿香等植物中提取嘅精油,比石油化工合成香料更安全,亦係可持續發展嘅替代品.但係呢啲仍然會引起一些敏感人士嘅反應.因此,我哋喺標籤上寫咗產品中嘅任何潛在過敏原,並建議,如果你喺屋企使用嘅任何產品之後身體出現反應,請立即停止使用.如果你屋企有人甚至對天然香料都敏感,請考慮使用我哋無香料系列進行清潔同個人護理. We tend to think that air pollution is something that happens …
6個可以令室內空氣更加清新嘅步驟 | 6 steps to better indoor air quality Read More »


text:
好多女仔就算幾眼瞓都好,為咗每日以最佳狀態出門,都一定要提早少少起身裝扮吓!但最近日本美妝界又有新突破,推出一款全新「懶人恩物」,講明用完可以令貪靚又爛瞓嘅你一起身就有超好膚質!講到咁神,一於睇吓係咩啦!
日牌Saborino都可算為「懶人必備品牌 No. 1」,皆因品牌早前推出嘅「早安面膜」已經主打起身一敷已經完成洗臉+護膚,仲有「頭髮速乾噴霧」等各位女士可以省卻吹頭嘅時間.最新全新推出嘅「早安蜜粉」唔只可以用來定妝,因為一盒已經可以做到防曬(SPF 50 PA+++),粉底,遮暇以及碎粉用途,用法亦十分簡單,只需要於洗臉後直接用「早安蜜粉」,已經可以化出陶瓷肌效果,絕對係懶人必備,好多日本女仔已經大推呢件新品,去日本記得掃貨啦!
想再懶啲,仲可以買埋另一品牌嘅「3秒潤膚噴霧」,只要直接噴上就可以為肌膚保濕,不但可以噴喺身體,就連臉同頭髮都用得,絕得係省時好幫手!
雖然兩款新品都算得上為「懶人恩物」,但其實「早安面膜」係咪真係有用,真係見人見智!因為對於膚質好嘅女生們就算化唔化妝都冇分別,若然膚質唔好,相信只靠「懶人蜜粉」效果都唔可以化出陶瓷肌,所以就算點懶都好,女仔千期唔可以懶到唔護膚!
資料來源:She.com


text:
從香港人角度去介紹台灣嘅音樂頒獎禮,其實都幾好寫:因為單純就音樂頒獎禮文化嚟講,台灣有嘅嘢即係香港冇嘅嘢,變相隨便一點攞出嚟都係切入點.
譬如從獎項分類就已經見到兩地分野,㩒入金音創作創作獎官網,會見到 #不分類型獎項 及 #類型音樂獎項 兩個欄目,呢度指嘅類型係音樂風格:搖滾,民謠,嘻哈,電音,爵士,R&B,另類流行,與香港淨係會有咩男歌手女歌手組合金曲金獎之類相比,著眼點明顯不同;喺香港就算係出名分豬肉,獎項數目一度多到有163個嘅新城勁爆頒獎禮,分類型嘅方式都只停留喺廣告歌曲,卡啦OK歌曲,合唱歌曲……咁樣.
兩地差異,除咗因為香港所謂四大頒獎禮都偏向係商業活動,客觀性欠奉;亦因為評審團體/機制缺乏專業性,就攞頭兩類「搖滾」同「民謠」嚟講,三個電台一個電視台入面,邊個有足夠公信力去評審?會唔會揀得出 #傷心欲絕?客觀現實就係香港嘅頒獎禮從來都冇重視過流行曲以外嘅香港音樂.
民謠類兩個獎項嘅得主巧合又未必係巧合地均以原住民語言演唱.今屆金音 #最佳民謠專輯 《戇仔船》由 #米莎Misa 與東京中央線樂團樂手大竹研,早川徹,福島紀明合作,苗栗長大嘅佢唱四縣腔客語,即係客家話嘅其中一條分支,曾經講過「以華語創作難以表現自身獨有的情感」.
其實同樣mindset早喺1994年嘅浸大AC Hall已經出現過: #我採用依一種語言 #只係希望你地明白多一點點 #明白多一點 —— 但呢首〈究竟應該點〉當年有冇喺任何頒獎禮被提及過?
至於贏得 #最佳民謠歌曲 嘅 #葛西瓦 ,喺當地最出位嘅往績應該係2018年於另一頒獎禮上以排灣族母語rap出一首〈台灣早就有嘻哈〉.今次攞獎呢首〈好好走〉依然係饒舌作品,令人可以體會到民謠嘅現代性,而且feature同族嘅 #瑪斯卡 ,將族人嘅生死觀都寫埋入去;當 #民族意識 喺香港仍處於萌芽階段時,有需要參考台灣文化如何作多樣性發展 —— 尤其我哋時間無多.
生死同樣係 #最佳嘻哈專輯《像我們這樣的騙子》命題之一,#張伍 嘅作品有種邪釘嘅cult味,唔會係市場上最易入口果批,而睇返佢喺 Spotify,YouTube,KKBox 嘅播放數字的確不算出眾.呢點正正係金音改由主席組成評審團嘅優點,平衡利益衝突,理論上完全從音樂創作層面出發,有利於發掘同一類型下其他風格面向嘅優秀作品,對海外觀眾嚟講能做到「哦,原來台灣有呢啲」嘅驚艷效果.對香港觀眾嚟講,多數會好奇點解兩個R&B類型大獎都唔係由 9m88 或 ØZI 贏呢?咁就會令你更想知道以三個獎項成為今年金音最大贏家嘅 J.Sheon 到底是何許人也.
調返轉嚟講,金音亦會逆向令台灣本地觀眾接觸到更多海外嘅音樂單位,例如入圍 #最佳另類流行專輯獎 嘅香港歌手 #SOPHY王嘉儀.
最後想提提電音類型,今年分別由 #Ń7ä 以及 #SoniaCalico(Go Chic)贏得最佳專輯及歌曲獎,聽住前者嘅〈Maroon〉時,不期然諗起香港嘅 Kelvin T,ASJ,甚至澳門嘅 AChun —— 非舞曲類嘅電音生意向來都唔好做,但就算未有市場關注,都起碼應該有來自業界嘅認可 —— 台灣就透過金音獎做到了.
對於追捧本地音樂生態嘅樂迷嚟講,或者佢哋最終都係希望自己心水單位入圍又或者得獎,但喺具一定權威性嘅評審結果下,能夠引導樂迷思考每個得獎者嘅過人之處,從而達至對音樂更深入嘅理解方式.一個地方嘅音樂場境,尤其獨立音樂場景要健康成長,一群注重質素嘅open mind就係最肥沃嘅土壤.


text:
系統
系統 (英文: System )係由唔同個體夾埋一齊嘅組合,根據特定嘅規矩去做特定嘅用途,當外間環境畀合適嘅輸入佢,就會有合適嘅輸出出返嚟. 系統可以係自然存在嘅,亦可以係人為製造.
資訊系統
資訊系統 (粵拼: zi 1 seon 3 hai 6 tung 2 ;英文: information system ,簡稱「 IS 」)係指一個組織入面專門設計嚟收集,處理,儲起同散佈資訊(information)嘅正式系統,用途係支援個組織嘅管理者做決策. 一個資訊系統有幾個組成部份:作業,人員,數據同科技;一個商業組織入面嘅資訊系統,實係設計嚟達成特定 作業 嘅(簡單例子係「要記住個組織入面每個人員嘅各種資料」),呢啲系統會由 人員 使用,會處理 數據 (每個人員嘅名,加入日期,表現評估呀噉),而呢啲系統嘅設計會用到好多電腦硬件同軟件等嘅 科技 (設計師編寫個程式出嚟,俾相關人員隨時查組織人員嘅資料,甚至乎用機械學習等方法分析有關員工表現嘅數據).現實 ...
感覺系統
感覺系統 係神經系統入面處理感覺訊息嘅部分.感覺系統包括感受器,神經同埋腦入面感覺知覺嘅部分.通常感覺系統包括嗰啲同視覺,聽覺,觸覺,味覺同埋嗅覺相關嘅系統.
地理座標系統
地理座標系統 ( 粵拼: dei 6 lei 5 zo 6 biu 1 hai 6 tung 2 ) 係套藉球面座標用三個數來定地球上任何位置嘅系統;三個數係經度,緯度(夾埋叫 經緯度 , ging 1 wai 5 dou 6 )同埋高度(或者深度).
熱力學系統
一個 熱力學系統 ( thermodynamic system )係物理學上常用嘅概念化方法:喺物理學家分析宇宙嘅某一部份嗰陣,佢哋會將嗰個部份想像成一個熱力學系統,個系統會佔據一個特定空間,個空間會有個界限,而個界限會有個特定嘅 滲透性 (permeability).例如地球都可以想像成一個熱力學系統.
笛卡兒坐標系統
笛卡兒坐標系統 (英文: Cartesian coordinate system ),又叫 直角坐標系統 ,係種正交坐標系統,由笛卡兒發明.坐標系統各有一條垂直同水平嘅數軸,兩條數軸交匯嗰點叫原點.
生命系統
生命系統 ( living system )係生物學上嘅一個概念,指嘅係識得自我組織以及同自己環境互動嘅系統,佢哋曉用能量,物質同資訊嘅流動嚟維持自己嘅存在.
犒賞系統
犒賞系統 (粵拼: hou 3 soeng 2*4 hai 6 tung 2 ;英文: reward system ),又或者叫 報償系統 ,係神經科學同心理學上嘅一個概念.犒賞系統包括咗一柞緊密相連嘅神經系統結構,呢啲結構一齊負責控制一隻動物(包括人類)追求令佢哋愉悅嘅嘢.「令隻動物愉悅嘅嘢」包括咗嘢食同水呢啲生存必需要嘅物品,人與人之間嘅情感聯繫,以至打機等嘅娛樂活動呀噉-而呢啲嘢就係神經科學上所講嘅「犒賞」(reward;睇埋行為強化). 由日常用活嘅觀察經已可知,好味嘅嘢食同水,人之間情感上嘅親密,以及打機等嘅娛樂活動都有一個共同點-呢啲嘢都能夠令人得到快感.响廿世紀,神經科學同心理學等領域嘅研究者用咗神經成像(neuroimaging)技術觀察 ...
生物系統學
生物系統學 ,生物學一門,專研究古今生物演化,生物品種如何分化出來,品種之間嘅關係,為生物多樣性研究一種.咁樣可以用圖畫出來,有如樹木分支.系統學有如研究整個地球嘅生命史.
推薦系統
推薦系統 ( recommendation system )係搜尋器常用嘅一種技術,指一個曉預測一個用家對某件物件會俾乜評價嘅系統.
系統科學
系統科學 ( systems science )泛指研究抽象化系統嘅本質嘅科學領域,例如係模控學.
複雜系統
複雜系統 ( complex system )係指複雜度高嘅系統.一個複雜系內部有好多因素,而且唔同因素之間仲會互相影響,令到個系統嘅行為比較難預測.
同步
同步 ( synchronization )係指將一個系統當中嘅事件一致化嚟達到某啲效果.簡單嘅例子有一個交響樂團嘅指揮家令樂團嘅唔同成員喺同一時間演奏樂譜入面嘅某一段.
決定性系統
決定性系統 ( deterministic system )係指冇隨機性喺入面嘅系統.
等結果性
等結果性 ( equifinality )係指喺一個開放系統當中,同一個結果通常可以用多個途徑達到.
簡單
簡單 ( simplicity )係一種特性.一個簡單(複雜性低)嘅系統會部份嘅數量少,唔同部份之間互動都少,所以是但搵兩個部份,佢哋之間嘅互動淨係會受少數因素影響,於是成個系統嘅行為就容易用簡單嘅法則一句講嗮.簡單嘅相反係複雜.
複雜
複雜性 ( complexity )係一種特性.一個複雜(複雜性高)嘅系統會有好多部份,唔同部份之間會有互動,而且是但搵兩個部份,佢哋之間嘅互動會受好多嘢影響,於是成個系統嘅行為就難以用簡單嘅法則一句講嗮.複雜嘅相反係簡單.


text:
直至截稿當日,新冠肺炎已經蔓延至全球140個國家與地區,患者除了普羅大眾,亦有NBA球星,足球明星,加拿大總理夫人,西班牙首相夫人與奧斯卡影帝等等.原來除咗職業無分貴賤之外,疾病亦一視同仁.唔做好防疫措施,人人都有機會成為下一個患者.
「有冇諗過自己有一日會中招?」每次與醫護人員傾談時,筆者都會拋出這條問題.毫不意外地,每位醫護人員都是帶著「hope for the best, but prepare for the worst」(抱最大的希望,做最壞的打算)的心態上班.但這次的受訪者,於伊莉莎伯醫院任職護士一年多的Marry(化名),就唔止有預料過最差的情況,更在毫無預警之下差啲要親身經歷一次.在疑似感染新冠肺炎的當下,即使是經驗老到的醫護,都會頓時方寸大亂,當自己的身體狀況與情緒都未顧得掂,仲點可能平心靜氣地同家人交代一切?以下就由Marry說說,這段遊走在感染邊緣的深刻經歷.
伊莉莎伯醫院護士-Marry(化名)
人生中最驚恐的48小時
自一月下旬香港出現首宗新冠肺炎確診個案開始,全港市民都人心惶惶,尤其是每日要接觸不同病患人士的醫護人員就更加緊張,Marry坦言她在二月初開始,每日工作時都會配戴N95口罩,亦自覺地更勤洗手,盡可能做足一切防護措施保護自己後,就如常照顧病人.「二月頭有一日,有個好後生嘅病人由急症室收咗上嚟病房,佢發高燒,聞嘅氧氣量亦好高,嗰陣都覺得有啲奇怪,點解咁後生會聞咁高劑量.」在擠迫得床與床之間只有半隻手臂距離的病房中,Marry沒有太多仔細思考的時間與空間,只可以馬不停蹄地穿梭於病床間派藥與探熱,對於那位發高燒年輕人的印象,Marry說:「我有同佢探過熱,傾過計,最記得佢有除低一半氧氣罩同我講佢好辛苦.因為佢唔係好聽到我哋講嘢,所以我哋要哄到好埋咁講.」
收工之後,該名病人的主責護士依然覺得他的病情有可疑,不但高燒不退,而且流感測試結果亦呈陰性.於是,主責護士於翌日請醫生為病人做一次新冠肺炎的快速測試,最終在下午驗得陽性結果.
當時Marry正身處醫管局總部,與高層談判關於罷工事宜.直至晚上八時多,她才從同事口中得知,過去兩日曾經照顧的一名病人初步確診新冠肺炎的消息.「我嗰吓真係好驚,直情喊咗出嚟,唔知點算,因為身邊全部都係自己啲同事,所以我即刻走番出嚟,離佢哋遠啲.我嗰陣唔敢同屋企人講,好彩嗰晚返夜(更),第二日返早(更),所以嗰晚冇返過屋企,直接去咗我男朋友屋企瞓.」Marry越講越氣憤,當中的原因並不在於要冒險照顧病人,而是醫院高層對於疫情的透明度不足,「當我返番工之後,護士長打嚟只係問我早兩日返工有冇著齊裝備,由始至終都冇講過有個確診病患.」所以,Marry亦只好帶著不安的心情返回工作崗位,「雖然我一直feel到自己有啲熱,但返入病房嘅時候,喺門口探熱又正常.不過我都係覺得有啲奇怪,所以晏少少又自己探多次,結果係38度,嗰吓就仲驚.原來連埋我在內,病房內已經有四個同事發燒,有一個肚屙.我哋一路等,睇吓究竟經理同高層會點安排.之後大概到十一點就安排咗我哋上隔離病房,再抽樣本,搞到凌晨三,四點先可以沖涼,仲要未食嘢.」當刻混雜著疲憊,饑餓,擔心與恐懼於一身的Marry,實在未有心力向家人交代一切,「屋企人打咗好多次電話嚟,但我都冇聽到.我唔敢話俾佢地知,又唔知點講好,所以佢哋打嚟我就扮瞓咗覺囉.」
「自從入咗隔離病房,我就keep住放個探熱機喺床邊,每個鐘自己探一次,因為真係好緊張.但一路都係高燒,同埋一直都頭痛.」雖然與其他同事分開病房,但Marry與他們一直以電話溝通,一邊互相了解情況,一邊等待測試結果.「到朝早九點幾睇新聞嘅時候,知道香港第一個確診患者死咗,佢只係39歲,冇乜長期病患,淨係得得糖尿病,好地地就死咗,嗰陣我就真係好驚.」在訪談之中,Marry不斷重覆自己當時「好驚,好驚」,諗落絕對是人之常情.可能只要有過在隔離病房孤軍作戰的經歷,先會知道當下的恐懼,無論接受過幾多醫學訓練都未必應付得到.
「好驚如果突然間我情況差咗,要插喉就咩都講唔到俾屋企人知.」
雖然一直唔想家人擔心,不過Marry覺得隱瞞落去都唔係辦法,於是趁媽媽來電時坦白說出自己的病況,「我同媽咪講我個病房有個確診病人,咁啱我又發燒,宜家入咗隔離病房,要檢查.然後佢就冇出聲一陣……到佢真係load到我講乜嘅時候,佢都喊晒.收線之後佢同咗爹哋講,爹哋個人就穩陣啲,樂觀啲嘅,佢即刻打俾我,問我退咗燒未呀,等result出啦,冇事嘅. 」相信在隔離病房等測試結果的這段時間,會成為Marry人生中最漫長的一次等待.加上卧病在床的時刻,就更容易令人出現各種負面的念頭,「好似之前我哋病房個確診病人咁,驗到positive之後冇耐個肺就差咗,好快就要插喉,都係一日之內發生嘅事.我都好驚如果突然間我情況差咗,要插喉就咩都講唔到俾屋企人知.我之前成日聽啲前輩姑娘講關於沙士嘅事,有啲中過沙士嘅病人好番之後都做唔番以前份工,人生改變咗好多.所以我都諗過自己嘅人生會唔會都係咁呢?嗰吓又好驚喇,又開始喊.成晚喺個病房度都係不斷循環諗:冇事嘅,諗諗下又喊,冇事嘅,諗諗下又喊.」
後來測試終於在同日下午二時多得出陰性結果,Marry直言「成個人鬆晒」,不過對於之前連番迴避父母的來電,她又感覺疚愧,甚至一直未敢細聽父母的電話留言.「之前一路唔知點同佢哋講,我驚係一回事,二嚟爹哋媽咪都唔係後生喇,我最驚係萬一我有事,屋企人唔知點算,我屋企仲有個細佬未出嚟做嘢. 自從我開始返工都想父母休息吓,俾多啲錢佢哋,都做咗咁多年嘢嘞.始終我係家姐,我覺得都有個責任喺度.」雖然危機暫時解除,但病毒的潛伏期仍是未知之數,所以Marry與另外四位同事就聽從醫生的建議,暫時離家租住Airbnb.
「我哋做得呢份工,如果只係為錢就唔做啦﹗」
對於這次虛驚一場的疑似感染事件,Marry事後都有認真檢討以往在照顧病人時,有否做好防護措施,「如果你問我有冇怪自己呢?我都係有嘅.雖然疫情期間應該要再勤啲洗手,但始終有時工作量太大都會鬆懈咗.」除了自己的疏忽外,醫院提供的防護裝備不足亦是另一不爭的事實.「宜家高層好少會俾我哋著到level 3最高級別嘅保護衣了,普通病房可能一日得十件,仲要唔係成日有refill (補充).我哋好嬲點解HA(醫管局)唔係用多啲資金去買保護衣物,而係喺我哋嗰度扣起去俾dirty team用.同埋最重要嘅問題係,高層根本冇諗過我哋嘅感受,淨係會俾錢我哋當解決咗問題.其實我哋做得呢份工,如果只係為錢就唔做啦﹗」
雖然對護士工作依然滿有熱誠,但醫院高層處理這次疫情的「離地」態度,就令Marry感覺非常氣餒.「聽啲前輩講,宜家同沙士好唔同.嗰陣啲高層會好support,甚至落嚟同前線醫護一齊做,又會周圍採納意見,睇吓點樣先做到最好,所以大家都好有士氣,會一齊捱.但宜家新冠肺炎嘅時候,當出咗事高層只係會問我哋有冇做足防護措施,好似怪緊我哋咁.我最記得嘅係,當我哋病房有確診病患,高層都唔係第一時間通知我哋,咁就太過份喇.而且我哋有一直表達意見,但都係冇人會聽.高層只係會整啲所謂嘅『guidelines』叫我哋跟,直到出事之後先會改,咁好冇意思囉.」綜觀Marry與早前我們訪問過的幾位醫護人員之意見,是次新冠肺炎令醫護界承受前所未有風險的責任誰屬,相信答案已經好清楚.
「好多病人好番出咗院會多謝我,我好感動,令我真正鍾意呢個職業.」
眼前的Marry每當說起職場上的不公平待遇都會非常氣憤,但原來初時她對護士行業不抱好感,入行亦稱得上是迫不得已.「考完DSE之後本身我係想讀藥劑嘅,打算畢業後再去外國讀多一年書就留低做嘢.不過家庭環境唔允許,所以先轉讀護士.之前一直都唔想做呢行,覺得做護士好似好辛苦,每日只係好似喺老人院咁照顧啲公公婆婆,冇乜意義.但真正做咗半年之後,好多病人好番出咗院真係會多謝我,我都好感動,咁先令我真正鍾意呢個職業.」冇錯,工作上嘅滿足感有時真係用錢都買唔到.不過因疫情來襲而令工作時未能全力以赴,Marry亦感到內疚,「以前係會用多啲時間同佢(病人)傾偈,宜家可能會企埋一二邊,唔係唔夠擔掂佢,但係會減少啲接觸囉,做完必需嘅工作就會行開.但諗番以前剛入職嗰一年,當我做完嘢都會周不時同啲婆婆傾吓偈,玩吓,陪佢行吓咁,但宜家真係少咗好多.」
工作上縱然有很多令Marry感到洩氣的地方,她亦有想過不如辭職走人,離開香港再從新開始.但最消都打消念頭,除了因為捨不得家人與這片成長地,亦是因為有一班同聲同氣的醫護互相打氣.「本身一個病房一更起碼要有六個人返工,但我哋出事(疑似感染)嗰個星期,咁啱就係罷工嗰期星期,成個病房得番兩三個人返工,所以有啲同事就算day off都返去返工.當我哋隔離緊又會成日問我哋有冇探熱,知道我哋冇事又會接我哋出去同買嘢食俾我哋.有佢哋,我心理上係舒服啲嘅.」
「真係辛苦嘅,呢一個月搬出去住真係會好掛住屋企.」
除了同事之外,家人的關心與支持亦成為Marry的工作動力.問到平日與家人的關係,Marry說:「爹哋媽咪喺我細佬未出世之前都好錫我,當我公主咁湊.但細佬出世之後,就真係錫佢多啲.加埋我自己反叛啦,成日都出去搵part time做,唔鍾意留喺屋企.但宜家出咗嚟做嘢,就成日都返屋企食飯,真係比以前多咗好多.同埋我宜家搵到錢俾佢哋,就希望佢哋會過得好啲.」自一月尾開始,因為要避免將病菌帶回家中,Marry已經開始在醫院宿舍,男友家和Airbnb留宿,自言從未試過離家自住的她當然感覺不習慣,但為著家人著想,亦只好堅持下去.「以前喺屋企慣咗就算自己煮完嘢食,唔使我自己洗碗,放喺度屋企人就會洗.宜家食完嘢啲碗就係咁堆喺度,啲衫又一路堆.」但起居飲食上的不便,始終不夠心理上的牽掛般難以適應,「係真係辛苦嘅,搬咗出去住真係會好掛住佢哋.呢兩個月見屋企人嘅次數十隻手指數得晒,食飯可能唔夠五次.通常一個星期我會返去一次飲碗湯就走,唔食飯,亦唔會留好耐,因為我真係驚留低啲菌.」雖然見面少咗,但一家人的關係就更加緊密,都算係疫情帶來的正面影響,「呢排同屋企人感覺係close咗,因為以前一直都住喺屋企,冇乜實質關心過佢哋.宜家因為唔係成日見,反而每日會講兩三個電話,不停提佢哋要小心啲小心啲,有咩事就打俾我.佢哋又會同我講:『你冇咩事就返嚟囉,見多啲嘛﹗』」
Fact check!護士外出裝備
身為護士的Marry,防疫措施當然會做足,日常衣著除了以方便清潔的風褸為主,外出時帶備的隨身物品亦不外乎是口罩,酒精搓手液,紙巾,職員證與鑰匙,而且只以方便棄置的小紙袋盛載,手袋則可免則免,以女仔嚟講,可算是非常輕便.
如果要返屋企同家人見面,Marry的防疫措施就會做得更加徹底,「返屋企嘅話我對鞋一定唔會入屋,會放門口出面;一返到去即刻除口罩,洗手,用酒精抹電話;個袋一定掛喺門口,總之放入屋嘅所有嘢都要抹過晒先.」唔止自己做齊清潔步驟,Marry更軟硬兼施要家人注意家個人和家居清潔,「屋企啲口罩通常都係我買,就算貴我都照買,又一早買咗兩,三pack洗手液同埋水渠清潔劑俾佢哋.有時佢哋會覺得淨係落街市咋嘛,貪方便就唔戴口罩.後尾俾我鬧得多先戴,洗手又係鬧得多先會洗,呢啲都係我每次同佢哋講電話都會再提.」為咗最親愛嘅家人著想,果然係要長氣啲.
從醫護角度寄語港人:「最重要係自救﹗」
新冠肺炎對全球民生,經濟的影響,相信有目共睹.於Marry而言,疫情除了令她減少了與家人相處的時間,亦打亂了她的外遊計劃.不過在非常時期,自身安全的確比吃喝玩樂更為重要.雖然冇得去玩,但Marry對疫情仍抱有樂觀態度,「我希望租多兩,三個月屋,到五,六月香港就可以控制住疫情,到時我就可以返屋企住了.」現時距離大家可以放心除低口罩的日子尚有一段時間,Marry只希望大眾可以繼續齊心抗疫,共同為恢復社區健康出一分力,「呢個時候最重要係自救.疫情去到宜家,係咪好嚴重呢?暫時我相信係有得醫嘅,但呢個機率其實唔高.所以大家非必要嘅gathering真係要少啲去,尤其係燒烤,打邊爐呢啲特別容易出現霧化傳播嘅,就盡量唔好去.同埋一定要用公筷.唔係淨係我哋(醫護)加油就得,真係要一齊加油.少一個(感染個案),我哋都少一個(病人要救治),少少吓就冇㗎喇﹗」
延伸閱讀︰
疫情下,前線醫護這一家(一)加加 & K :「如果我哋有事,個屋企點算?」
疫情下,前線醫護這一家(二)Rose :「唔可以淨係諗自己鍾唔鍾意,都要諗埋屋企人.」


text:
跑步機好多人都用過,亦有人因為怕喺跑步機上面跌親,所以遲遲唔敢用跑步機練跑,可能好多人都覺得用跑步機好容易,其實要注意嘅好多,而對於新手嚟講,第一次使用跑步機,安全喺最重要嘅,不如睇下依條影片作者講解下點用跑步機!
1.雜物一定要放好
每次開動跑步機之前,都要確定所有物件完全固定放好,因為跑步過程中如果有雜物跌落履帶,好容易會發生意外.
2.了解點樣停
緊急停止制喺每部跑步機必備嘅安全設備,另外一個就喺安全夾,開動跑步機之前最好先將安全夾,夾喺衣服上,當發生意外或者猛烈拉扯安全夾都,跑步機會應為有危險而停止.
3.使用跑步機上面嘅心率計
有唔少人可能未使用偵測心跳率嘅產品,或者未習慣使用心跳率嘅感覺,不過其實跑步機上面都有測心跳率巧能,通常會喺銀色金屬,只要雙手緊握喺上面,就可以得出心跳率,幫你偵測當時運動強度.
4.知道部跑步機點用
最基本就喺要知道點開始跑步,然後就喺加速同減速,而坡度亦都喺好重要嘅功能,另外每一款跑步機都會有特色功能,咁就要由跑友自己探索啦.
5.點樣提升速度
調節跑步機速度應該因應個人訓練目標同個人體能條件而定,一般建議初學者先選擇舒服及有信心嘅速度,慢慢適應之後再按個人能力與目標提高速度.
6.試下離開履帶
使用跑步機其中一個技術,就喺離開同返回運行緊嘅跑步機,可離開跑步機首先要將雙手放喺扶手上面,雙手用力升起身體,然後跨上旁邊腳踏上,返回跑步機同樣方法,先用雙手升起身體,再返回履帶上.
7.跑嘅時間維持中線
喺跑步機上運動需要保持直線,而且最好一路維持中間位,偏離中間線就會有一定危機,所以跑步期間最好不斷了解自己位置,而且儘量調節保持喺中間位.


text:
買樓五大必備叫價招式
Administrator
上個星期生菜同大家分享左少少有關經紀佣既問題,(唔敢再用個回字,唔係又畀人話我教壞細路),而其實喺同業主同經紀既角力當中亦都有好多小技巧要注意,大家不妨參詳參詳:
1) 勤做功課,google係你好朋友
記得上網睇返同期成交比較,知道業主訂價究竟係屬於進取定保守,所謂知己知彼百戰百勝,你反價時亦較多籌碼,可以由近期成交低位開始叫價.
2) 識人好過識字
同多幾個AGENT 打交道,無人可以話識哂所有野,亦都無人坐哂所有盤.最好同多幾個經紀熟,知道多D行情,有邊D筍盤做緊獨家,有邊一戶叫緊幾多放左幾耐急唔急住走等等等等等...總之識多個人問多句野就無話會蝕左底架啦!
3) 汲取前人教訓
通常D 盤放得耐點都會有D 人開過價,仙人問路咁問下經紀之前D 客衰乜開過咩價,咁先唔會重蹈覆切浪費大家時間.
4) 觀人於微,睇人面色
上去人屋企睇樓切忌郁D做百壇齎主乜都嫌三嫌四諗住鋤個業主價,其實未必個個受呢套,尤其係而家個市旺個個都惜售.你咁壇我間愛屋,你畀得起錢我都叫你過主呀,反而有時見到個識欣賞既人,收順手少少拎個好意頭反而有得傾.
5) 講到最後 ,拎個好意頭
而家間間屋郁D都話過千萬,爭果一萬幾千對個業主黎講可能真係無乜所謂,為求拎個好意頭可能都肯減D 畀你,一千萬畀你講到988萬,又久又發幾好意頭,你慳返果D又可以請生菜飲餐茶啦!


text:
TVB作為香港最大嘅造星工廠,自1967年創立以嚟的確確培養咗好多優秀嘅電視工作者.可能絕大多數朋友對TVB最熟嘅就系其自制嘅一系列經典港劇.但其實TVB喺綜藝節目嘅策劃與制作方面都系相當出色嘅.
好似早年嘅《閃電傳真機》,《獎門人》再到而家嘅《學是學非》,《DO姐有問題》等節目都深受觀眾歡迎.
而家再度提到當年嘅王牌綜藝兒童節目《閃電傳真機》,想必大家一定會浮現出好多青春回憶及節目主持人朱茵,麥長青,譚玉瑛等嘅身影以及節目中另一位女神級別嘅主持人張沅薇.
當年喺《閃電傳真機》節目中,十七歲嘅張沅薇憑住清純嘅氣質,大大眼與及一頭烏黑秀發,一出道就做咗螢幕上嘅焦點,成為嗰個年代許幾多男心中嘅女神.
張沅薇長相出眾,甜美溫婉,佢外祖父系已故香港資深藝人良鳴,演藝生涯長達五十幾年,系鄭少秋嘅啟蒙老師,鄭少秋曾講,良鳴系佢好友,都系佢要尊敬嘅人.
張沅薇喺90年代初入行,起頭系擔任平面模特,后來開始轉型成為節目主持人.佢還接拍咗《900重案追兇》,《刑事偵緝檔案2》,《西游記》等電視劇,系一名全方向發展嘅藝人.
唔單止噉,還參與眾多歌手MV嘅攝影.李克勤,鄭嘉穎,Beyond黃家駒等都同佢有合作.
張沅薇喺1999年與著名音樂制作人王雙駿走進咗婚姻殿堂,誕落咗一名仔.但系最後離婚收科.離婚后張沅薇攞個仔嘅撫養權,隨后佢就化身全職保姆自食其力,為咗個仔徹底絕跡娛樂圈,近年嚟已經好少睇到關於佢嘅消息.
淡出娛樂圈后,為咗畀個仔更好嘅成長環境,張沅薇嘗試做過墻紙客戶推廣員,秘書等職業,相當嘅自立自強.而較早前喺《閃電傳真機》開播30周年慶祝聚會度蒲頭.雖然多年過去,但系張沅薇就似乎保養到相當唔錯.
喺接受傳媒采訪時張沅薇就明確表示目前冇計劃復出幕前.話佢而家嘅性格唔系好啱做幕前工作.而且而家嘅生活好開心.喺一間粵菜館做公關工作,佢都好中意呢份工.


text:
「氣候」
大家經常聽到氣候變化,地球暖化,而嚟啲變化會直接影響到地球生態,甚至有機會令我哋人類滅亡.大家都話天氣反常,年年都有唔同嘅自然災難,其實都係因為我哋每日消費緊地球嘅資源.雖然現今科技發達,但係有啲嘢其實係唔可能逆轉.真係一去不返!當然係希望有一日科技可以改變到嚟個情況,但係嚟一日蒞臨之前大家其實係唔係應該盡我哋所能去保護地球村嘅所有嘢呢?
「反常」
今個聖誕節啲天氣真係估佢唔到,又熱又濕又凍,真係乜都齊.唔知以為自己去咗墨爾本,一日四季.如果你話地球嘅氣侯無變嘅話咁點會係十二月尾都仲可以著短袖衫出街呢?真係有啲變態!以前就話係澳洲返嚟過放暑假,所以唔覺得香港凍,可以短袖出街,啲人仲會用一啲奇怪嘅眼光望住你.但係回流返嚟已經好幾年其實已經習慣咗.不過咁熱嘅聖誕節真係第一次.
「消失」
因為地球暖化,已經令好多野生動物面臨絕種.有啲動物甚至已經開始一反常態,為咗生存已經諗辦法去開始進化.雖然有好多陰謀論話有啲病毒係生化武器,但係有冇諗過,嚟啲病毒嘅出現係同地球暖化有關係.以前或者唔會出現一啲新嘅病毒,甚至有嚟啲病毒已經消失係地球表面,不過慢慢因為氣候嘅改變而重現.所以有時唔好以為地球暖化唔關自己事,就算係都關你哋下一代嘅事!
Also published on Medium.


text:
Day 15: 4/11 (Sun) : 陰,霧,雨
金沢 軽井沢
早餐:道之駅
午餐:軽井沢-プリンスショッピングプラザ:蛋包飯
晚餐:軽井沢-ル・モンヴェール之一泊二食
住:軽井沢-ル・モンヴェール (Le Mont Vert)
我地今日就離開金沢啦,其實今次個天氣對我地真係幾唔錯啦,點解?!因為尋日有太陽之下去左影相,而今日就係非常天陰,有霧,而我地去到軽井沢仲落大雨添!另外,由今日開始,就係我地呢個 trip 既尾聲啦,不過亦都係我地呢個「怒食,怒買」之旅既開始!
我地係酒店 check-out 之後,早餐都未食,就直去軽井沢啦,咁我地都係諗住係途中既道之駅食早餐既.我地就食左個頗豐富既早餐,我仲發現佢有豬肚烏冬呢款估唔到會係日本出現既野食,小花就叫左個白咖哩飯,而 Gary 仍然係好穩陣咁叫左親子丼既~
係由金沢經過富山既山路中,就已經開始大霧同落雨,大霧到係連前面架車既燈都見唔到!所以全部車都渣得好慢(雖然都有成 40km/hr),仲不停打晒死火燈添~真係渣左咁多年車,都未試過咁大霧囉!
(點大霧法既 Video 係遲少少後補)
所以係慢慢渣車之下,我地係去到午餐時間先到軽井沢既,由於落緊毛毛細雨,咁我地就決定先去プリンスショッピングプラザ度望下,同埋食 lunch.プリンスショッピングプラザ係一個好大既 outlet ,個停車場都超大,我地去到果時已經有好多人係度啦,而 outlet 既旁邊有好多間餐廳,真係乜都有,好似:中餐,西餐,日式,韓式等等,咁我地就揀左去食日式蛋包飯.今次我揀左咖哩牛腩蛋包飯,小花就咖哩海鮮,而 Gary 就係普通蛋包飯既.
因為個 outlet 真係超大,中間仲有個大既人造湖,所以食緊飯果時我地就開始研究行邊幾間舖頭,咁食完飯就開始係行,諗住行一陣,睇下個天氣點先再算,點知...一行之下,就行到成 4 點幾 5 點(雖然冇停雨),當然大家都係滿載而歸啦!
咁我見都成 4 點幾啦,就提議不如早少少去今晚既 Pension(ル・モンヴェール),因為聽日返新宿就要還車啦,我地沿路買左咁多手信,都係時候要執下個喼啦!
ル・モンヴェール都算係プリンスショッピングプラザ附近,渣 10 分鐘車左右,我地今次係卜左三人房既,有三張單人床,間房既面積都算幾大下,仲有私人廁所,咁我地係 Pension 度 hea 左陣,影下相,睇下雜誌咁就到晚餐時間 lu~
今日既晚餐係 pension 既西式晚餐,係開餐之前,個 relax 既氣氛真係好好,屋主開住 d 好柔和既鋼琴音樂黎做 background,晚餐既份量唔算好多,但係幾好味,個甜品仲有驚喜添~
食飽飯,我地就返房好努力咁封喼,先發現原來我地真係買左好多野呀!!!


text:
喺英國大學到上莊究竟係點?有冇仙制?好competitive?應該揀咩societies?
今日想同大家講一啲輕鬆啲嘅話題,分享吓我喺英國上莊嘅經驗~ 幾時可以上莊? 英國呢到主要就興Year 1就已經可以做soc committee/ sub-committee嘅一份子~ 開學冇耐 (10-11月) 通常有好多soc都會招first year rep/ 一啲畀任何年級都做得嘅executive position.要申請做呢啲position通常都要交application (CV, 答幾條問題),然後如果你係適合嘅人選就會畀你去面試.有得面試唔代表一定入硬㗎,好多比較popular嘅soc嘅競爭都好大.如果成功入選,恭喜你,如果你第二年想升做VP/ director嘅位會容易啲! 咁應該揀上咩莊? 如果純粹為咗experience吓上莊係咩一回事,心態係想玩同識朋友嘅,會建議大家join一啲non-academic/sports/其他casual嘅soc.但如果你係真係想攞經驗豐富一下CV,想見識多啲勁人,又chur得起,可以join一啲比較formal嘅莊 (e.g. econ, business, consulting, tech嗰類嘅soc).入嗰啲soc學到嘅嘢一定唔少,而且有機會可以透過partnership接觸到大公司嘅人.順帶一提,呢到上莊就完全冇香港嗰啲恐怖嘢嘅 (至少我冇經歷過同聽過),而且應該好多大學都有policy防止呢樣嘢發生,所以大家都需要擔心呢點哈哈. 唔同莊嘅culture有咩唔同? 至於莊culture,我會覺得多香港任同多外國人嘅soc都幾唔同吓.多香港人嘅soc通常做嘢嘅節奏都比較快,而通常某啲香港soc都會多出去飲(劈)酒嘅.多外國人嘅soc唔係話hea,但外國人做嘢嘅節奏普遍冇咁快.當然chur嘅時候都會好chur哈哈.而且多外國人嘅soc比較多socials,大多數嘅socials都會落pub/ 搞party (e.g. house party).另外,好多人可能覺得上莊最想就係識一班好莊友,做到好朋友,但我就有種感覺呢到上一啲formal嘅莊係好難會做得成好好嘅朋友,大家都有啲距離感,好似真係出到嚟職場做嘢嗰種感覺咁,各有各忙.但正面啲咁諗,你可以當自己係建立緊一啲professional嘅connections,唔多唔少之後都可能幫到自己嘅,e.g. 一啲經驗比較豐富嘅莊友會refer你去一間公司/startup到做intern咁.


text:
唔知道大家喺買咖啡或都係外帶熱飲嘅時候,有冇發現塑膠杯蓋上總係有一個被三角形箭頭包圍嘅數字.你知唔知佢係咩意思?呢個標示其實係塑膠分類標誌(Resin identification code),係美國塑膠工業協會於1988年所發展出來嘅分類編碼方式,唔好睇小呢些小小數字,可以講係暗藏玄機!
▼認識塑膠分類標誌(表格參考整理自維基百科-塑膠分類標誌)
你我生活入面最常接觸到嘅外帶杯飲料容器多數係1號,5號同6號塑膠所製(請參照上列簡表).其中,1號塑膠PET因為質量輕,韌性佳,耐熱範圍喺60~80 °C ,適合作為冷飲容器或寶特瓶材料.5號塑膠PP可以耐酸鹼同碰撞,對於高溫嘅承受度高(100~140 °C ),堪稱係製作熱飲杯蓋最合適嘅材質.6號塑膠PS化學穩定度比較差,耐熱範圍較低(70~90 °C),如果遇熱超過90 °C 亦有釋出致癌物質嘅疑慮.不過,許多商家喺挑選容器包裝時,除咗考慮實際用途外,最大嘅考量點多數都係成本花費,然而,最安全嘅5號塑料製品係成本花費最高,所以經常有商家選擇使用6號塑料製品.
身為聰明嘅消費者,除咗喺購買嘅時候學識辨認塑膠分類標誌自保,飲用熱飲時將外帶杯杯蓋拎走再飲之外,自備環保杯亦係最顧及健康愛地球嘅方法!


text:
上星期介紹過大家去 ICONSIAM 飲茶,唔知大家有無興趣呢?如果略嫌嗰度唔就腳嘅話,咁今日嘅介紹就啱晒你啦~今日繼續同大家講飲茶,而今次介紹嘅酒樓喺正市中心,交通非常方便!今次要為大家介紹嘅,唔係當地品牌,而係嚟自香港嘅阿一鮑魚~
阿一鮑魚嘅背景相信唔使我多介紹,喺香港嘅各位都應該略知一二~不過唔講唔知,佢嘅海外版圖都唔細,新加坡,印尼,泰國等地都搵得到佢!上次同朋友喺新加坡食飯嘅時候試過都唔錯,所以今次喺曼谷就順道去飲茶,試一試佢哋嘅點心!
曼谷嘅阿一位於 Arnoma 酒店裡面,鄰近 Big C 同 Centralworld,附近仲係唔少酒店嘅集中地,例如係之前介紹過嘅萬麗,所以位置夠晒方便,幾乎肯定會路過~佢哋喺曼谷仲有另外兩間分店,不過一間就專門做大型宴會,而另一間嘅位置就比較偏僻,相信大家有興趣嘅話都係會去返 Arnoma 呢一間.
環境雖然同一般港式茶樓無異,但空間就闊落啲,唔使背貼背咁迫.而且佢哋同香港一樣係用點心紙落單,可以話跟足香港嘅模式!最大亮點相信在於佢哋嘅價錢,平日午市飲茶所有點心一律半價!原價就話同香港差唔多,半價之後就完全無得比,非常超值!
阿一係我哋喺曼谷第二間去飲茶嘅茶樓,所以不自覺哋都嗌咗相似嘅點心~今次分別試咗牛肉球,蒸排骨,炸兩,燒腩仔同蛋撻~
牛肉球同蒸排骨嘅水準都屬於中上,上枱嘅時候仲夠哂熱辣辣添~
炸兩亦都唔錯,感覺上幾新鮮,唔會覺得係將隔夜貨攞嚟做炸兩!
燒腩仔陣皮又薄又脆,唔會肥淋淋,食多兩件都唔會有罪惡感~
最有驚喜嘅係蛋撻!本身只係落單嘅時候隨便加嘅一樣小食,反而係成餐印象最深刻嘅一樣!佢哋嘅蛋撻做得出乎意料地好,一定要試一試!
佢哋關於營業時間嘅資料比較混亂,Facebook 專頁,酒店官網以及喺 Google 地圖上列出嚟嘅營業時間都唔一樣,建議大家穩陣啲,唔好太晏去到.總括而言,半價點心唔會得返半價嘅質素,認真值得大家搵一日去飲茶~
如果你有任何關於旅遊嘅問題,例如係揀酒店,行程規劃等等,都歡迎您Inbox我哋或者留言問,我會盡全力解答你有嘅疑難~
曼谷阿一 Facebook 專頁:www.facebook.com/ahyatrnoma/
營業時間:每日 11:00 至 15:00 及 18:00 至 23:00
地址:99 Ratchadamri Road, Pathumwan, Bangkok 10330, Thailand
交通:
乘搭BTS 素坤逸線 (Sukhumvit Line) 前往Chit Lom站 (E1),出站後經6號出口離站,經由Gaysorn Village到地下,再向水門市場方向步行約200米識即達.


text:
東龍島分新,舊碼頭,新碼頭會比較近營地,但係只可以喺西灣河上船,價錢亦會畀油塘貴$10,不過可以縮短由舊碼頭到營地所需要嘅20分鐘到30分鐘嘅路程.
東龍島可分為行山同露營兩部分,今次就講吓露營嘅部分先喇,行山就留返下次喇.
東龍島嘅營地景色優美,而且有啲露營嘅朋友會選擇喺山上面露營,人在山上,風景就更加無敵喇.另外,營地附近仲有一個「東龍島炮台」.根據紀錄,呢個炮台於康熙年間(1662 年 至 1722 年 )建造,作為防禦海盜之用.炮台遺跡到咗而家仍然有保存落嚟,仲有一間用作介紹嘅小屋添,大家都可以去睇吓,增廣見聞.除咗露營,東龍島亦係玩攀岩同飛索嘅勝地,到咗秋冬嘅時候,就會有好多人係到玩㗎喇.
到咗夜晚,喺天氣好嘅情況下,大家可以睇到好多星星,仲可以欣賞埋遠方嘅城市夜景添!如果想沖涼,亦都可以去士多嗰度,凍水免費,而熱水就要$10.
當然啦,東龍島營地嘅附近除咗炮台,仲有好多自然環境可以睇㗎,例如肚臍洞,噴水岩同石刻.有關石刻嘅介紹,就留返行山篇嘅時候講喇.
最後,最重要嘅梗係不留痕喇!唔好留低任何垃圾,就算到上面有垃圾筒,都唔好抌喺嗰度喇,因為人哋要幫你執走㗎嘛,自己垃圾自己帶走,好好保護東龍島上嘅一片樂土.


text:
《劇場版 白箱 》睇得開心為主
好似好耐都無睇過一部會令我同時笑得好開心,又令我有啲感觸而落淚嘅電影.水島努導演嘅《 白箱 》推出劇場版,今年年初喺日本上映,年底終於輪到香港觀眾有得睇.《劇場版 白箱 》大概只係將製作動畫嘅流程同當中會遇到嘅困難重新包裝一次,重複武藏野動畫公司經歷低潮後再次反彈嘅戲碼,但係導演手法豐富,熟悉嘅角色逐一登場,簡直就係大放送.(雖則大部分角色對故事發展無咩實際意義,只係為咗滿足 fans 而曇花一現)
睇得開心為主
最近(又嚟,因為工作同夢想之間嘅糾結,所以)心情超差,以為睇《劇場版 白箱》呢類題材係「唔好放棄夢想,要勇敢追夢」嘅作品會忍唔住爆喊;最後,都叫做有偷偷地流咗一兩滴眼淚嘅.無爆喊,但有爆笑,由頭笑到落尾,笑得好開心.《劇場版 白箱》嘅喜劇元素貼近潮流,特別係有好多諷刺日本動畫業界嘅瘋狂劇情,然後又有惡搞其他動畫,水島努導演自己嘅作品嘅情節,動畫迷一定識笑,而且會笑得好開心.
劇情起伏唔大但係表達手法豐富
奮鬥故事當然少不免要出現熱血同沉淪交錯嘅劇情.今次《劇場版 白箱》主線故事喺呢兩方面都未去到極端,主角群嘅經歷其實都係一啲十常八九嘅不如意事,比較單調,唔夠元氣盡情爆發.好在導演手法層出不窮,加插咗歌舞,戲中戲等等奇特嘅戲劇元素,二次元裡面再有二次元,我覺得氣氛做得一啲都唔差.另外,角色嘅肢體語言同埋對白浮誇得嚟華麗,吸引觀眾眼球嘅影像經常出現,完全唔會覺得悶.
信息大爆炸
劇情雖然單調,但係信息量龐大.超多角色爭住等出場,可能講得嗰一兩句對白就要退場,甚至乎只係得短暫嘅過場畫面.武藏野動畫公司極速完成一個 task 再接另一個 task,好似好坦白咁話你知,「我哋平時返工做嘢就係咁樣趕頭趕命㗎啦!」有睇過電視動畫嘅觀眾都應該會覺得劇場版交代角色工作內容嘅節奏好急,更何況係對《白箱》無乜概念嘅觀眾?觀眾即使知道一眾角色嘅職位(因為有寫),都可能未必知道大家要負責做啲咩或者實際做緊啲咩.「我知!製作動畫囉!」嗯.
文:靈光


text:
今次測驗第一日係星期五,又早放學,所以等細佬喺屋企食完嘢,我哋就出發去又一城.
一來想去玩具反斗城,二來要去Taste換貨,三來知道GAP做緊減價,買夠6件有65折,都幾抵,所以順便去果度食 lunch & shopping.
Max好叻呀!自己叫嘢食,仲主動問人有冇氣球.
細佬呢!就緊係一齊食啦!但由於佢已經食咗 lunch,所以我就俾咗啲麵包佢咬.咬足大半場,叻叻! Continue reading “(二年級)Eat & Shop @ Festival Walk” →
晚餐:芝士薯仔西蘭花焗蛋,西蘭花,雞鎚
開頭食得唔好,成日掉嘢食落地,食食吓又喊想人抱抱.估唔到氹吓又唔理吓佢,最後可以清哂盤入面啲嘢食!又有一大進步啦!太開心了~
Continue reading “BLW (9M18D) 第一次清盤,好叻叻呀!” →
尋晚又整饅頭.
屋企有蕃薯,本來想試吓整蕃薯饅頭,但都係下次先,因為開始整果時已經10點幾.
呢啲時間兩個小朋友都瞓咗,我先可以安安靜靜地做呢件事!如果佢哋未瞓,我絕對會忍唔住去攪吓佢哋!完全唔可以整.咁點解日頭哥哥返緊學細佬瞓緊覺果陣唔整呢?因為太多嘢要攪啦!又成日都覺得好攰,反而夜晚冇咁嘅感覺!?
今次用多咗一倍份量,但同上次一樣,點都搓唔到個麵團光滑,我諗係因為牛奶嘅比例多咗少少?下次試吓落少啲先.
上次哥哥食到一個唔夠,要食埋人哋果個.今次夠喇掛!點知佢又唔想拎返學校當snack咁食,我都明,緊係想食啲「好味又冇益」嘅零食啦!但係間唔中一兩日食返啲健康啲都要!所以最後佢都帶咗一個饅頭返學校.
咁細佬又點呢?
睇吓佢食到!
我將一個饅頭切開3份,佢幾乎全部食哂,只係掉咗半舊落地,睇嚟都OK鍾意喎!其實都係因為之前見佢食得幾好,我先有動力繼續整,當然哥哥又肯食就更加要整啦!
另外,午餐仲有早幾日整好嘅「焗洋蔥紅蘿蔔雞肉雞肉丸」,因為屋企冇哂蔬菜了!唯有加埋士多啤梨同梨.
今次食到兩個左右嘅雞肉丸,士多啤梨幾乎食哂,梨就食一兩舊就吐同喊 (哈哈!),其實BLW嘅小朋友唔係更加揀飲擇食咩?我覺得好好好明顯噃!!
第四堂 Story Telling 啦!
今堂講嘅故事係 Pinocchio,連小手工都係小木偶個樣呀!
除咗個面具,仲要整埋個長鼻子,Rex 竟然好努力咁……我以為佢係啜啦!點知之後條黃色紙幾乎濕哂!所以我諗佢應該係吹啦!
上完堂又同朋友仔去食 lunch 嚕~
尋晚10點幾開始整,整好之後雪到今日拎出嚟蒸返熱,細佬食到大半個!👏👏👏
午餐:薯仔菜心焗蛋,豬肉丸,紅蘿蔔粒,菜心莖1條
因為只係需要用到一條菜心,葉嘅部份拎咗去攪碎,淨返條莖就同埋啲紅蘿蔔粒一齊蒸.
呢個薯仔焗蛋係上網學的.
材料有:
日本男爵薯仔一個 (因為比較細個,所以只需用一個便夠,本身食譜係用半個薯仔)
菜心 (街市買的)
無激素雞蛋
麵粉 (我用Bob’s我用Bob’s Red Mill Unbleached White All Purpose Organic Flour)
Emmental cheese
做法:蒸薯仔先,再壓蓉.菜心攪碎,mix 埋薯蓉.加雞蛋攪拌,再加已過篩麵粉攪拌.然後平鋪上焗爐紙上,再加芝士碎喺面.
由於未夠鐘食,所以我雪咗一個鐘左右,夠鐘就拎出嚟焗,一邊焗15分鐘左右 (已經唔記得確實幾多分鐘啦!因為我初時焗嘅時間唔夠再加),另一邊焗多5分鐘.
出嚟嘅效果幾好!唔會太軟,用刀切開都要出少少力果種硬度.
睇片:https://youtu.be/e0Ohf6g6A8I
題外話:
(1)細佬呢兩日開始識得雙腳跳起離地!好勁!不過當然要扶住佢啦!睇嚟遲啲識行之後,平衡力好啲時就好快識跳起!記得Max細個係好遲先識㗎!兩個小朋友真係好唔同呢!
(2)識掉個波波入籃球架了!
首先講吓晚餐有啲咩食.
1) 三文魚+菜心+蛋黃+糙米白米飯波
2) 菜心莖
由於Rex下午3點半左右醒咗到晚飯時間 (7點幾8點) 都冇瞓過!本來都好驚佢會太眼瞓而唔肯食,點知竟然幾乎同我掃哂所有嘢!
今次堅唔係掃落地!本身我一開始放低個盤,佢就拎乜掉乜,我嬲嬲地,已經一見佢掉就捉住佢隻手,平時最多擋吓,唔俾佢掉到落地.今次我見佢掉多幾掉就成盤拎走,然後逐啲嘢分批放喺檯.咁樣佢反而開始拎嚟食!丫…明明肚餓,都要掉餐飽先!
有時佢一邊掉,隻狗就一邊喺附近等食,好好似佢餵緊狗咁!😑
然後呢一餐就係佢一路食,我就一路將啲嘢食放喺檯.最後仲食到冇哂,連喺檯上面啲碎哂嘅都拎嚟食!從未見過嘅奇景呀!!
Continue reading “(9個月)BLW (9M11D) 晚餐♡幾乎掃哂” →
晚飯後又帶細佬落樓下行吓,得我同佢兩個.
散吓步又可以當運動,而且都好開心,我好 enjoy 呢段親子時間,雖然只係咩住佢,而且已經日對夜對!
今日有啲涼涼哋,掛緊3號波.本來淨係著咗件 one piece,褲都冇著!落到去咁大風即刻返屋企同佢著返條長褲.
呢種天氣再加上邊散步邊聽舊歌,竟然覺得心情有點藍.
做咗ftm咁多年,我諗我近排先開始算合格!
尋日去 Taste 買咗好多正嘢!分享吓呢幾包意粉.
3包都係0納,啱哂 baby 食,尤其 BLW 嘅BB.
不過左邊果包就細粒啲,要抓握能力好啲先試到.
我今日就先煮中間果包 ~ Delverde 嘅蝴蝶意粉,睇落個外形係最易俾bb拎嘅!
不過Rex似乎唔係好咬到!定係懶呢?成餐都食少好.
用嚟撈意粉嘅白汁就係一向都用開方法整:奶粉 + 麵粉 + 芝士. Continue reading “BLW (9M11D) 新買意粉&芝士♡新嘗試:雞肉丸/餅” →
淘寶買嘅玩具到咗啦!
其中啲蛋蛋係我最想買的!未拆開,但睇落質量都唔差.個繞珠就失望啲,雖然有睇尺寸,但竟然係咁細?右上角個玩具,中間有架火車開著會自己行,Rex 竟然驚!細膽到佢……至於下面果8個拼圖啲質量就差啦!而且佢仲處於乜都擺入口嘅階段,所以會收起唔俾佢玩住,因為有少少木刺.
右下角有個人頭果個,係可以自己幫佢配眼耳口鼻,幾得意.
最後再講吓右上角張遊戲桌,雖然細佬驚架火車,但係成舊嘢嘅質量唔錯!幾好添!RMB200 左右.
呢排愈來愈有進步!由之前食5分鐘,10分鐘就喊,而家開始可以食到20分鐘左右,甚至超過30分鐘都試過.
我亦都好耐冇餵佢啦!(但工人有時我唔喺度時會餵)
今日午餐係:第一次食嘅翠玉瓜,南瓜藜麥飯波,紅椒綠椒豬肉丸,仲有蘋果切片.
食咗20分鐘左右,好似幾鍾意食翠玉瓜,肉丸就好快就「掃」哂!包括食同埋掉,哈哈!飯波成績都唔錯,拎起過4個,食咗大約2個倒啦!都幾大個吓㗎!啲瓜「掃」咗大半,蘋果亦食咗大約2~3條.所有嘢係估計食咗落肚的.
至於代唔代到一餐呢?有時得,午餐可以食完隔3個鐘先飲奶,但有時個幾兩個鐘就餓.晚餐由於接近瞓覺時間,所以通常食完後都會就返時間俾奶佢飲,有時飲得多,有時可以飲1或2安就唔飲,所以都叫間唔中食得飽佢㗎!
2017年8月22日
晨咁早起身,8點多啲出發,Call 咗的士,仲有 Grandma 同工人同行,重點當然係帶埋細佬嚟送機啦!實在太感謝媽咪啦…等我可以見細佬耐啲.
不過離境果陣望住細佬,啲眼淚水好想湧出嚟…好唔捨得呀!果一刻又諗:早知帶埋你!
Max 亦都非常之唔捨得細佬,仲撲埋嚟想喊咁樣!佢咁錫細佬我都好安慰…… Continue reading “(東京二人遊)出發!” →
有兩件事要記低!太重要!
第一,帶咗佢去睇中環果個「名醫」,話Rex嘅嚴重程度只有2,以1~5嚟計,5係最嚴重.
第二,幾次都望住我叫「媽」,唔係講得好正,但我相信係有意識而且知道我係媽媽.仲有,佢亦都識叫「哥」,唔知咁啱定真係識?
今日午餐都好豐富,有南瓜波飯,啤梨蘋果蓉豬肉丸,有機青瓜,仲有生果~無花果!差啲唔記得食呢啲嘢之前仲俾咗啲自制嘅基本麵包,但佢食好少咋,雖然好肚餓 (我係正下一餐嘅時間俾佢食),但佢好似唔多鍾意食咁.
呢餐樣樣都食得唔多,後來都係餵,全程坐咗有差唔多45分鐘,因為冇乜點喊,佢想喊時餵佢食嘢又唔喊,所以先可以持續咁耐.
下午又俾咗啲水蜜桃佢食,但由於我要出門口,所以就快快手手咁餵佢.
到晚餐,簡單啲,雞鎚同青瓜,用我哋食嘅糙米白飯整飯波,仲有火龍果.青瓜咬兩啖就掉,睇嚟佢真係唔鍾意食青瓜.
而家 Keep 住「記得嘅話」每日都同佢碌卡 (迪士尼美語世界),仲會睇一至兩次DVD,初時都比較緊張睇幾耐,但發現細佬唔會十分專注咁睇嘅時候,我都會俾佢睇耐少少.
唔知係咪首歌特別吸引Baby? 有一首唱時間嘅歌,同哥哥一樣特別鍾意!一睇到或聽到都會笑!
之前講過話要努力寫,終於寫第二篇了!決定由民宿開始講.
我係喺airbnb租,地點決定住喺上野站附近,因為就返我哋要去嘅目的地.
租果時已經鐵定係必須要近車站,因為只有我自己帶住Max嘛!本來想租喺正京城上野站對面果間酒店,但係又唔sure個站有冇電梯上地面,搵極都搵唔到有人話有!雖然好近,但考慮到走果陣如果好多行李,咁我自己一個又如何搬落樓梯呢?就係因為呢個原因而令我卻步,唔敢租呢間酒店.
由於個人理由,可以選擇嘅民宿唔多,結果只有兩三間可以揀.選擇呢間係因為佢寫話離上野站5分鐘步程,而且睇相望落大間啲.結果租咗之後先發現原來佢距離果個上野站出口,應該係最遠果個!咁果5分鐘其實就要加埋由站內行去出口果幾分鐘,實際上夾埋可能係15分鐘,因為出站後果5分鐘都寫少咗,實際行起上嚟都差唔多要10分鐘,尤其玩完返嚟,行路又再慢啲呢!攰丫嘛!
除咗對我嚟講太遠之外,第一日入屋已經聞到一陣味,唔識點形容,唔算好臭,係怪味…雖然怪,未至於係臭.最慘係個廁所就真係有陣臭味啦!唉…臭臭哋嘅up味.其實我個人又唔係太太太介意,所以尚可勉強接受.咁喺間房度又有種 cozy feel 嘅…
不過問題唔只呢兩樣,佢張床,林到不得了!如果係張梳化就好好,係張床就瞓得幾辛苦吓!
仲有,我哋第二晚,去完迪士尼返嚟,發現牆上有隻昆蟲!我好勇咁搵咗民宿本雜誌拍死佢!仲影咗張相以備不時之需!哈…
好啦!已經講完.基本上我唔會推薦呢間民宿嘅原因簡述如下:
1) 離車站太遠
2) 間屋有陣味,廁所有陣臭up味
3) 張床太軟林林,瞓得唔舒服
4) 有小昆蟲
揀民宿其實都係自己貪新鮮想試吓住!估唔到…咁樣.其實要講最唔好嘅地方都係太遠,其他嘅我個人嚟講仲勉強接受到.不過民宿嘛!又唔係酒店,位置緊係冇咁便利啦!或者係啦!要搵啲真係好近站嘅可能要住啲細站,咁其實又有得諗呀!
有咗呢次經驗,我覺得下次都唔會揀民宿多,如果要揀,就會小心啲,揀「真正」近車站嘅.但好可能會係啲細站,玩到好攰都要轉車返去果啲……咁,最後可能都係租返酒店!
星期日一起身就好忙!首先整呢個焗蕃薯俾兩位公子:
然後整「牛油煎牛奶蛋」俾爸爸:
跟住仲整埋 banana oats pancake:
食譜係跟朋友教的,加埋 oats 好正呀!細佬都肯食,但哥哥就唔鍾意啦!佢不嬲都對 banana pancake 麻麻地……係唔食嘅!但佢又鍾意食香蕉喎!只係唔鍾意食 pancake,麥當勞果啲除外!好奇怪.仲有佢都唔鍾意食麥皮,所以呢個都預咗佢唔肯食.
下午茶係食唔哂嘅 pancake 同另外蒸嘅蕃薯.仲切咗啲蘋果粒.睇佢好似好努力咁食,但其實食得唔多.
夜晚食咗啲大人食物:雞肉同豬都有,所以就只煮咗啲長通粉同菜心俾佢.本來想放啲三文魚入長通粉入面,再整埋意粉汁,結果太懶冇整到.
好耐冇記錄食啲乜,寫開就簡單寫吓啦!之前一直都好擔心會吸收唔足夠嘅鐵質,近月都係食洋蔥豬肉丸或雞鎚多!難得細佬好鍾意食,所以一啲都唔擔心,反而 carbohydrate 就食得較少.蔬菜類嘅都係西蘭花會食到最多,菜心而家都唔太鍾意食.另外亦有俾全蛋,芝士同一啲可能容易引致皮膚敏感嘅食物,例如 Kiwi.因為見佢食完都唔好少有敏感,所以都會俾,但唔會俾太多住,慢慢試.